cyanic-selkie/wikianc huggingface dataset:
ಕಾಜಲ್ ಅಗರ್ವಾಲ್ (ನಟಿ)
ಕಾಜಲ್ ಅಗರ್ವಾಲ್ (ಪುಟ್ಟು:೧೯ ಜೂನ್ ೧೯೮೫) ಮೇರ್ ಒರ್ತಿ ಭಾರತೀಯ ಚಲನಚಿತ್ರ ನಟಿ ಬುಕ್ಕ ರೂಪದರ್ಶಿ. ಮೇರ್ ತಮಿಳು ಬುಕ್ಕ ತೆಲುಗು ಚಲನಚಿತ್ರೋದ್ಯಮಲೆಡ್ ತನ್ನ ವೃತ್ತಿಜೀವನೊನು ಸುರುಮಲ್ತೆರ್. ಅಂಚನೆ ನಾಲ್ ಸರ್ತಿ ಫಿಲ್ಮ್‌ಫೇರ್ ಪ್ರಶಸ್ತಿಗ್ ನಾಮಿನೇಟ್ ಆದಿತ್ತೆರ್. ಮೇರ್ ಕ್ಯೂ!ಹೋ ಗಯಾ ನಾ... ಪನ್ಪಿನ ಹಿಂದಿ ಚಿತ್ರೊದ ಮೂಲಕ  ತಮ್ಮ ವೃತ್ತಿಜೀವನೊಗ್ ಪಾದಾರ್ಪನೆ ಮಲ್ದೆರ್. ಅಂಚನೆ ೨೦೦೭ ನೇ ಇಸವಿಡ್ ಮೇರ್ ಸುರೂತ ಸರ್ತಿ ಲಕ್ಷ್ಮೀ ಕಲ್ಯಾಣಂ ಪನ್ಪಿನ ಚಿತ್ರೊಡ್ ನಟಿನೆ ಮಲ್ದೆರ್ .ಅವ್ವೇ ವರ್ಸೊಡ್, ಮೇರ್ ಚಂದಾಮಾಮಾ ಪನ್ಪಿನ ಚಿತ್ರೊಡ್ ನಟನೆ ಮಲ್ದೆರ್.
ಪುಟ್ಟು
ಕಾಜಲ್ ಅಗರ್ವಾಲ್ ಮೇರ್ ೧೯ ಜೂನ್ ೧೯೮೫ ನೇ ಇಸವಿಡ್ ಮಹಾರಾಷ್ಟ್ರದ ಮುಂಬೈಡ್ ಪುಟ್ಟಿಯೆರ್.
ಉಲ್ಲೇಕೊಲು
ವರ್ಗೊ:ಪೊಂಜೊವುಲು
ಅವಿನಾಶ್ ಕಾಮತ್
ಅವಿನಾಶ್ ಕಾಮತ್, ಮೇರ್ ಮುಂಬೈದ ಕನ್ನಡ ರಂಗಭೂಮಿ ನಟೆ.
ಪುಟ್ಟು ಬೊಕ್ಕ ಶಿಕ್ಷಣ
ಅವಿನಾಶ್ ಕಾಮತ್ ಇಂಬೆರ್ ಏಪ್ರಿಲ್ ೨೬, ೧೯೭೭ ದಾನಿ ಬೆಳಗಾವಿ ಡ್ ಪುಟ್ಟಿಯೆರ್. ಅಮ್ಮೆರ್ ಹಿಂದೂಸ್ತಾನಿ ಗಾಯಕೆರ್ ಎಮ್. ಎಸ್. ಕಾಮತ್ ಬೊಕ್ಕ ಅಪ್ಪೆ ಪದ್ಮಾ ಕಾಮತ್. ಪ್ರಾಥಮಿಕ ಶಿಕ್ಷಣೊನ್ ಧಾರವಾಡಡ್ ಪಡೆಯಿನ ಮೇರ್, ಉನ್ನತ ವಿದ್ಯಾಭ್ಯಾಸೊನು ಮುಂಬೈ ದ್ ಗಲಸಿಯೆರ್. ಶಾಲೆ ಡ್ ಇಪ್ಪುನಾಗನೇ ನಾಟಕ ಅಭಿನಯ ಮಾಲ್ತೋಂದಿತ್ತಿನ ಅವಿನಾಶ್, ಆಕಾಶವಾಣಿ ಡ್ ಬಲ ಕಲಾವಿದೆರ್ ಆದ್ ಲಾ ಇತ್ತೆರ್.
ಕಾಪು
ಉಂದು ಪೆರಡೆ ಕೆತ್ತಿ/ತೆತ್ತಿ ದೀತ್ ಕಾವು ಕೊರಿಯೆರೆ ಬೋಡಾದ್ ಇಪ್ಪುನವು. ಇಲ್ಲಲ್ ಕೋರಿ ಸಾಂಕುನಕುಲು ಪೆರಡೆ ತೆತ್ತಿ ದೀಯಿ ಬೊಕ್ಕ ಕಾಪು ಕಟ್ಟ್‌ದ್ ಪೆರಡೆನ್ ಪಾರಗ್ ಕುಲ್ಲವುನ ಕ್ರಮ ಉಂಡು, ಅಪಗ ಕಾಪು ಕಟ್ಟುವೆರ್. ನನೊಂಜಿ ಕಾಪು ಪಂಡ ಕಂಡಡ್ ಕಾಪು ದೀಪುನ ಕ್ರಮೊ ಉಂಡು. ಕಂಡದ ಕಾಪು ಪಂಡ ಒಂಜಿ ಕೋಲುಗು ತುಂಬೆ, ಕಯೆರ್‌ದ ಗೆಲ್ಲ್, ಕುಟ್ಟಿ ಮಯಿಪ್ಪುನು ಕಟ್ಟ್‌ದ್ ಕಂಡದ ನಡುಟ್ಟು ಉರುವೆರ್. ಅಯಿತ್ತ ಅರ್ತೊ ಕಂಡೊಗು ರಕ್ಷಣೆ ಪಂಡ್‍ದ್.
ರೂಪೊ
ಅಗಲ ಬಾಯಿತ ಬೂರು/ಬಲ್ಲ್‌ಡ್ ಮಲ್ತ್‌ನ ಬಟ್ಟಿ ಅತ್ತಂಡ ಕೂಂಟಯಿಡ್ ನಾಯಿ, ನರಮಾನಿಲೆಗ್ ತಿಕಂದ್‌ನಾತ್ ಎತ್ತರೊಡು ಕಟ್ಟುವೆರ್.
ಗಾದೆಲು
ಕಾಪುದ ಪೆರಡ್ಡೆಗ್ ಕೋಪೊ ಹೆಚ್ಚ
ಪದೊ
ಕಾಪುಗು ಕುಳ್ಳುನಿ - ಪೆರಡೆ ಕೋರಿ ಕೆತ್ತಿತ ಮಿತ್ತ್ ಕಾಪು ಕೊರುಪುನ.
ಉಲ್ಲೇಕೊ
ವರ್ಗೊ:ತುಲುವೆರೆ ಸೊತ್ತುಲು
ಹರಿಣಿ(ನಟಿ)
ಪುಟ್ಟು ಬೊಕ್ಕ ಬರವು
ಹರಿಣಿ ಮೇರ್ 1937 ನೇ ಇಸವಿಡ್ ಉಡುಪಿಡ್ ಶ್ರೀನಿವಾಸ ಉಪಾಧ್ಯ ಬೊಕ್ಕ ಭಾರತಿ ದಂಪತಿಲೆಗ್ ಪುಟ್ಟಿಯೆರ್. ಅರೆನ ಮೆಗ್ಗೆ ವಾದಿರಾಜ್ ಮೇರ್ಲಾ ನಟೆ ಬೊಕ್ಕ ನಿರ್ಮಾಪಕೆ. ಹರಿಣಿ ಮೇರ್ ಶ್ರೀ ಮುರುಗನ್ ಬೊಕ್ಕ ಕನ್ನಿ ಇಂಚಿನ ಸಿನಿಮೊಲೆಡ್ ಬಾಲ ಕಲಾವಿದೆಯಾದ್ ನಟನೆ ಮಲ್ದೆರ್. ಅವೆಟ್ಟ್ ಅಭಿನಯ ಮಲ್ದಿನೈಕ್ ಅಪಗೊದ ಕಾಲೊಡು ಅರೆಗ್ ಒಂಜಿ ರೂಪಾಯಿನ್ ಕೊರ್ದಿತ್ತೆರ್. ಅವೆರ್ದ್ ಬೊಕ್ಕ ತಮಿಳ್ ಬಾಸೆದ ಪುಣ್ಯವತಿ ಚಿತ್ರೊದ ಮೂಲಕ ನಾಯಕಿ ಪಾತ್ರೊಡ್ ಅಭಿನಯ ಮಲ್ಪರೆ ಸುರು ಮಲ್ತೆರ್.
ವೃತ್ತಿಜೀವನೊ
ಹರಿಣಿ ತನ್ನ 15 ನೇ ಪ್ರಾಯೊಡು ಜಗನ್ಮೋಹಿನಿ ಪನ್ಪಿನ ಸಿನಿಮೊಡು ಮೋಹಿನಿ ಪಾತ್ರೊಡು ನಾಯಕಿಯಾದ್ ಸಿನಿರಂಗೊಗ್ ಪಾದಾರ್ಪಣೆ ಮಲ್ತೆರ್.ಈ ಚಿತ್ರೊ ಹಿಟ್ ಆದ್ ಒಂಜಿ ರಾತ್ರೆಡೆ ಹರಿಣಿ ಪ್ರಸಿದ್ದಿ ಪಡೆಯೆರ್. ತಮಿಳ್ ಬೊಕ್ಕ ಹಿಂದಿ ಸಿನಿಮೊಡು ಏಕಕಾಲೊಡು ರಡ್ಡ್ ಬಾಸೆಲೆಡ್ ಬಿಡುಗಡೆ ಆಯಿನ ರತ್ನದೀಪ್ ಚಿತ್ರೊಡ್ ಹರಿಣಿ ಮೇರ್ ಅದ್ಭುತವಾಯಿನ ಅಭಿನಯೊನ್ ಮಲ್ತೆರ್. ಅವೆರ್ದ್ ಬೊಕ್ಕ ದಲ್ಲಾಳಿ, ವಿಚಿತ್ರ ಪ್ರಪಂಚ, ನಂದಿ, ನಂದಾದೀಪ, ಕನ್ಯಾದಾನ, ಗಂಧರ್ವ ಕನ್ಯಾ ಬೊಕ್ಕ ಪತಿವ್ರತ ಇಂಚಿನ ಕನ್ನಡ ಚಿತ್ರೊಲೆಡ್ ಹರಿಣಿ ಬೇತೆಬೇತೆ ಪಾತ್ರೊಲೆಡ್ ಅಭಿನಯ ಮಲ್ತೆರ್. ಮೇರ್ ಡಾ. ರಾಜ್‌ಕುಮಾರ್ ಅಂಚನೆ ಅಪಗದ ಸುಮಾರ್ ಹೀರೋನಕ್ಲೆನೊಟ್ಟು ನಟನೆ ಮಲ್ದೆರ್. 1968ನೇ ಇಸವಿಡ್ ಮೇರ್ ಅಭಿನಯ ಮಲ್ದಿನ ಸಿನಿಮೊ ಸತಿ ಸುಕನ್ಯ ಮೆರೆನ ಲಾಸ್ಟ್ ದ ಸಿನಿಮೊ. ಅವೆರ್ದ್ ಬೊಕ್ಕ 1972ನೇ ಇಸವಿಡ್ ಹರಿಣಿ ಮದಿಮೆ ಆದ್ ಸೌದಿಗ್ ಪೋಯೆರ್.
ಉಲ್ಲೇಕೊ
ವರ್ಗೊ:ವ್ಯಕ್ತಿಲು ವರ್ಗೊ:ತುಳುವೆರ್
ಸಾಂತ್ಯಾರು ಅನಂತಪದ್ಮನಾಭ ಭಟ್
ಸಾಂತ್ಯಾರು ಅನಂತ ಪದ್ಮನಾಭ ಭಟ್ ಉಡುಪಿದಾರ್. ಇಂಬೆರ್ ಉಡುಪಿದ ಗಾಂಧಿ ಪನ್ಪಿನ ಪುಗರ್ತೆ ಪಡೆದಿತ್ತಿನ ಸ್ವಾತಂತ್ರ್ಯೊ ಹೋರಾಟಗಾರೆ. ಸ್ವಾತಂತ್ರ್ಯ ಹೋರಾಟದ ಸಮಯೊಡು ಉಡುಪಿ ಕೇಂದ್ರೊದ ಮುಖಂಡೆ ಆದಿತ್ತೆರ್. ಆರ್ನ ಸ್ವಂತೊ ಕಾಸ್ ಖರ್ಚಿಡ್ ಸ್ವಾತಂತ್ರ್ಯ ಹೋರಾಟೊಗು ಸಹಕಾರ ಕೊರ್ತೆರ್.
ಪರಿಚಯೊ
ಅನಂತಪದ್ಮನಾಭ ಭಟ್ ೧೮೮೪ನೇ ಜನವರಿ ೩೦ಗು ಉಡುಪಿಡ್ ಪುಟ್ಯೆರ್. ಮೇರ್ ಸಾಂತ್ಯಾರು ವೆಂಕಟಸುಬ್ಬಾಭಟ್ಟೆರ್ನ ಮಗೆ. ಪೆರ್ಡೂರು ಕೈತಲ್ದ ಸಾಂತ್ಯಾರು, ಬೈರಂಪಳ್ಳಿ ಬೊಕ್ಕ ಬೆಳ್ಳರ್ಪಾಡಿ ಗ್ರಾಮೊಲೆನ ಆನುವಂಶಿಕ ಪಟೇಲೆ ಆದಿತ್ತೆರ್. ಉಡುಪಿ ಜಿಲ್ಲೆಡ್ ಮೂಜಿ ರಾಷ್ಟ್ರೀಯ ಶಾಲೆಲೆನ್ ೨೫ ವರ್ಸೊ ನಡಪಾದೆರ್. ಅಲ್ಪ ಪೊಣ್ಣು ಜೋಕುಲೆಗ್ ಆಶ್ರಮೊದ ವ್ಯವಸ್ಥೆ ಮಲ್ತ್ದಿತ್ತೆರ್. ಸ್ವಾತಂತ್ರ್ಯ ಹೋರಾಟಗಾರೆ ಬೊಕ್ಕ ಪತ್ರಕರ್ತೆ-ಸಾಹಿತಿಯಾದಿತ್ತಿನ ಕೆ.ಕೆ. ಶೆಟ್ಟಿ ಅಂಚನೆ ಕೆ. ಹೊನ್ನಯ್ಯ ಶೆಟ್ಟಿ ಸಾಂತ್ಯಾರು ಅನಂತಪದ್ಮನಾಭ ಭಟ್ರೆನ ಶಾಲೆಡ್ ಶಿಕ್ಷಕೆರಾದ್ ಬೇಲೆ ಮಲ್ದೆರ್.
ಸ್ವಾತಂತ್ರ್ಯ ಹೋರಾಟೊ
1921ಟ್ ಪಟೇಲ ಕಸುಬುನು ಬುಡ್ದ್ ಗಾಂಧೀಜಿನ ರಾಷ್ಟ್ರೀಯ ಆಂದೋಲೊನುಗು ಸೇರ್ದ್ ಅಸಹಕಾರ ಬೊಕ್ಕ ಉಪ್ಪಿನ ಸತ್ಯಾಗ್ರಹೊಟ್ಟು ಪಾಲ್ ಗೆತೊನುವೆರ್. ಇಂಬೆರೆಗ್ ರಡ್ ಸರ್ತಿ ಜೈಲ್ ಶಿಕ್ಷೆ ಆದಿತ್ತಂಡ್. ಆಂಡಲ ಶಾಲೆ ಬೊಕ್ಕ ಬೇತೆ ಬೇತೆ ಸಮಾಜ ಸೇವೆಡ್ ತೋಜುದು ಬರ್ಪೆರ್.
ಉಲ್ಲೇಕೊ
ವರ್ಗೊ:ತುಳು ಜನಕುಲು ವರ್ಗೊ:ಉಡುಪಿ ಜಿಲ್ಲೆ ವರ್ಗೊ:ವ್ಯಕ್ತಿಲು
ಭಾರತಿ ವಿಷ್ಣುವರ್ಧನ್ (ನಟಿ)
ಭಾರತಿ ವಿಷ್ಣುವರ್ಧನ್ ಒರ್ತಿ ಭಾರತೀಯ ಚಲನಚಿತ್ರರಂಗೊದ ಪ್ರಕ್ಯಾತ ಬಹುಭಾಷಾ ಕಲಾವಿದೆ. ಸ್ವತಂತ್ರ ದಿನೊತ್ತಾನಿ ಪುಟ್ಟಿನ ಮೆರೆನ ಅಪ್ಪೆಬಾಸೆ ಮರಾಠಿ. ೧೯೬೬ ನೇ ಇಸವಿಡ್ ಮೇರ್ ಲವ್ ಇನ್ ಬೆಂಗಳೂರ್ ಪನ್ಪಿನ ಸಿನಿಮೊಡ್ ನಟನೆ ಮಲ್ತಿನ ಸುರೂತ ಸಿನಿಮೊ. ಹಿಂದಿ, ಕನ್ನಡ, ತಮಿಳು, ತೆಲುಗು, ಮಲಯಾಳಂ ಈ ಐನ್ ಬಾಸೆಲೆಡ್ ಮೇರ್ ನಟನೆ ಮಲ್ತ್ದೆರ್.
ಪುಟ್ಟು
ಭಾರತಿ ವಿಷ್ಣುವರ್ಧನ್ ಮೇರ್ 15 ಅಗಸ್ಟ್ 1950 ನೇ ತಾರೀಕ್‍ಗ್ ಬೆಂಗಳೂರುಡ್ ಪುಟ್ಟಿಯೆರ್.
ಉಲ್ಲೇಕೊಲು
ವರ್ಗೊ:ಪೊಂಜೊವುಲು
ಸೂರ್ಪನಕಿ
ಶೂರ್ಪನಖಿ(ಸಂಸೃತ: शूर्पणखा) ರಾವಣ ತಂಗಡಿ. ಶೂರ್ಪನಖಿ ಪಂಡ ಶಬ್ದಾರ್ಥ ಚೂಪಾಯಿನ ಉಗುರು ಇತ್ತಿನಾಳ್.
ಸೂರ್ಪನಕಿನ ಪುಟ್ಟು
ಕುಲೋದ್ಧಾರಕಿ ಬೋಡುಪನ್ಪಿನ ಋಷಿ ವಿಶ್ರವಸು ಬೊಕ್ಕ ರಡ್ಡನೆ ಬುಡೆದಿ ಕೈಕಸೆನ ಆಸೆದಂಚ ಕಡೆತ ಮಗಳಾದ್ ಸೂರ್ಪನಕಿ ಪುಟ್ಟುವಳ್. ರಾವಣೆ ,ಕುಂಭಕರ್ಣೆ ಪನ್ಪಿ ರಕ್ಕಸೆರ್ ಅಂಚನೆ ವಿಭಿಷಣೆ ಪನ್ಪಿ ಸಾತ್ವಿಕ ಗುಣತ ಅಣ್ಣನಕುಲೆಗ್ ತಂಗಡಿಯಾದ್ ಪುಟ್ಟುವಳ್. ಆಳೆನ ಪುಟ್ಟುದ ಪುದರ್ ಮೀನಾಕ್ಷಿ(ಮೀನ್‌ದಂಚಿನ ಕಣ್ಣ್ ಇತ್ತಿನಾಳ್).
ಜೀವನ
ಸೂರ್ಪನಖಿನ್ ದುಷ್ಟಬುದ್ಧಿ(ವಿದ್ಯುಜುಹ) ಪನ್ಪಿ ರಾಕ್ಷಸಗ್ ಮದಿಮೆ ಮಲ್ತ್ ಕೊರ್ದಿಪ್ಪುವೆರ್. ಶಂಭುಕಾಸುರ ಪನ್ಪಿ ಮಗೆ ಬೊಕ್ಕ ಅಧೋಮುಖಿ ಪನ್ಪಿ ಮಗಳ್ ಪುಟ್ಟುವೆರ್. ದುಷ್ಟ ಬುದ್ಧಿಗ್ ರಾವಣನ ಸಾಮ್ರಾಜ್ಯದ ಮಿತ್ತ್ ಕಣ್ಣಾಪುಂಡು ರಾವಣಡ ಲಾಡಾಯಿ ಆಪುಂಡು ರಾವಣೆ ವಿದ್ಯುಜುಹನ್  ಕೆರ್ಪಬೆ. ಆವೆಡ್ದ್ ಬೊಕ್ಕ್ ಅಣ್ಣನ ಕೋಪೊಡು ಸೂರ್ಪನಖಿ ದಂಡಕಾರಣ್ಯ‌‍‌‍ದ ಕಾಡುಲೆಡ್ ತಿರ್ಗೊಂದು ಉಪ್ಪುವಳ್. ಇಂಚ ತಿರ್ಗೊಂದು ಬತ್ತಿನಾಳ್ ಪಂಚವಟಿಡ್ ರಾಮನ್ ತೂದು ಇಷ್ಟ್ ಆದ್ ಮದಿಮೆ ಆಯೆರ್ ಒತ್ತಾಯ ಮನ್ಪುವಳ್. ರಾಮ ಪನ್ಪೆ ಎಂಕ್ ಮದಿಮೆ ಆತ್ಂಡ್ ಯಾನ್ ಏಕ ಪತ್ನಿ ವ್ರತಸ್ತೆ ಮದಿಮೆ ಆಯರೆ ಸಾಧ್ಯ ಇಜ್ಜಿ ಪಂಡಲ ಕೇನಂದೆ ಪೀಡಿಪೆರೆ ಸುರು ಮಲ್ಪುವಳ್ ಅಂಚಾ ಅಲ್ಪ್ಡ್‌ಡ್ದ್ ಮೆಗ್ಯೆ ಲಕ್ಷ್ಮಣನಾಡೆ ಕಡಪಾದ್ ಕೊರ್ಪೆ. ಅಯೆಲ ಒಪ್ಪಂದೆ ಉಪ್ಪುನಗ ಕೋಪ ಬರ್ಪುಂಡು. ಪಿರ ರಾಮನಾಡೆ ಬರ್ಪಳ್ ಆಯೆ ಪಿರ ಲಕ್ಷ್ಮಣನಾಡೆ ಕಡಪುಡುವೆ ಯಾನ್ ಪಂಡಿನಿ ಪನ್ ಆಯೆ ನಿನನ್ ಖಂಡಿತಾ ಮದಿಮೆ ಆಪೆ ಪಂಡ ಒಪ್ಪುಜಳ್ ದಾದಂಡ ಗುರುತ ಕೊರ್ದು ಕಡಪುಡಿಯೆರೆ ಒತ್ತಾಯ ಮನ್ಪುವಲ್. ಅಯಿಕ್ ಗುರುತ ನಿನ್ನ ಕೈಟ್ ಕೊರುಂಡ ನಂಬಯೆ ನಿನ್ನ ಬೆರಿಟ್ ಬರೆದ್ ಕಡಪುಡುವೆ ಪನ್ಪೆ. ಆಂಚ ಆಳೆನ ಬೆರಿಟ್ ಅಳೆನ ಮೂಂಕು ಕತ್ತೆರಿಪು ಮೋಳೆಗ್ ಸರಿಯಾದ್ ಬುದ್ಧಿ ಕಲ್ಪಾವುಂದು ಬರೆದ್ ಕಡಪುಡುವೆ. ಉಂದೆನ್ ತೂದು ಲಕ್ಷ್ಮಣೆ ಮೂಂಕು ಕತ್ತೆರಿಪುವೆ. ಈ ಆವಮಾನ ಸಹಿಸಿಯೆರೆ ಆವಂದೆ ಶೂರ್ಪನಖಿ ಅಣ್ಣ ಖರಾಸುರನಾಡೆ ಬತ್ತ್‌‍ದ್ ದೂರು ಪನ್ಪಳ್. ಖರಾಸುರೆ ರಾಮನೊಟ್ಟಿಗೆ ಲಾಡಾಯಿ ಮಲ್ತ್‌ದ್ ಸಯಿಪೆ. ಅಲ್ಪಡ್ದ್ ಸೀದಾ ಸೂರ್ಪನಖಿ ತನ್ನ ಪಲಯೆ ರಾವಣನಡ ದೂರು ಕೊರಿಯೆರೆ ಲಂಕೆಗೆ ಪೋಪಳ್. ರಾವಣಡ ತನ್ನ ಕಥೆನ್ ಪಂಡ್‌ದ್ ಸೀತೆನ ಗುಣ ಬೊಕ್ಕ ಪೊರ್ಲುನು ಪುಗರ್ದ್  ರಾವಣೆ ಸೀತೆನ್ ಕಂಡೊಂದು ಬರ್ಪಿಲೆಕ್ಕ ಮನ್ಪುವಲ್. ಅವೆಡ್ದ್ ಬೊಕ್ಕ ರಾಮ ರಾವಣೆರೆ ಕಾಳಗೊಡು ಉಂದೆಕ್ ಅಂತ್ಯ ಆಪುಂಡು
ಉಲ್ಲೇಕೊ
ವರ್ಗೊ:ಪುರಾಣ ವರ್ಗೊ:ರಾಮಾಯಣದ ಪಾತ್ರೊಲು
ಸಂತಾಲೆರ್
ವ್ಯಾಪ್ತಿ
ಈ ಸಂತಾಲೆರ್ ಜಾರ್ಖಂಡ್‌ಡ್ ೨೪,೧೦,೫೦೯, ಪಶ್ಚಿಮ ಬಂಗಾಲೊಡು ೨೨,೮೦,೦೫೪೦ ಬಿಹಾರ ರಾಜ್ಯೊಡು ೩,೬೭,೬೧೨ ,ಒಡಿಶಡ್ ೬,೨೯,೭೮೨, ಒಡಿಶಾ ರಾಜ್ಯದ ಒಟ್ಟು ಪರಿಶಿಷ್ಟ ಪಂಗಡೊಲೆನ ಪೈಕಿ ಸಂತಾಲ, ಕೊಲ್ಹ, ಮುಂಡ, ಶಬರ್, ಭೋಟಡ, ಕೊಂಡ ಬೊಕ್ಕ ಗೊಂಡ್ ಜನಾಂಗೊಲು ಸುಮಾರು ೬೪.೨ ನಾತ್ ಜನಸಂಖ್ಯೆಡ್ ಉಂಡು ಬೊಕ್ಕ  ತ್ರಿಪುರಾ ರಾಜ್ಯೊಡು ೨,೨೦೦ ಜನಸಂಖ್ಯೆ ಇತ್ತ್‌ದ್. ಭಾರತದ ಈಶಾನ್ಯ ಭಾಗದ ಅಸ್ಸಾಂ, ಮೇಘಾಲಯ, ಬಾಂಗ್ಲದೇಶ ಬೊಕ್ಕ ನೇಪಾಲೊಡು ೨೦೦೨ ಪ್ರಕಾರ ಸುಮಾರು ೮,೯೦,೦೦೦ ಜನಸಂಖ್ಯೆದಾತ್ ಸಂತಾಲೆರ್ ಉಲ್ಲೆರ್. ಜಾರ್ಖಂಡ್‌ದ ಸಂತಾಲ ಪರಗಣ ಬೊಕ್ಕ ಚೊಟಾನಾಗಪುರ ಪ್ರಸ್ಥ ಭೂಮಿಲೆಡ್ ಜಾಸ್ತಿ ಉಪ್ಪುವೆರ್.
ಸರೀರೊ ಲಕ್ಷಣೊಲು
ಸಂತಾಲೆರ್ ಎತ್ತರ ಒಂತೆ ಕಮ್ಮಿ ಇತ್ತ್‌ದ, ಕಪ್ಪು ಮೈಬಣ್ಣ ದಕುಲಾದಿಪ್ಪುವೆರ್ ಉರುಟು ತರೆ ತಲೆ ದಪ್ಪ ತುಟಿಕುಲು, ಅಗಲವಾಯಿನ ಚಟ್ಟೆದ ಕುದ್ಯ ಮೂಂಕು  ಇತ್ತ್‌ದ್ ಗುಂಗುರಾಯಿನ ಒರಟಾಯಿನ  ತರೆಕೂಜಲ್ ಬೊಕ್ಕ. ಇದು ಸಂತಾಲೆರೆನ ಪ್ರಮುಖ ಸರೀರೊ ಲಕ್ಷಣೊಲು.
ಇಲ್ಲ್‌ಲು
ಸಂತಾಲೆರೆ ಇಲ್ಲ್‌ಲು ಸಾಮಾನ್ಯವಾದ್ ಗುಡ್ಚಿಲ್‌ದಲೆಕೊ ಇತ್ತೊಂದಿತ್ತ್ಂಡ್. ಹೆಚ್ಚಾದ್ ಪುರಾತನ ರೀತಿಡ್ ಕಟ್ಟೊಂದಿಪ್ಪುವೆರ್, ಇಲ್ಲ್‌ದ ಗೋಡೆಲು ಮಣ್ಣ್‌ದವಾದಿತ್ತ್‌ದ್  ಮೇಲ್ ಮಾಡ್‌ಗ್   ಬೆದ್‌ರ್‌ ಕಟ್ಟ್‌ದ್  ಮುಳಿ ಪೋದೆತ್‌ದಿಪ್ಪುವೆರ್. ಸಂತಾಲೆರೆ ಇಲ್ಲ್‌ಲು ಮುಟ್ಟ ಮುಟ್ಟವಾದ್ ಒತ್ತೊತ್ತಾದ್ ವೃತ್ತಾಕಾರೊಡು ಕಟ್ಟೊಂದಿಪ್ಪುವೆರ್ .ಗುಡ್ಚಿಲ್ಲ್‌ದ ಸುತ್ತುಲ ಜಾಲ್ ಭಾರಿ ವಿಶಾಲವಾದಿಪ್ಪುಂಡು. ಗೋಡೆ/ಬೇಲಿ ಕಟ್ಟಿನ ವಿಶಾಲವಾಯಿನ ಜಾಗ ಉಪ್ಪುಂಡು. ಗುಡ್ಚಿಲ್ಲ್‌ದ ಗೋಡೆಡ್ ಒಟ್ಟೆ ಅತ್ತ್ಂಡ ಪುಡದಿತ್ತ್ಂಡ ಮಣ್ಣ್ ,ಪೆತ್ತಲೆನ ಅಂಬಿನ್ ಬೆರೆಸದ್ ಗೋಡೆಲೆಗ್ ಪೂಜುವೆರ. ಸಾಮಾನ್ಯವಾದ್ ಗುಡ್ಚಿಲ್ಲ್‌ದ ಎದುರು ಕಟ್ಟೆ ಇತ್ತ್‌ದ್ ಅವೆಟ್ ಕುಲ್ಲೊಂದು ,ಜೆತ್ತೊಂದು ಆರಾಮ ಮಲ್ಪುವೆರ್. ಸಂತಾಲೆರ್ ತಂಕುಲೆನ ಊರು ಪರಿಸರೊನು ನಿರ್ಮಲ ದೀವೊನುವೆರ್. ಸಂತಾಲೆರೆ ಜವ್ವನೆರ್ ಶೌರ್ಯದ ಸಂಕೇತವಾದ್ ಅಕುಲೆನ ಗುಡ್ಚಿಲ್ಲ್‌ದ ಎದುರು ಕೊಳಲು, ಡೋಲು ವಾದ್ಯಾಲೆನ್ ಬಾರ್ಸವೆರ್. ಉಲಯಿಜಾಲ್ದ್ ಮಿತ್ತ್ ಮಾಡ್‌ಗ್ ಪಾಡಿನ ಬೆದ್‌ರ್‌ಡ್ ಬಿಲ್ಲು-ಬಾಣೊಲೆನ್ ತೂಕ್‌ಡ್ದ್ ಇಪ್ಪುವೆರ್  ಬೊಕ್ಕ  ಸಂತಾಲೆರ್ ತಂಕುಲೆನ ಗುಡ್ಚಿಲ್ಲ್‌ದ ಪಿರವುಡು ಪೆತ್ತ, ಕೋರಿ, ಏಡ್, ಪಂಜಿಲೆನ್ ತಾಂಕುನ ಕಿದೆಕ್‌ಳೆನ್ ಗುಡ್ಚಿಲ್ಲ್‌‌ಗ್ ತಾಗೊಂದಿತ್ತ್‌ದ್ ಪ್ರತ್ಯೆಕವಾದ್  ಕಟ್ಟ್‌ದುಪ್ಪುವೆರ್. ಅಂಚನೆ ಇಲ್ಲ್ ಕಾವೆಲಿದ ನಾಯಿಗ್ ಒಂಜಿ ಮೂಲೆಡ್ ನಾಯಿಗಾದ್ ಕಿನ್ಯ  ಗುಡ್ಚಿಲ್ಲ್‌ ಕಟ್ಟ್‌ದುಪ್ಪುವೆರ್. ಎಡ್ಡೆ ದಿನೊತಾನಿ ಪೂಜೆ-ಪ್ರಾರ್ಥನೆ ಮಲ್ಪೆರೆ ಊರುದ ನಡುಟು "ಮಜಿತಾನ್"ಪನ್ಪಿ ಪ್ರಾರ್ಥನಾ ಮಂದಿರೊನು ಕಟ್ಟೊಂದಿಪ್ಪುವೆರ್
ತೆನಸ್ಸ್
ಸಂತಾಲೆರ್ ಜಾಸ್ತಿಯಾದ್ ಸಸ್ಯಹಾರಿಲು ಆಂಡಲ ಮೀನ್ ಮಾಸ ತಿನ್ಪುನಕುಲುಲ ಉಲ್ಲೆರ್ .ಜೋಳ ಬೇತೆ ಬೇತೆ ಧಾನ್ಯೊಲೆನ್ ಗಳಸುವೆರೆ. ಕಂಡೆ,ಫಲ ಪರ್ಂದ್ ಹೆಚ್ಚಾದ್ ತಿನ್ಪೆರ್. ಚಹಾ ಗಳಸುನಲ ರೂಢಿಡ್ ಉಂಡು.
ಆರ್ಥಿಕ ಜೀವನ
ಸಂತಾಲೆರೆಗ್ ಹೆಚ್ಚಾದ್ ಬೆನ್ನಿ, ಬೋಂಟೆ, ಮೀನ್ ಪತ್ತುನೆ ಬೊಕ್ಕ ಸಂಗ್ರಹ ಮಲ್ತ್ ದೀಪುನಂಚಿನ ಪ್ರಮುಖವಾಯಿನ ಕಸುಬುಲೆನ್ ಮಲ್ತೊಂದುಲ್ಲೆರ್. ಜಾರ್ಖಂಡ್, ಒಡಿಶಾ, ಪಶ್ಚಿಮ ಬಂಗಾಲ, ಬಿಹಾರ ಬೊಕ್ಕ ಛತ್ತೀಸ್‌ಘಡ್ ರಾಜ್ಯದ ಚೊಟನಾಗಪುರ ಪ್ರಸ್ಥಭೂಮಿ ಪ್ರದೇಶೊಡುಪ್ಪುನ  ಸಂತಾಲೆರ್   ಬೇತೆ ಪ್ರದೇಶೊಲೆಡ್ ಉಪ್ಪುನಕುಲೆಡ್ದ್   ಮುಂದು ವರಿದುಲ್ಲೆರ್.ಕೃಷಿಯೇ ಅಕುಲೆನ ಪ್ರಮುಖ ಕೆಲಸವಾದುಂಡು.ಜೋಳ, ಸಜ್ಜೆ ಇಂಚಿತ್ತಿ  ಬೇತೆಬೇತೆ ಬುಳೆಕುಲೆನ್ ಬುಳೆಪಾವೆರ್ ಈ ಪ್ರದೇಶೊಡು ಬೇಸಾಯೊಡು ನೀರಾವರಿದ  ಸೌಲಭ್ಯ, ಗೊಬ್ಬರದ ಬಳಕೆ , ನಾಟಿ ಮಲ್ಪುನೆದೊಟ್ಟುಗು ಬೇತೆ ಬೇತೆ ಬುಳೆ ಬುಳೆಪಾವುನೆನ್  ರೂಢಿ ಮಲ್ತೊಂದೆರ್. ನನ ಕೆಲವು ಸ೦ತಾಲೆರ್ ಕಾರ್ಮಿಕೆರಾದಿತ್ತ್‌ದ್ ಚಹ, ಪರ್ತಿ ಬೊಕ್ಕ    ಗೀರಣಿ ಅಂಗಡಿಲೆಡ್ ಬೇಲೆ ಮಲ್ಪುವೆರ್. ಕೆಲವು ಸ೦ತಾಲೆರ್ ಚೊಟನಾಗಪುರ ಪ್ರಸ್ಥಭೂಮಿ ಪ್ರದೇಶದ ಅಸನ್ಸೋಲ್ ನಗರ ಪ್ರದೇಶೊದ  ಕಲ್ಲಿದ್ದಿಲು‍  ಗಣಿಗಾರಿಕೆಡ್‌ಲ  ಕೆಲಸ ಮಲ್ಪುವೆರ್
ಸಾಮಾಜಿಕ ಜೀವನ
ಸಂತಾಲೆರೆನವೇ ಆಯಿನ ಆಡಳಿತ ವ್ಯ ವಸ್ಥೆ  ಇತ್ತ್‌ದ್. ಪ್ರತಿಯೊಜಿ ಊರುಗು ಒರಿ ಯಜಮಾನೇ ಇತ್ತ್‌ದ್ ಆಯನ್ "ಜೋಗ್ ಮಂಜ್ ಹಿ" (Jog manj hi) ಪಂದ್ ಲೆಪ್ಪುವೆರ್. ಊರುದ ಮಾತ  ದಾರ್ಮಿಕ, ಸಾಮಾಜಿಕ, ಅತ್ತ್ಂಡ ಒವ್ವೆ  ವಿವಾದ ಇತ್ತ್ಂಡ ಊರುದ    ಯಜಮಾನಿ ಊರುದ ಮಾತೆರೆಡಲ ಚರ್ಚೆ ಮಲ್ತ್‌ದ್ ತಿರ್ಮಾನ ದೆತೊನುವೆ. ಊರುದ ಯಜಮಾನನ ಸಹಾಯಕ ಆದ್ ಇಪ್ಪುನಾಯನ್ "ಪರ್ ಮಾನಿಕ" ಪಂದ್ ಲೆಪ್ಪುವೆರ್. ಅಂಚನೆ, ಆ ಊರುದ ಪೂಜಾರಿನ್ "ನಾಯಕ್" (Naik)ಪಂದ್ ಲೆಪ್ಪುವೆರ್.
ಮದಿಮೆ
ಸಂತಾಲೆರೆ ಮದಿಮೆನ್ "ಬಾಪ್ಲಾ" ಪಂದ್ ಲೆಪ್ಪುವೆರ್. ಅಕುಲೆನ ಸಂಪ್ರದಾಯದ ಮದಿಮೆದ ಪ್ರಕಾರ  ಹೆಚ್ಚಾದ್. ನಿಶ್ಚಯ ಆಯಿ ಬೊಕ್ಕ ಮದಿಮೆದ ಪೊರ್ತುಡು  ಕೆಲವು ವಿಧಿವಿಧಾನೊಲೆನ್   ಮುಗಿತ್‌ದ್   ಮದಿಮಾಲೆನ  ಮುಂಡೊಗು ಕುಂಕುಮ ದೀದಾಂಡ  ಮದಿಮೆದ ಮುಹೂರ್ತದ ಕ್ರಮ ಮುಗಿಲೆಕ್ಕೊನೆ ಆಂಡ್ .ಸಂತಾಲೆರೆನ  ಪ್ರೇಮ ವಿವಾಹ ಪದ್ದತಿ ಮಸ್ತ್ ಸುಲಭೊ ಆದುಂಡು ಜವ್ವನೆ ಜವ್ವಂದಿ ಊರುದ  ಯಜಮಾನನ ಇಲ್ಲಗ್ ಪೋದು ಆಯನ ಎದುರುಡು ಆಣ್ ,ಪೊಣ್ಣು ಮುಂಡೊಗು ಕುಂಕುಮ ಪಾಡ್ಂಡ ಮದಿಮೆದ ಕ್ರಮ ಆಯಿಲೆಕ್ಕೊನೆ ಉಂದೆನ್  "ರಾಜರಾಜಿ" ಪನ್ಪೆರ್ ಸಂತಾಲೆರೆಡ್ ಕನ್ಯಾ ಆಪಹರಣದ ಮೂಲಕಲಾ ಮದಿಮೆ ಆಪುಂಡು.ಕೆಲವು ಪ್ರೇಮಿಲು ಕಾಡಿಗ್ ಪೋದು ಪರಸ್ಪರ ಮಾಲೆ ಪಾಡೊಂಡೆರ್ಂಡ್ ಅಕುಲು ಕಂಡನಿ ಬುಡೆದಿ ಆದ್ ಪಿರ ಊರುಗು ಬತ್ತ್ಂಡ ಅಡೆಗ್ ಮದಿಮೆದ್ ಕ್ರಮ ಮುಗಿಲೆಕ್ಕ ಆಂಡ್. ಉಂದೆನ್ "ಬಾಲದೊಬಾಪ್ಲ" ಪನ್ಪೆರ್.
ಉಲ್ಲೇಕೊ
ವರ್ಗೊ:ಜನಾಂಗ
ತೆತ್ತಿ
ತೆತ್ತಿ ಪಂಡ ಪಕ್ಕಿ, ಮೀನ್‍ಲ್ ತನ್ನ ಸಂತಾನ ಅಭಿವೃದ್ದಿಗಾದ್ ದೀಪುನವು. ಕೆಲವು ಪಕ್ಕಿಲು ರಡ್ಡ್ ತೆತ್ತಿ ದೀದ್ ಕಿನ್ನಿ ಮಲ್ತ್ಂಡ ಕೆಲವು ಮೂಜಿ ನಾಲ್ ದೀಪ. ಕೋರಿಲ್ ೧೬-೨೦ ತೆತ್ತಿ ದೀದ್ ಕಾಪುಡು ಕುಲ್ಲುವ.
ಮರ್ದ್
ಪಜ್ಜಿ ತೆತ್ತಿನ್ ಲೇಪ ಪಾಡಿಯೆರೆ ಗಲಸುವೆರ್
ಉಲ್ಲೇಕೊ
ವರ್ಗೊ:
ಪೃಥ್ವಿ ಅಂಬಾರ್
ಪೃಥ್ವಿ ಅಂಬಾರ್, ಮೇರ್ ಭಾರತೀಯ ನಟೆ. ಮೇರ್ ಕನ್ನಡ ಬೊಕ್ಕ ತುಳು ಚಲನಚಿತ್ರೋದ್ಯಮಡ್ ನಟನೆ ಮಲ್ತೊಂದುಲ್ಲೆರ್. ಮೇರ್ ಕುಡ್ಲಡ್ ರೇಡಿಯೊ ಜಾಕಿಯಾದ್‌‍ಲಾ ಬೇಲೆ ಮಲ್ತೊಂದಿತ್ತೆರ್‌. ೨೦೧೪ ನೇ ಇಸವಿಡ್‌ ಬಿಡುಗಡೆ ಆಯಿನ ಬರ್ಕೆ ಪನ್ಪಿನ ತುಳು ಚಲನಚಿತ್ರೊದ ಮೂಲಕ ಮೇರ್ ಮಲ್ಲ ಪರದೆಗ್ ಪ್ರವೇಶ ಮಲ್ತೆರ್. ಮೇರ್ನ ರಡ್ಡನೇ ಚಿತ್ರ ಬ್ಲಾಕ್ ಬಸ್ಟರ್ ಪಿಲಿಬೈಲ್ ಯಮುನಕ್ಕ, ಉಂದೇನ್ ಕೆ. ಸೂರಜ್ ಶೆಟ್ಟಿ ನಿರ್ದೇಶನ ಮಲ್ತಿನಾರ್.
ಮೇರ್ ಪಿಲಿಬೈಲ್ ಯಮುನಕ್ಕ,ಪಮ್ಮಣ್ಣೆ ದಿ ಗ್ರೇಟ್, ಗೋಲ್ ಮಾಲ್ , 2 ಎಕ್ರೆ , ಇಂಗ್ಲಿಷ್ , ಆಟಿಡೊಂಜಿ ದಿನ , ಎನ್ನ, ಕುದುಕನ ಮದಿಮೆ ಪನ್ಪಿನ ತುಳು, ರಾಜರು, ಡಿ.ಕೆ ಬೋಸ್ , ದಿಯಾ ನಾಮೊದ ಕನ್ನಡ ಚಲನಚಿತ್ರನೊಲೆಡ್ ಮುಖ್ಯ ಪಾತ್ರಡ್ ನಟನೆ ಮಲ್ದೆರ್.
ಜನನ,ಜೀವನ ಬೊಕ್ಕ ಶಿಕ್ಷಣ
ಪೃಥ್ವಿ ಅಂಬಾರ್ ಮೇರ್ ೧೭ ನೇ ಆಗಸ್ಟ್ ಡ್ ಕರ್ನಾಟಕದ ಉಡುಪಿ ಜಿಲ್ಲೆಡ್ ತುಳು ಪಾತೆರುನ ಕುಟುಂಬೊಡು ಪುಟ್ಯೆರ್. ಮೇರ್ ಉಡುಪಿದ ದಂಡತೀರ್ಥ ಆಂಗ್ಲ ಮಾಧ್ಯಮ ಶಾಲೆ, ಕಾಪು‌ ಡ್ ಶಾಲಾ ಶಿಕ್ಷಣನ್ ಪಡೆಯೆರ್. ಬೊಕ್ಕ ಕಾಪುದ ದಂಡತಿರ್ಥ ಪದವಿಪೂರ್ವ ಕಾಲೇಜ್ ಡ್ ಪದವಿಪೂರ್ವ ಶಿಕ್ಷಣನು ಪಡೆಯೆರ್. ಉಡುಪಿದ ಪೂರ್ಣ ಪ್ರಜ್ಞ ಕಾಲೇಜ್‌ ಡ್ ಬಿಬಿಎಂ ಪದವಿ ಪಡೆದ್‌, ಮಾಸ್ ಕಮ್ಯುನಿಕೇಷನ್ ಡ್ ಪದವಿ ಪಡೆಯರೆ ಕುಡ್ಲದ ಸೇಂಟ್ ಅಲೋಶಿಯಸ್ ಕಾಲೇಜ್‌ ಸೇರ್ಯೆರ್.
ವೃತ್ತಿಜೀವನ
೨೦೧೬ ಡ್ ಮೇರ್ ಕೆ.ಸೂರಜ್ ಶೆಟ್ಟಿ ಅರೆನ ರಡ್ಡನೇ ತುಳು ಚಿತ್ರ ಪಿಲಿಬೈಲ್ ಯಮುನಕ್ಕಡ್ ಸೋನಲ್ ಮೊಂಟಿರೊ ಅರೆನೊಟ್ಟುಗು ನಟಿನೆ ಮಲ್ತೆರ್. ಈ ಚಿತ್ರೊ ಬ್ಲಾಕ್ ಬಸ್ಟರ್ ಹಿಟ್ ಆದ್, ತುಳು ಚಿತ್ರರಂಗೊಡು ಹಲವಾರ್ ದಾಖಲೆನ್ ಮಲ್ತೆರ್. ಬೊಕ್ಕ ಮೇರ್ ಸುಮಾರ್ ತುಳು ಬೊಕ್ಕ ಕನ್ನಡ ಚಿತ್ರಲೆಡ್ ನಟನೆ ಮಲ್ತೆರ್.
ವೈಯಕ್ತಿಕ ಜೀವನ
ಪೃಥ್ವಿ ಅಂಬಾರ್ ಮೇರ್‌ ತನ್ನ ಗೆಳತಿ ಪಾರುಲ್ ಶುಕ್ಲಾ ಮೆರೆನ್ ೨೦೧೯ ನೇ ನವೆಂಬರ್ ೩ ಕ್ ಕುಡ್ಲಡ್ ತಮ್ಮ ದಾಂಪತ್ಯ ಜೀವನೊಗು ಕಾರ್‌ ದೀಯೆರ್.
ಉಲ್ಲೇಕೊ
ವರ್ಗೊ:ವ್ಯಕ್ತಿಲು ವರ್ಗೊ:ತುಳು ಸಿನೆಮೊ ನಟೆರ್ ವರ್ಗೊ:ತುಳು ಜನಕುಲು
ಎಣ್ಣೆ ಬೂಳ್ಯ
ಅರ್ತೊ
ಎಣ್ಣೆ ಬೂಳ್ಯಡ್ ತಾರಾಯಿದ ಎಣ್ಣೆ ಬೊಕ್ಕ ಐನ್ ಬಚ್ಚಿರೆ ಒಂಜಿ ಬಜ್ಜೆಯಿ ಉಪ್ಪುಂಡು ಉಂದೆನ್ ಒಟ್ಟಾದ್ ಕೊರ್ಪುನ ಮೂಲಕ ಬೂತ ಕಟ್ಯೆರೆ ಅನುಮತಿ ಕೊರ್ಪುನೆ ಪಂಡ್ಂದ್ ಅರ್ತೊ.
ಉಪ್ಪುನ ವಸ್ತ್‌ಲು
ಎಣ್ಣೆ ಬೂಳ್ಯಡ್
ಎಕ್ಕಮಲೆ
ಎಕ್ಕಒಂಜಿ ಮರ್ದ್‌ದ ದಯಿ.ಎಕ್ಕದ ದಯಿನ್ ಅರ್ಕ ಅತ್ತ್ಂಡ ದೇವರೇಖಾ ಪಂದ್ ಲೆಪ್ಪುವೆರ್.ಎಕ್ಕದ ದಯಿ ಇತ್ತಿನಲ್ಪ ಅಂತರ್ಜಲ ಉಪ್ಪುಂಡು ಅಂಚಿನಲ್ಪ ಗುವೆಲ್ ತೊಡ್ಂಡ ಎಡ್ಡೆ ನೀರ್ ತಿಕ್ಕುಂಡುಗೆ ಅವು ಇಲ್ಲ್ ಕಟ್ಯೆರೆ ಯೋಗ್ಯವಾಯಿನ ಜಾಗಂದ್‌ಲ ಪನ್ಪೆರ್. ಬೊಲ್ದು ಎಕ್ಕದ ದಯಿನ್ ಪೂಜೆ ಮಲ್ತ್ಂಡ ಗಣಪತಿನ್ ಬೊಕ್ಕ ಸೂರ್ಯ ದೇವೆರೆನ್ ಪೂಜೆ ಮಲ್ತ್‌ನ ಫಲ ತಿಕ್ಕುಂಡು ಪನ್ಪಿನವು ಅನಾದಿಕಾಲೊಡ್ದು ಬತ್ತಿನ ನಂಬಿಕೆ. ಎಕ್ಕದ ಪೂತ ಮಾಲೆ ಮಲ್ತ್‌ದ್ ದೇವೆರೆ ಕೋಣೆದ ಬಾಕಿಲ್‌ಗ್ ಇಲ್ಲ್‌ದ ಎದುರುದ ಬಾಕಿಲ್‌ಗ್ ತೋರಣ ಕಟ್ಟ್ಂಡ ವಾಸ್ತು ದೋಷ ಪರಿಹಾರ ಆಪುಂಡು ಪನ್ಪಿನ ನಂಬಿಕೆ.
ನಂಬಿಕೆ
ಭಾರತೊದ ಸನಾತನ ಧರ್ಮದಕುಲು ಎಕ್ಕದ ದಯಿನ್ ಇಲ್ಲ್‌ದಲ್ಪ ಬಲತ ಮೈಟ್ ನಡ್‌ದ್ ನಿತ್ಯ ಪೂಜೆ ಮಲ್ಪುವೆರ್ .ಇಲ್ಲಡ್ ಋಣಾತ್ಮಕ ಶಕ್ತಿ್ ನಾಶವಾದ್ ಧನಾತ್ಮಕ ಶಕ್ತಿ ಹೆಚ್ಚುಂಡು. ವಿಘ್ನ ನಿವಾರಣೆ ಆದ್, ಮಾಟ, ಮಂತ್ರ, ಭೂತ, ಪಿಶಾಚಿ, ದೆವ್ವ ಬೊಕ್ಕ ಪೀಡೆ ಪನ್ಪಿ ದುಷ್ಟ ಶಕ್ತಿಲು ದೂರ ಆಪುಂಡು. ಬೊಲ್ದು ಎಕ್ಕದ ಬೇರ್‌ಡ್ಡ್ ಮಲ್ತಿನ ಗಣಪತಿನ ಮೂರ್ತಿನ್ ಇಲ್ಲ್‌ದ ಈಶಾನ್ಯ ಭಾಗುಡು ದೀದ್ ಪೂಜೆ ಮಲ್ತ್ಂಡ ಏಕಾಗ್ರತೆ ಬೊಕ್ಕ ಜ್ಞಾನ ವೃದ್ಧಿ ಆಪುಂಡು ಪನ್ಪಿವು ನಮ್ಮ ಹಿರಿಯಕುಲೆಡ್ದಿಂಚಿ ಬತ್ತಿನ ನಂಬಿಕೆ. ಕೆಲವೊಂಜಿ ಸರ್ತಿ ಎಕ್ಕದ ಬೇರ್‌ಡ್ ಸ್ವಾಭಾವಿಕವಾದ್ ಗಣಪತಿನ ರೂಪ ಮೂಡ್‌ದ್ ಬರ್ಪುಂಡು ಉಂದು ತಿಕ್ಕುನೆ ಅಪರೂಪ ಆಂಡಲ ತಿಕ್ಕುನ ಸಾಧ್ಯತೆ ಉಂಡು. ದಾಯೆ ಪಂಡ ೧೧ ವರ್ಷೊಡ್ದು ಬೊಕ್ಕ ಗಣಪತಿ ಬೊಕ್ಕ ಆಂಜನೇಯ ಸ್ವಾಮಿ ಬೇರ್‌ಡ್ ಮೂಡುವೆರ್ ಅಂಚಿನ ಬೇರ್‌ಲೆನ್ ವ್ಯಾಪಾರ, ವ್ಯವಹಾರ ಜಾಗೊಡು ದೀವೊಂಡ ಎಡ್ಡೆ.
ಎಕ್ಕದ ದಯಿತ ಅಧಿಪತಿ ರವಿ(ಸೂರ್ಯ)ಗ್ರಹ. ರವಿಗ್ರಹದ ದೋಷ ಇತ್ತಿನಕುಲು ಎಕ್ಕದ ಇರ್‌ಡ್ಡ್ ರವಿಗ್ರಹವನ್ನು ಪೂಜೆ ಮಲ್ಪೊಡು. ಬೊಲ್ದು ಎಕ್ಕದ ಪೂತ ಮಾಲೆ ಮಲ್ತ್‌ದ್ ಮಂಗಳವಾರ ಬೊಕ್ಕ ಶನಿವಾರ ಆಂಜನೇಯಸ್ವಾಮಿಗ್ ಬೊಕ್ಕ ಶನಿದೇವೆರೆಗ್ ಅರ್ಪಣೆ ಮಲ್ತ್ಂಡ ಶನಿದೋಷ ನಿವಾರಣೆಯಾಪುಂಡು. ಆಂಜನೇಯನ ಅನುಗ್ರಹ ಆಪುಂಡು ಪನ್ಪಿ ನಂಬಿಕೆ. ಶಿವದೇವೆರೆಗ್‌ಲ ಎಕ್ಕದ ಪೂ ಇಷ್ಟ ಪಾರ್ವತಿ ದೇವಿ ಎಕ್ಕದ ಪೂ ಸಮರ್ಪಣೆ ಮಲ್ತ್‌ದ್ ಶಿವದೇವೆರೆನ್ ತನ್ನ ಸ್ವಾಮಿಯಾದ್ ಪಡೆಯೆರ್ ಪನ್ಪಿನ ಪುರಾಣಕಥೆ.
ದಯಿತ ಪುಟ್ಟುದ ಕಥೆ
ಸಮುದ್ರಮಥನ ಕಾಲೊಡು ವಿಷವು ಉದ್ಭವ ಆಪುಂಡು. ಅವೆನ್ ಶಿವದೇವೆರ್ ಪರ್ನಗ ಚೂರು ವಿಷ ಸಾಗರ ಸೇರುಂಡು. ಕ್ಷೀರಸಾಗರ ವಿಷವಾದ್ ಅಯಿಟ್ ಇತ್ತಿನ್ ಜಲಚರ ಪ್ರಾಣಿಲು ಮಾತ ಸಯಿಪೊ. ಉಂದೆನ್ ತೂಯಿನ ದೇವತೆಲು ಸಂಕಷ್ಟ ಪರಿಹಾರೊಗು ಗಣಪತಿ್ನ್ ಸುಗಿಪುವೆರ್. ಕೂಡ್ಲೆ ಕ್ಷೀರಸಮುದ್ರೊಡು ಸುಂಟರಗಾಳಿ ಬೀಜಿದ್ ವಿಷೊನು ಮಾತ ನುರೆ ಮಲ್ತ್‌ದ್ ಆ ನುರೆನ್ ಸಮುದ್ರದ ಬರಿಕ್ ನೂಕ್ಂಡ್. ಅಲ್ಪಡ್ದ್ ಬೊಲ್ದು ಪೂತ ಎಕ್ಕದ ದಯಿ ಪುಟ್ಟ್‌ದ್ ಬಳತ್ಂಡ್. ಅರ್ಕಗಣಪತಿ ಪ್ರತ್ಯಕ್ಷವಾದ್, ‘ಎಕ್ಕದ ದಯಿಟ್ ಯಾನ್ ನೆಲೆಯಾದಿಪ್ಪುವೆ ಏರ್ ಎಕ್ಕದ ಪೂಡ್ದ್ ಪೂಜೆ ಮಲ್ಪುವೆರೊ  ಅಕುಲೆನ  ಮನೋಭೀಷ್ಟ  ನೆರವೇರುಂಡು ಪಂದ್ ಮಾಯವಾಪೆರ್, ಈ ಕಥೆಟ್ ಪಂಡಿಲೆಕ್ಕ ಎಕ್ಕದ ದಯಿ ವಿಷದ ಗುಣೊಕುಲೆನ್ ಹೊಂದ್‌‌ದ್ ಉಂಡು. ಎಕ್ಕದ ದಯಿನ್ ಉಪವಿಷದ ಗುಂಪುಗ್ ಸೇರಾದೆರ್. ಸೂರ್ಯನ ಕಿರಣೊಲೆನ ಪ್ರಭಾವೊಡ್ದು ಎಕ್ಕದ ದಯಿ ವಿಷನಾಶಿನಿಯಾವಡ್’ ಪಂದ್ ಗಣಪತಿದೇವೆರೆ ವರ ಕೊರ್ದು ಉಪ್ಪುವೆರ್. ಅಂಚಾದ್ ಸೂರ್ಯಗ್, ಗಣಪತಿಗ್ ಎಕ್ಕದ ದಯಿಕ್ ಅವಿನಾಭಾವ ಸಂಬಂಧ ಉಂಡು.
ದಯಿತ ಪೊಲಬು
ಎಕ್ಕಮಲೆತ ದಯಿನ್' ಕೆಲವು ಊರುಡು ಪೂಜನೀಯ ಭಾವನೆಡ್ ತೂಪೆರ್. ರಥಸಪ್ತಮಿದಾನಿ ಇರೆಕುಲೆನ್ ತರೆತ ಮಿತ್ತ್ ದೀದ್ ಮೀಪುನ ಪದ್ದತಿ ಉಂಡು. ತೈತ್ತರೀಯ ಸಂಹಿತೆಡ್ ಎಕ್ಕದ ದಯಿಟ್ ಉಷ್ಣ ಬೊಕ್ಕ ತೀಕ್ಶ್ಣ ಗುಣ ಉಂಡು ಪನ್ಪೆರ್ ಅಂಚನೆ ಶೌನಕೇಯ ಸಂಹಿತೆಡ್ 'ಅರ್ಕಮಣಿ' 'ವಾಜೀಕರಣ,' (ಸಂತಾನ ಸಾಮರ್ಥ್ಯ ಸಂವರ್ಧನೆ) ದಂಚ ಕೆಲಸ ಮಲ್ಪುಂಡುಂದು ಪನ್ತೆರ್. ಎಕ್ಕಮಲೆತ ದಯಿ ಮುದೆಲ್‌ಡ್ದ್ ಎಗ್ಗೆ ಬುಡ್ದು ಪುದೆಲ್‌ದ ಲೆಕ್ಕ ಬುಳೆಪುಂಡು. ಕೆಲವು ಸರ್ತಿ ಕಿನ್ಯ ಮರವಾದ್ ಬಳಪಿನ ಸಾಧ್ಯತೆಲ ಉಂಡು. ದಯಿತ ಮಾತ ಭಾಗೊಲೆಡ್ ಕಿನ್ಯ ರೋಮದಂಚ ಉಪ್ಪುಂಡು. ದಂಡ್, ಇರೆ, ಬೊಕ್ಕ ಪೂತ ತೊಟ್ಟುದುಲಯಿಡ್, ಬೊಲ್ದು ಪೇರ್‌ದಂಚಿನ ರಸ ಉಪ್ಪುಂಡು. ಗೆಲ್ಲ್‌ದ ಕೊಡಿಟ್ ಇರೆಕುಲೆನ ನಡುಟು ಗೊಂಚಲಾದ್ ಬೊಲ್ದು ಪೂ ಬುಡ್ಪುಂಡು. ಒಂದೇ ಪೂತ ತೊಟ್ಟುದ ಮಿತ್ತ್ ಜೋಡಿಕಾಯಿಲುಪ್ಪುಂಡು. ಬಿತ್ತ್‌ದ ಕೊಡಿಟ್ ರೇಷ್ಮೆದಂಚಿನ ರೋಮ ಉಪ್ಪುಂಡು. ಗಾಳಿದ ಸಹಾಯೊಡು `ಬೀಜಪ್ರಸಾರ,ಆದ್ ದಯಿ ಕೊಡಿಪುಂಡು. ಎಕ್ಕದ ದಯಿ ಸಾಮನ್ಯವಾದ್ ಪಡ್ಲ್ ಇತ್ತಿನ ನೀರ್ ಕಮ್ಮಿ ಇತ್ತಿನ ಜಾಗೆಡ್‌ಲ ಬದುಕುಂಡು.
ಉಪಯೋಗದ ಭಾಗೊಲು
ಸಾಮಾನ್ಯವಾದ್ ಎಕ್ಕದ ದಯಿತ ಮಾತ ಭಾಗೊಲ ಉಪಯೋಗ ಇತ್ತಿನಂಚಿನವೆ. ದಯಿತ್ ಬೇರ್, ಬೇರ್‌ದ ಚೋಲಿ,ಇರೆ,ದಯಿಡ್ದ್ ಬರ್ಪಿನ ಪೇರ್‌ ಬೊಕ್ಕ ಪೂಕುಲು ಮಾತಲ ಮರ್ದ್‌ಗ್ ಉಪಯೋಗ ಆಪುಂಡು
ಬೊಲ್ದು ಪಾಂಡು (ತೊನ್ನು)ಇತ್ತ್ಂಡ
ಬುಲೆತ್ ಮಂಜಲ್ದ ಕೊಂಬು ಬೊಕ್ಕ್ ಬುಲೆತ್ ಎಕ್ಕದ ಬೇರ್‌ನ್ ಚೌಲಿ ನೀರ್ಡ್ ಅರೆತ್‌ದ್ ತೊನ್ನು ಇತ್ತಿನ ಶರೀರೊದ ಚೂರು ಭಾಗೊಗು ಸುರುಕು ಪೂಜಿದ್ ತೂವೊಡು ಗುಣ ಇತ್ತ್ಂಡ ಮಾತ್ರ ಬೊಕ್ಕ ಈ ಮರ್ದ್‌ದ ಉಪಯೋಗೊನು ಮಲ್ಪೊಲಿ.
ಎಮ್.ಬಿ.ಶೆಟ್ಟಿ
ಮುದ್ದು ಬಾಬು ಶೆಟ್ಟಿ (1931 - 23 ಜನವರಿ 1982) ಮೆರೆನ್ ಎಮ್.ಬಿ.ಶೆಟ್ಟಿ ಪಂಡ್‍ದ್ಲಾ ಲೆಪ್ಪುವೆರ್. ಮೇರ್ 1970 ನೇ ಇಸವಿಡ್ ಭಾರತೀಯ ಚಲನಚಿತ್ರ ಸಾಹಸಮಯ ಬೊಕ್ಕ ಸಾಹಸ ನೃತ್ಯ ಸಂಯೋಜಕೆ ಅಂಚನೆ ನಟೆ ಆದಿತ್ತೆರ್.
ಎಕ್ಕಮಲೆ
ಉಲ್ಲೇಕೊ
ವರ್ಗೊ:ದೈಯಿ ವರ್ಗೊ:ಸಸ್ಯವಿಜ್ಞಾನ
ಎಮ್.ಬಿ.ಶೆಟ್ಟಿ
ಸಿನಿಮಾ ಲೋಕೊಗು ಪಾದಾರ್ಪಣೆ
ಮೇರ್ 1956 ನೇ ಇಸವಿಡ್ ಚಲನಚಿತ್ರೊ ಹೀರ್‌ಡ್ ನಟನೆ ಮಲ್ತೆರ್. 1970 ನೇ ಇಸವಿಡ್ ಸುಮಾರ್ ಹಿಂದಿ ಬೊಕ್ಕ ಕನ್ನಡ ಚಲನಚಿತ್ರೊಲೆಡ್ ಖಳನಾಯಕೆಯಾದ್ ನಟನೆ ಮಲ್ತೆರ್. ಮೇರ್ ಸಾಹಸ ನಿರ್ದೇಶಕರಾದ್, ಡಾನ್, ದಿ ಗ್ರೇಟ್ ಗ್ಯಾಂಬ್ಲರ್, ತ್ರಿಶೂಲ್ ಬೊಕ್ಕ ದೀವಾರ್‌ ಇಂಚಿಮ 700 ರ್ದ್ಲಾ ಜಾಸ್ತಿ ಸಿನಿಮೊಲೆಡ್ ಬೇಲೆ ಮಲ್ದೆರ್.
ಸಿನಿಮೊಲು
ಮೇರ್ ಸ್ಟಂಟ್ ಮಾಸ್ಟ್ರಾದ್ ಜೈಲ್ ಯಾತ್ರ, ಡಾನ್, ಫಾಸಿ, ಮೆಹ್ಬೂಬಾ, ದೋಸ್ತ್ ಇಂಚಿನ ಸುಮಾರ್ ಸಿನಿಮೊಲೆಡ್ ಬೇಲೆ ಮಲ್ದೆರ್. ಅಂಚನೆ ನಟೆ ಆದ್ ಜಗ್ಗು, ಕಳ್ಳ ಕುಳ್ಳ, ಕಿಸ್ಮತ್ ಇಂಚಿನ ಸಿನಿಮೊಲೆಡ್ ಅಭಿನಯ ಮಲ್ದೆರ್.
ಉಲ್ಲೇಕೊಲು
ವರ್ಗೊ:ವ್ಯಕ್ತಿಲು ವರ್ಗೊ:ತುಳುವೆರ್
ಸಾಯಿ ಪಲ್ಲವಿ
ಸಾಯಿ ಪಲ್ಲವಿ ಪಂಡ್ದ್ ಲೆಪ್ಪುನ ಸಾಯಿ ಪಲ್ಲವಿ ಸೆಂತಮರಾಯಿ ಮೇರ್ ತಮಿಳು, ತೆಲುಗು ಬೊಕ್ಕ ಮಲಯಾಳಂ ಬಾಸೆತ ಚಲನಚಿತ್ರಡ್ ನಟನೆ ಮಲ್ಪುನ ಭಾರತದ ನಟಿ. ಪ್ರೇಮಂ ಬೊಕ್ಕ ಫಿದಾ ಚಲನಚಿತ್ರಡ್ ಮೆರೆನ ಅಭಿನಯಕ್ ರಡ್ಡ್ ಫಿಲ್ಮ್ಫೇರ್ ಪ್ರಶಸ್ತಿ ಪ್ರಶಸ್ತಿಳು ಮೆರೆಗ್ ತಿಕ್ಕುದುಂಡು.
ಪುಟ್ಟು
ಸಾಯಿ ಪಲ್ಲವಿ ೯ ಮೇ ೧೯೯೨ ಡ್ ಕೋಟಗಿರಿಟ್ಟ್, ತಮಿಳುನಾಡುಡ್ ಪುಟ್ಟಿಯೆರ್.
ದುಂಬುದ ಜೀವನ
ಸಾಯಿ ಪಲ್ಲವಿ ಮೇರ್ ಕೋಟಗಿರಿದ, ದಿ ನೀಲಗಿರಿಸ್,ತಮಿಳುನಾಡುಡ್ ಪುಟ್ಟಿಯೆರ್. ಮೆರೆನ ಅಮ್ಮೆರ್ ಸೆಂತಮಾರೈ ಕಣ್ಣನ್ ಬೊಕ್ಮ ಅಪ್ಪೆ ರಾಧಾ. ಮೆರೆನ ಮೆಗ್ದಿ ಪೂಜಾ ಲಾ ನಟಿಯಾದ್ ಬೇಲೆ ಮಲ್ದೆರ್. ಸಾಯಿ ಪಲ್ಲವಿ ಮೇರ್ ಕೊಯಂಬತ್ತೂರುಡ್ ಶಿಕ್ಷಣ ಪಡೆಯೆರ್. ಮೇರ್ ೨೦೧೬ಡ್ ಟಿಬಿಲಿಸಿ ಸ್ಟೇಟ್ ಮೆಡಿಕಲ್ ಯೂನಿವರ್ಸಿಟಿಡ್ ವೈದ್ಯಕೀಯ ಅಧ್ಯಯನನ್ ಮುಗಿತೆರ್.
ಜೀವನ
ಸಾಯಿ ಪಲ್ಲವಿ ೨೦೧೫ ಟ್ ಸುರುತ ಸರ್ತಿಡ್ ಮಲರ್ ಪನ್ಪುನ ಪಾತ್ರಡ್ ಮಲಯಾಳಂ ಚಿತ್ರ ಆಯಿನ ಪ್ರೇಮಂ ಸಿನೆಮಾಡ್ ನಟನೆ ಮಲ್ತೆರ್. ಮೇರ್ ೨೦೧೬ ಟ್ ಕಾಳಿ ಚಿತ್ರಡ್ ದುಲ್ಕರ್ ಸಲ್ಮಾನ್ನೊಟ್ಟುಗು ನಟನೆ ಮಲ್ತೆರ್. ಮೇರ್ ೨೦೧೭ ಡ್ ತೆಲುಗು ಚಿತ್ರರಂಗಡ್ ಭಾನುಮತಿನ ಪಾತ್ರಡ್ ವರುಣ್ ತೇಜ್ನೊಟ್ಟುಗು ಫಿದಾ ಚಿತ್ರಡ್ ಅಭಿನಯ ಮಲ್ತೆರ್. ಫಿದಾನ್, ಟೆಲಿವಿಷನ್ಡ್ ತೊಜಪಾನಗ, ಉಂದು ಐನ್ನೆ ಬಾರಿಗ್ ಮಸ್ತ್ ಟಿ.ಆರ್ಪಿ ರೇಟಿಂಗ್ ನ್ ಪಡೆಯಿಂಡ್. ೨೦೧೮ ಡ್ ವಿಜಯ್ ನಿರ್ದೇಶನ ಮಲ್ದಿನ ದಿಯಾ ಪುದರ್ದೊಟ್ಟುಗು ಮೇರ್ ತಮಿಳು ಚಿತ್ರರಂಗಗ್ ಪ್ರವೇಶ ಮಲ್ತೆರ್. ಸಾಯಿ ಪಲ್ಲವಿ ವೃತ್ತಿ ಜೀವನಡ್ ವೈದ್ಯರಾತೆರ್. ಮೇರ್ ಜಾರ್ಜಿಯಾತ ಟಿಬಿಲಿಸ್ ಸ್ಟೇಟ್ ಮೆಡಿಕಲ್ ಯುನಿವರ್ಸಿಟಿಡ್ದ್ ೨೦೧೬ ಡ್ ವೈದ್ಯಕೀಯ ಪದವಿನ್ ಪಡೆಯೆರ್.
ನೃತ್ಯ ಜೀವನ
ಸಾಯಿ ಪಲ್ಲವಿ ಸಂದರ್ಶನ ಒಂಜೆಟ್ ಇಂಚ ಪಂಡ್ದಿತ್ತೆರ್, ತರಬೇತಿ ಪಡೆಯಿನ ನರ್ತಕಿ ಅತ್ತ್ಂಡಲಾ, ಮೇರ್ ಏಪಾಲ ಮೆರ್ನ ಅಪ್ಪೆಲೆಕ್ಕ ನೃತ್ಯ ಮಲ್ಪೊಡುಂದು ಬಯಸೊಂದಿತ್ತೊಳು. ಮೇರ್ ಶಾಲೆಡ್ ನನಾತ್ ಸಾಂಸ್ಕೃತಿಕ ಕಾರ್ಯಕ್ರಮಡ್ ಭಾಗವಹಿಸಿದಿತ್ತೆರ್. ಬೊಕ್ಕ ನರ್ತಕಿಯಾದ್ ಜನಪ್ರಿಯತೆ ಪಡೆದಿತ್ತೆರ್. ಮೆರೆನ ಅಪ್ಪೆಲಾ ಬೆಂಬಲಿಸಿನ ಕಾರಣಡ್ದಾತರ, ಮೇರ್ ೨೦೦೬ ಡ್ ವಿಜಯ್ ಟಿವಿ ಡ್ ಬರೊಂದಿತ್ತಿನ ನೃತ್ಯ ರಿಯಲಿಟಿ ಶೋ ಆಯಿನ ಯಾರ್ ಅದುತ ಪ್ರಭುದೇವ ಡ್ ಭಾಗವಹಿಸಿಯೆರ್ ಬೊಕ್ಕ ೨೦೦೯ ಡ್ ಇಟಿವಿ ತೆಲುಗು ಬಾಸೆಡ್ ದೀ ಅಲ್ಟಿಮೇಟ್ ಡಾನ್ಸ್ ಷೋ (ಡಿ ೪) ಡ್ ತೋಜುದೆರ್.
ಚಲನಚಿತ್ರ ಜೀವನ
೨೦೧೪ ಡ್ ಮೇರ್ ಜಾರ್ಜಿಯಾ, ಟಿಬಿಲಿಸಿ ಅಧ್ಯಯನ ಮಲ್ಪುನಗ ನಿರ್ದೇಶಕ ಅಲ್ಫೋನ್ಸ್ ಪುಥಾರೆನ್ ಮೆರ್ನ ಚಿತ್ರ ಪ್ರೇಮಂ ಡ್ ಮಲರ್ ಪಾತ್ರನ್ ಮಲ್ತೆರ್. ಮೇರ್ ಚಲನಚಿತ್ರನ್ ರಜಾ ದಿನಟ್ ಚಿತ್ರೀಕರಣ ಮಲ್ತೊಂದಿತ್ತೆರ್ ಬೊಕ್ಕ ಶೂಟಿಂಗ್ ಮುಗಿಯಿನ ಬೊಕ್ಕ ಮೆರ್ನ ಅಧ್ಯಯನಕ್ ಪೋಯೆರ್. ಆ ವರ್ಸ ಮೇರ್ ನನಾತ್ ಎಡ್ಡೆ "ಬೆಸ್ಟ್ ಫೀಮೇಲ್ ಡೆಬಟ್" ಪ್ರಶಸ್ತಿನ್ ಗೆಂದಿಯೆರ್. ಉಂದೆಟ್ ಫಿಲ್ಮ್ಫೇರ್ ಅತ್ತ್ಯುತ್ತಮ ಮಹಿಳಾ ನಟಿ ಪ್ರಶಸ್ತಿಲಾ ಪಡೆಯೆರ್. ೨೦೧೫ ದ ಅಂತ್ಯಡ್, ಮೆರ್ನ ರಡ್ಡನೇ ಚಲನಚಿತ್ರ ಕಾಳಿಡ್ ನಟನೆ ಮಲ್ಪೆರೆ ಮೇರ್ ಒಂಜಿ ತಿಂಗೊಲ್ದ ವಿರಾಮನ್ ಡೆತೊಂಡೆರ್. ಉಂದು ಮಾರ್ಚ್ ೨೦೧೬ ಡ್ ಬಿಡುಗಡೆಯಾಂಡ್. ಪಾತ್ರಡ್ ಮೇರ್ ಕಂಡನಿನ ಕೋಪ, ವಿಚಾರೊನ್ ಎದುರಿಸೊಡಾಯಿನ ಅಂಜಲಿ ಪನ್ಪಿನ ಬೊಡೊದಿನ ಪಾತ್ರನ್ ಮೇರ್ ಮಲ್ತೆರ್. ಮಲೆಯಾಳಂ ಫಿಲ್ಮ್ಫೇರ್ ಅತ್ಯುತ್ತಮ ನಟಿ ಪ್ರಶಸ್ತಿಗ್ ಪುದರ್ ದೆತೊಂಡೆರ್. ೨೦೧೭ ಡ್ ತೆಲಂಗಾಣಡ್ದ್ ಸ್ವತಂತ್ರ ಗ್ರಾಮೊದ ಪೊಣ್ಣಾಯಿನ ಭಾನುಮತಿ ಪಾತ್ರಡ್ ಶೇಖರ್ ಕಮುಲಾ ಮೆರ್ನ ಫಿದಾನೊಟ್ಟುಗು ತೆಲುಗು ಬಾಸೆಗ್ ಪ್ರವೇಶ ಮಲ್ತೆರ್. ನಿರ್ದೇಶಕ ಎ.ಎಲ್.ವಿಜಯ್ ಮೆರ್ನ ಬೊಕ್ಕದ ಯೋಜನೆ ದಿಯಾ,ತೆಲುಗು ರಡ್ಡ್ ಬಾಸೆ ಚಿತ್ರಡ್ ನಟಿಸಿಯೆರ್. ಬೊಕ್ಕ ಬಾಲಾಜಿ ಮೋಹನ್ ನಿರ್ದೇಶಿಸಿನ ಧನುಷ್ ನ ಒಟ್ಟುಗು ಮಾರಿ ಚಿತ್ರದ ರಡ್ಡನೆತ ಚಿತ್ರವಾಯಿನ ಮಾರಿ ೨ ಚಿತ್ರಡ್ ಅಭಿನಯಿಸಿಯೆರ್. ಪಲ್ಲವಿ ಮೇರ್ ಪಡಿ ಪಡಿ ಲೆಚೆ ಮನಸೂವಿತ್ ಶರ್ವಾನ್ಡ್ ಚಿತ್ರಗಾದ್ ಫೆಬ್ರವರಿ ೨೦೧೮ಡ್ ಚಿತ್ರೀಕರಣ ಸುರುಮಲ್ತೆರ್. ಇಂದು ಡಿಸೆಂಬರ್ ಡ್ ಬಾಕ್ಸ್ ಆಫಿಸ್ ಡ್ ಪ್ರದರ್ಶನ ಆಂಡ್.
ಉಲ್ಲೇಕೊ
ವರ್ಗೊ:ವ್ಯಕ್ತಿಲು
ಯುಧಿಷ್ಠಿರ
ಯುಧಿಷ್ಠಿರೆ ಅತ್ತ್ಂಡ ಧರ್ಮರಾಯೆ ಪಾಂಡು ರಾಜೆ ಬೊಕ್ಕ ಕುಂತಿನ ಮಗೆ. ಯಮಧರ್ಮರಾಯನ ವರ ಪ್ರಸಾದವಾದ್ ಕುಂತಿನ ಸುರುತ ಮಗೆಯಾದ್ ಯುಧಿಷ್ಠಿರ ಪುಟ್ಟುವೆ. ಯುಧಿಷ್ಠಿರನ್ ಧರ್ಮರಾಯೆಂದ್‍ಲಾ ಲೆಪ್ಪುವೆರ್. ಪಾಂಡು ರಾಜಗ್ ಬ್ರಾಣ ಶಾಪ ಇತ್ತ್‌ನೆಡ್ದಾತ್ರ ಆಯಗ್ ಜೋಕುಲೆನ್ ಪಡೆಪುನ ಯೋಗ ಇಜ್ಜಾಂದೆ ಆಪುಂಡು. ಕುಂತಿಗ್ ದೂರ್ವಾಸ ಮುನಿಕುಲು ಒಂಜಿ ಮಂತ್ರ ಉಪದೇಶ ಮಲ್ತ್‌ದ್ ವಾ ದೇವೆರೆನ್ ನೆನೆತ್‌ದ್ ಈ ಮಂತ್ರೋಚ್ಚಾರಣೆ ಮಲ್ಪುವನ ಆ ದೇವೆರ್ ಬತ್ತ್‌ದ್ ನಿನನ್ ಸೇರುವೆರ್ ಪಂದ್ ೫ ವರ ಪ್ರಸಾದ ಕೊರ್ದು ಉಪ್ಪುವೆರ್.
ಯುಧಿಷ್ಠಿರನ ಅಣ್ಣ ಮೆಗ್ಯೆನಕುಲು
ಯುಧಿಷ್ಠಿರಗ್ ನಾಲ್ ಜನ ಮೆಗ್ಯನಕುಲು
ಮದಿಮೆ
ಯುಧಿಷ್ಟಿರೆ ಸುರುಕು ಶೈವ ವಂಶದ ಗೋವಾಸನನ ಮಗಳ್ ರಾಜ ಕುಮಾರಿಯಾಯಿನ ದೇವಿಕನೊಟ್ಟುಗು ಸ್ವಯಂವರ ಮದಿಮೆ ಆದಿಪ್ಪುಂಡು. ಅವೆಡ್ದ್ ಬೊಕ್ಕ ಕುಂತಿನ ಪಾತೆರೊಗು ಬೋಡಾದ್ ಪಾಂಚಾಲ ರಾಜ್ಯದ ದ್ರುಪದ ರಾಜನ ಮಗಳ್ ದ್ರೌಪದಿನ್ ಮದಿಮೆ ಆವೊಡಾಪುಂಡು. ದ್ರುಪದನ ಆಸ್ಥಾನೊಗು ಬೇತೆ ವೇಷೊಡು ಪೋದು ಅಲ್ಪ ಅರ್ಜುನೆ ದ್ರೌಪದಿನ್ ಸ್ವಯಂವರಡು ಗೆಂದ್‌ದ್ ಮದಿಮೆ ಆದ್ ಲೆತೊಂದು ಬರ್ಪೆ. ಆ ಪೊರ್ತುಗು ಜೋಕುಗಾತ್ರ ಕಾತೋಂದಿತ್ತಿನ ಕುಂತಿಡ ಪನ್ಪೆರ್ ಎಂಕುಲು ಬಿಕ್ಷೆ ಪತೊಂದು ಬತ್ತ್‌ದಾ ಪಂದ್. ಅವು ದಾದಂದ್ ತೂವಂದೆ ಕುಂತಿ ಪನ್ಪಲ್ ಅವೆನ್ ನಿಕುಲು ಐನ್ ಜನೊಲ ಪಟ್ಟೊನ್ಲೆ ಪಂದ್. ಅಕುಲು ನಿಜವಾದ್ ಪತೊಂದು ಬತ್ತಿನಿ ಬಿಕ್ಷೆ ಅತ್ತ್ ಪಾಂಚಾಲಿನ್ ಆ ಕಾರಣೊಗಾತ್ರ ಅಕುಲು ಐನ್ ಜನೊಲ ದ್ರೌಪದಿನ್ ಮದಿಮೆ ಆವೊಡಾಪುಂಡು.
ಜೋಕುಲು
ಪಾಂಡವೆರ್ ದ್ರೌಪದಿಡ ಪಡೆಯಿನ ಉಪಪಾಂಡವೆರ್
ಗಾಯತ್ರಿ(ನಟಿ)
ಗಾಯತ್ರಿ (ಜನನ:೧೯೬೦) ಪಂಜಾಬ್‍ಡ್ ಪುಟ್ಟ್‌ದ್ ಕನ್ನಡ ಸಿನೆಮೊ ರಂಗೊಡು ನಾಯಕಿಯಾದದ ನಟಿಯಾದ್ ದಿಂಜ ಸಿನೆಮೊಲೆಡ್ ನಟನೆ ಮಲ್ತಿನ ಕಲಾವಿದೆ. ಇಂಬೆರ್ ಕ್ಯಾತ ನಟ ಅನಂತನಾಗ್‌ರೆನ ಬುಡೆದಿ.
ನೀತು
ಪೀಠಿಕೆ
ನೀತು ಉತ್ತರ ಕರ್ನಾಟಕೊಡು  ಪುಟ್ಟಿನಾರ್ ಸದ್ಯೊಗು  ಬೆಂಗಳೂರುಡು  ತನ್ನ ಕೆಲಸ  ಕಾರ್ಯ ಮಲ್ತೊಂದುಲ್ಲೆರ್ .ಮೆರೆಗ್ ಭಾರತದ ಸುರುತ ಮಂಗಳಮುಖಿ ಟ್ಯಾಟೊ ಆರ‍್ಟಿಸ್ಟ್ ಪನ್ಪಿ  ಬಿರ್ದ್ ತಿಕ್ಕ್ಂದ್ಂಡ್. ಎಲ್ಯ ಪ್ರಾಯೊಡೆ ಮಸ್ತ್ ಕಷ್ಟದ ಜೀವನ ಮಲ್ತಿನ ನೀತು ಇತ್ತೆ ಇಡಿ ಭಾರತೊಡೇ ತನ್ನನ್ ಪೊಲಬು ಆಪಿ ಲೆಕ್ಕ ಮಲ್ತೊಂದೆರ್. ಮಂಗಳಮುಖಿನಕುಲೆಗ್ ಸಮಾಜೊಡು ಅವಕಾಶೊಲು ತಿಕ್ಕುನೆ ಕಡಿಮೆ ಪನ್ಪಿನ ಪಾತೆರೊನು ಸುಳ್ಳು ಮಲ್ತ್ ತೋಜಾದೆರ್.
ವಿದ್ಯಾಬ್ಯಾಸ ಬೊಕ್ಕ ವೃತ್ತಿ
ಒಂಜನೆ ತರಗತಿಡ್ದ್ ಪತ್ತನೇ ತರಗತಿ ಮುಟ್ಟ ಮೋಡಲ್ ಹೈ ಸ್ಕೂಲ್. ದ್ವಿತಿಯ ಪಿಯೂಸಿ ವಿಜಯ ರಥ ಮಂದಿರ ಗದಗ. ಬಿ.ವಿ.ಎ ಏನಿಮೇಶನ್ ಡಿಪ್ಲೊಮೊ ಮೆರೆ ಟ್ಯಾಟೂ ಶಾಪ್‌ಗ್ ಸುರು ಮಲ್ತ್‌ದ್  ೭ ವರ್ಷ ಆವೊಂದು  ಬತ್ತ್ಂಡ್. ಉಂದೆತೊಟ್ಟುಗು ಬ್ಯೂಟಿ ಪಾರ್ಲರ್ಲ ಮೆರ್ ನಡಪಾವೊಂದುಲ್ಲೆರ್. ಅರೆನ ಅಪ್ಪೆಗ್ ಅಟಿಲ್‌ಡ್ ಮಸ್ತ್ ಆಸಕ್ತಿಯಿತ್ತ್ಂಡ್‌ಗೆ ಅಂಚ ರೆಸ್ಟೊರೆಂಟ್ ಮಲ್ತ್‌ದ್ ಸುಮಾರು ೪೦ಡ್ದ್  ಜಾಸ್ತಿ ಕುಟುಂಬೊಗು ಉದ್ಯೋಗಾವಕಾಶ ಮಲ್ತ್ ಕೊರ್ತೆರ್.
ಜೀವನ
ಮೆರ್ ಗದಗಡ್ ಪುಟ್ಟುದು ಬೆಂಗಳೂರುಡು  ನೆಲೆ ಆಯೆರ್.ಮೆರೆನ  ಜೀವನ ಶೈಲಿದ ಬಗೆ  ಬೇತೆನೆ ಯಾನ್ ಪಂಡ್‌ದ್ ಎನ್ನಿಯಂದೆ ತನ್ನಕುಲೆಗ್ ಬೋಡಾದ್  ಬದುಕಿನಾರ್. ಭಾರತದ ಸುರುತ ಮಂಗಳ ಮುಖಿ ಟ್ಯಾಟೋ ಆರ‍್ಟಿಸ್ಟ್ ಪನ್ಪಿನ ಪೆರ್ಮೆ. ತನ್ನ ಎಲ್ಯ ಪ್ರಾಯೊಡು ಪೂ ಕಟ್ಟ್‌ದ್, ಉಪ್ಪಡ್ ಪ್ಯಾಕಿಂಗ್ ಮಲ್ತ್‌ದ್ ತನ್ನ ವಿದ್ಯಾಬ್ಯಾಸ ಮಲ್ತೆರ್. ಅರೆಗ್ ಎಲ್ಯ ಪ್ರಾಯೊಡು ಯಾನ್ ಆಣ್ ಅತ್ತ್ ಪೊಣ್ಣು ಪಂದ್ ಗೊತ್ತಾನಗ ಸಮಾಜದಂಚಿ ತೂದು ತನ್ನ ಭಾವನೆಲೆನ್ ಮುಚ್ಚಿದೀಯರ ತೂಂಡಲ ತನ್ನ ದೈಹಿಕ ಪ್ರತಿಕ್ರಿಯೆಲೆನ್ ಮುಚ್ಚಿದೀಯೆರೆ ಕಷ್ಟ ಆಂಡ್. ತನ್ನ ಎಲ್ಯ ಪ್ರಾಯೊಡು  ಚಿತ್ರಕಲೆಟ್ ಮಸ್ತ್ ಆಸಕ್ತಿ ಇತ್ತಿನೆಡ್ದಾವರ  ಮೆರೆನ ಜೀವನೊಗು ಸಹಾಯ ಆಂಡ್. ಟ್ಯಾಟೂ ಕಲಾವಿದೆ 'ನೀತು ಒರ್ತಿ ಟ್ಯಾಟೂ(Tatoo) ಕಲಾವಿದೆ ತಾನ್ ಪಾಡಿನ ಟ್ಯಾಟುಡ್ದಾವರ ಜನ ಕಡೆ ಮುಟ್ಟ ನೆನೆಪು ದೀಪೆರ್ ಪನ್ಪಿನ ಅರೆನ ಅಭಿಪ್ರಾಯ. ಈ ಐಡೆಂಟಿಟಿ ತಿಕ್ಕಿ ಬೊಕ್ಕ ಜನ ಜೆಂಡರ್(Gender) ತೂಪುಜೆರ್ ಟ್ಯಾಲೆಂಟ್ ತೂಪೆರ್ ಪನ್ಪಿನ ನೀತುಗು ತಾನೊರ್ತಿ ಟ್ಯಾಟೂ ಕಲಾವಿದೆ ಪನ್ಪಿನ ಬಗ್ಗೆ ಪೆರ್ಮೆ. ವಿಷ್ಯುವಲ್ ಆರ್ಟ್ಸ್(Visual arts) ಡ್ ಪದವಿ ಪಡೆಯಿನ ನೀತು ಮಾಡೆಲಿಂಗ್, ಹೊಟೇಲ್ ಉದ್ಯಮೊಡ್ಲ ಬಿರ್ಸೆದಿ ಪನ್ಪಾವೊಂದೆರ್
ಮಾಂಜಿ
ಮಾಂಜಿದ ಪೊಲಬು
ಮಾಂಜಿ ಪಂಡ ಮಾಂಸಹಾರಿ ಜನೊಕುಲು ತಿನಿಯೆರೆ ಉಪಯೋಗ ಮಲ್ಪುನ ನೀರ್‌ಡ್ ಬದುಕುನ ಒಂಜಿ ಜಾತಿದ ಮೀನ್. ಉಂದು ಚಪ್ಪಡೆಯಾದ್ ಅಗೆಲ ಆದ್ ಉಪ್ಪುಂಡು. ಮೀನ್‍ದ ಉಲಯಿ ನಡುವೆ ಉದ್ದೊಗು ಒಂಜಿ ದಪ್ಪದ ಮುಳ್ಳು ಇತ್ತ್‌ದ್ ಈ ಮುಳ್ಳುಡ್ದು ಅಂಚಿ ಇಂಚಿ ಅಡ್ಡೊಗು ಸಪುರ ಸಪುರದ ಮುಳ್ಳು ಉಪ್ಪುಂಡು. ಮೀನ್‌ದ ರಡ್ಡ್ ಮೈಟ್ ರೆಕ್ಕೆದಂಚಿನ ಆಕಾರೊ ಉಪ್ಪುಂಡು. ಮೀನ್ ವಿ ಆಕಾರದ ಬೀಲ ಉಪ್ಪುಂಡು. ಮಾಂಜಿಡ್ ರಡ್ಡ್ ವಿದೊ ಉಂಡು.
ಬೇತೆ ಬೇತೆ ಬಾಸೆಡ್
ಮಾಂಜಿಗ್ ಬೇತೆ ಬೇತೆ ಬಾಸೆಡ್ ಬೇತೆ ಬೇತೆ ಪುದರ್
ವಿದೊಕುಲು
ಬೊಲ್ದು ಮಾಂಜಿ ಉಂದೆತ ಮೈತ ಬಣ್ಣೊ ಬೊಲ್ದು ಉಪ್ಪುಂಡು. ಅಂಚಾದ್ ಉಂದೆನ್ ಬೊಲ್ದು ಮಾಂಜಿ ಪನ್ಪೆರ್. ಇಂಗ್ಲಿಷ್‌ಡ್ ವೈಟ್ ಪಾಂಪ್ರೆಟ್ ಅತ್ತ್ಂಡ ಸಿಲ್ವರ್ ಪಾಂಪ್ರೆಟ್ ಪಂಡ್‍ದ್ ಲೆಪ್ಪುವೆರ್. ಉಂದು ಕಪ್ಪು ಮಾಂಜಿದಾತ್ ಮಲ್ಲ ಆಪುಜಿ ಕಪ್ಪು ಮಾಂಜಿಉಂದೆತ ಮೈತ ಬಣ್ಣೊ ಕಪ್ಪು ಉಪ್ಪುಂಡು. ಅಂಚಾದ್ ಉಂದೆನ್ ಕಪ್ಪು ಮಾಂಜಿ ಪನ್ಪೆರ್. ಇಂಗ್ಲಿಷ್‌ಡ್ ಬ್ಲಾಕ್ ಪಾಂಪ್ರೆಟ್ ಪಂದ್ ಪನ್ಪೆರ್. ಉಂದು ಬೊಲ್ದು ಮಾಂಜಿಡ್ದ್ ಮಲ್ಲ ಉಪ್ಪುಂಡು
ಗಳಸುನ ವಿಧಾನೊ
ಮಾಂಜಿ ಮೀನ್ದ ರೆಕ್ಕೆ, ಬೀಲ, ಮುಟ್ಟೆನ್ ಕೊಯ್ಯಿದ್ ದೆತ್ತ್‌ದ್ ಅಯಿತ ಬಂಜಿನ್ ತಿಗ್‌ತ್‌ದ್ ಬಂಜಿದ ಉಲಯಿ ಇತ್ತಿನ ಕರ್ಲ್ ಪೊಟ್ಟೆನ್ ದೆತ್ತ್‌ದ್ ದಕ್ಕೊಡು ಅಯಿಡ್ದ್ ಬೊಕ್ಕ ನೀರ್‌ಡ್ ಸೋಕುಡೆ ದೆಕ್ಕ್‌ದ್ ಕಜಿಪು ಅತ್ತ್ಂಡ ಕಯಿತ್‌ದ್ ತಿನೊಲಿ
ಉಪಯೋಗ
ಮಾಂಜಿನ್ ಕಜಿಪು ಅತ್ತ್ಂಡ ಕಾಯಿತ್‌ದ್ ತಿಂದ್ಂಡ ಸರೀರೊಗು ಎಡ್ಡೆ
ಅರ್ಜುನ
ಪಂಚಪಾಂಡವರೆಡ್ ಮಧ್ಯದಾಯೆ ಅರ್ಜುನೆ. ಪಾಂಡುರಾಜನ ಸುರುತ ಬುಡೆದಿಯಾದಿತ್ತಿನ ಕುಂತಿಗ್ ಇಂದ್ರನ ವರಪ್ರಸಾದೊಡ್ದು ಪೂಟ್ಟಿನಾಯೆ.
ಅರ್ಜುನನ ಬೇತೆ ಬೇತೆ ಪುದರುಲು
ಅರ್ಜುನ, ನರ, ಫಲ್ಗುಣ, ಪಾರ್ಥ, ಕಿರೀಟಿ, ಶ್ವೇತವಾಹನ, ಭೀಭತ್ಸು, ವಿಜಯ, ಜಿಷ್ಣು, ಸವ್ಯಸಾಚಿ, ಧನಂಜಯ-ಪಂದ್ ೧೧ ಪುದರುಲು ಅರ್ಜುನಗ್ ಉಂಡು.
ಅರ್ಜುನನ ಜೀವನ ಚರಿತ್ರೆ ಬೊಕ್ಕ ಸಾಹಸ
ಒಂಜಿ ದಿನ ಅರ್ಜುನೆ ಹಸ್ತಿನಾವತಿಡ್ ಉಪ್ಪುನಗ ಅನಿವಾರ್ಯವಾದ್ ಆಯುಧಶಾಲೆಗೆ ಪೋವೊಡಾಪುಂಡು ಅಪಗ ಅಲ್ಪ ಪಂಚ ಪಾಂಡವೆರೆನ ಬುಡೆದಿಯಾಯಿನ ದ್ರೌಪದಿ ಬೊಕ್ಕ ದರ್ಮರಾಯ ಏಕಾಂತಡುಪ್ಪುನೆನ್ ತೂದು ಪಾಪಪರಿಹಾರಗೋಸ್ಕರ ತೀರ್ಥಯಾತ್ರೆ ಮಲ್ಪುವೆ.ನಾರದೆರೆಡ್ದ್ ತೀರ್ಥ ಮಾಹಾತ್ಮ್ಯಲೆನ್ ತೆರಿಯೊನುವೆ.ನಾರೀ ತೀರ್ಥೊಡು ಮೀನಗ್ ಪತೊಂದಿನ ಒಂಜಿ ಮುದಳೆನ್ ಪಿದಯಿ ಒಯಿಪುನಗ ಶಾಪವಿಮೋಚನೆ ಆದ್ ಅಪ್ಸರೆ ನಿಜರೂಪ ತಾಳ್‌ವಳ್. ಕೃಷ್ಣಾರ್ಜುನೆರ್ ಯಮುನಾ ತುದೆಟ್ ಜಲಕ್ರೀಡೆಗೊಬ್ಬೊಂದುಪ್ಪುನಗ ಬ್ರಾಣನ ರೂಪೊಡು ಬತ್ತಿನ ಅಗ್ನಿ ಶ್ವೇತಕಿ ರಾಜನ ಯಜ್ಞೊಡು ಅಜೀರ್ಣವಾದುಂಡು ಅಡ್ಡಗಟ್ಟಿಯೆರೆ ಬರ್ಪುನ ಇಂದ್ರನ ಸೇವಕೆರೆನ್ ತಲಿತ್‌ದ್ ಖಾಂಡವ ವನೊನು ಭಕ್ಷಿಣೆ ಮಲ್ಪೆರೆ ಸಹಾಯ ಮಲ್ಪೊಡುಂದು ಕೇನ್‌ನಗ ಅರ್ಜುನ ಒತ್ತೊನುವೆ ಅಯಿಕ್ ಖುಷಿಯಾಯಿನ ಅಗ್ನಿ ದಿವ್ಯಧನುಸ್ಸಾದಿತ್ತಿನ ಗಾಂಡೀವ, ಅಕ್ಷಯ ತೂಣೀರುಲು, ಬೊಲ್ದು ಕುದುರೆಲು ಇತ್ತಿನ ದಿವ್ಯರಥೊನು ಕೊರ್ಪೆರ್. ಯುದ್ದೊಗು ಬತ್ತಿನ ಇಂದ್ರನ್ ಸೋಪದ್ ಮಾಯಾಸುರಗ್ ಅಭಯ ಪ್ರಾಪ್ತಿ ಮಲ್ಪುವೆ. ಮಾಯಾಸುರಡ್ದ್ ದೇವದತ್ತ ಪನ್ಪಿ ಶಂಖೊನು ಪಡೆಪೆ. ರಾಜಸೂಯಯಾಗೊಗು ದುಂಬು ಜೈತ್ರಯಾತ್ರೆಗ್ ಪಿದಾಡ್ದ್ ಅಂತಗಿರಿ, ಉಲೂಕಪುರ, ಮೋದಾಪುರ,ಉರಗಾಪುರ, ಕಾಂಭೋಚ,ಋಷಿಕ್ ಪನ್ಪಿ ದೇಶೊಲೆನ್ ಕಿಂಪುರುಷ, ಇಲಾವೃತ, ಕೇತುಮಾಲ ಪನ್ಪಿ ಜಾಗೆಲೆನ್ ಗೆಂದುವೆ. ಪೂರು ಪನ್ಪಿನಾಯೆ ಸಾರಥಿಯಾದಿಪ್ಪುವೆ. ಇಂದ್ರಕೀಲ ಪವ೯ತೊಡು ತಪಸ್ಸ್ ಮಲ್ತ್‌ದ್ ಕಿರಾತವೇಷೊಡು ಬತ್ತಿನ ಶಿವನೊಟ್ಟಿಗೆ ಲಾಡಾಯಿ ಮಲ್ತ್‌ದ್  ಪಾಶುಪತಾಸ್ತ್ರನೊ ಪಡೆಪೆ. ಚಿತ್ರಸೇನೆ ಪನ್ಪಿ ಗಂಧರ್ವಡ್ದ್ ಗಂಧರ್ವವೇದಾಭ್ಯಾಸ ಮಲ್ಪುವೆ. ನಿವಾತಕವಚರೆನ್ ಪೌಲೋನ ಕಾಲಕೇಯರೆನ್ಪಿ ರಕ್ಕಸೆರೆನ್ ಕೆರ್ಪೆ. ಖುಷಿಯಾಯಿನ ಇಂದ್ರೆ ತನ್ನ ಸಿಂಹಾಸನೊಡು ಕುಳ್ಳಾದ್ ಕವಚ, ಕಿರೀಟ ಮಾತ ಕೊರ್ದು ಮಾನಾದಿಗೆ ಮಲ್ಪುವೆ. ನಪುಂಸಕ ಆಳ ಪಂದ್ ಊರ್ವಶಿ ಶಾಪ ಕೊರ್ತಿನವು ಅಜ್ಞಾತವಾಸದ ಕಾಲೊಡು ಅನುಕೂಲನೆ ಆಂಡ್ ಅದಗ ಆಯನ ಪುದರ್ ಬೃಹನ್ನಳೆ.
ಶಿವಾರ್ಜುನರೆ ಯುದ್ಧ
ಅರ್ಜುನೆ ತನ್ನ ಅಣ್ಣನ ಆಜ್ಞಾ ಪರಿಪಾಲಕೆಯಾದಿತ್ತೆ. ವನವಾಸದ ಪೊರ್ತುಡು ಯುಧಿಷ್ಠರೆ ಅರ್ಜುನಡ ದುಂಬುದ ಯುದ್ಧದ ತಯಾರಿಗ್ ಶಸ್ತ್ರಾಸ್ತ್ರಲೆನ್ ಸಂಪಲಿಪಿಯೆರೆ ಬೋಡಾದ್ ಇಂದ್ರನ ಬಗ್ಗೆಟ್ ತಪಸ್ಸ್ ಮಲ್ಪೆರೆ ಪನ್ಪೆ. ಅಂಚನೆ ಪರಾಕ್ರಮಿಯಾದಿತ್ತಿನ ಅರ್ಜುನೆ ಉತ್ತರ ದಿಕ್ಕ್‌ಗ್ ಪ್ರಯಾಣ ‍ಪಿದಾಡುವೆ ಮಸ್ತ್ ಪರ್ವತ,ತುಧೆ,ಕಾಡ್‌ಲೆನ್ ದಾಟಿದ್ ಪಗೆಲ್ ,ರಾತ್ರೆ,ಬಡವು ಬಾಜೆಲ್‌ ಪನ್ಪಿನ ಚೋದ್ಯೊ ಇಜ್ಜಾಂದೆ ನಡತ್‌ದ್ ಇಂದ್ರಕೀಲ ಪರ್ವತೊನು ಸೇರ್ವೆ. ಆ ಜಾಗೆಗ್ ಸಾಮಾನ್ಯ ನರಮಾನಿ ಬತ್ತ್ ಎತ್ತುನ ಕಷ್ಟಸಾಧ್ಯ. ಅವು ಮಹಾತಪಸ್ವಿಲೆನ ಜಾಗೆ ಆದುಂಡು .ಅಲ್ಪ ಆಯೆ ಇಂದ್ರನ ದರ್ಶನ ಪಡೆದ್ ಅಯನ ಪಾತೆರದಂಚನೆ ಶಿವನ ತಪಸ್ಸ ಮಲ್ಪೆರೆ ಕುಲ್ಲುವೆ.ಅಯನ ತಪಸ್ಸ್‌ಗ್ ಮೆಚ್ಚನ ಶಿವೆ ಬೇಡನ/ಕಿರಾತನ ವೇಷೊಡು ಬತ್ತ್‌ದ್ ಅರ್ಜುನ ಒಟ್ಟಿಗೆ ಪೊಕ್ಕಡೆಲ ಯುದ್ದೊಗು ಉಂತುವೆ. ಮುಕುಲೆನುಲಯಿ ಯುದ್ಧ ಕೀರಾತಾರ್ಜುನರೆ ಯುದ್ದ ಪನ್ಪಿ ಪುದರ್‌ಡ್ ಪ್ರಚಲಿತವಾದುಂಡು ಪಂದ್ ಪುರಾಣಕಥೆಕುಲೆಡ್ದ್ ತೆರಿದ್ ಬರ್ಪುಂಡು. ಶಿವೆಂದ್ ತೆರಿಯಂದೆ ಯುದ್ಧ ಮಲ್ತ್‌ದ್ ‍ಸೋತಿನ ಅರ್ಜುನ ಸಾಹಸೊಗು ಮೆಚ್ಚಿನ ಶಿವೆ ಆಯಗ್ ಒಲಿದ್ ಆಯೆ ಕೇಂಡಿನ“‘ ಪಾಶುಪತಾಸ್ತ್ರ”’ ವರೊನು ಅನುಗ್ರಹ ಮಲ್ಪುವೆ .ಅವೆಡ್ದ್ ಬೊಕ್ಕ ಅರ್ಜುನಗ್ ಅಷ್ಟದಿಕ್ಪಾಲಕೆರ್ ಸ್ವತಃ ಬತ್ತ್‌ದ್ ಮಸ್ತ್  ದಿವ್ಯಾಸ್ತ್ರೊಲೆನ್ ಕೊರ್ಪೆರ್. ಸ್ವರ್ಗ ದ ಅಧಿಪತಿಯಾಯಿನ ಇಂದ್ರೆ ಸ್ವರ್ಗಲೋಕೊಗು ಲೆತೊಂದು ಪೋದು ಮಸ್ತ್ ವಿದ್ಯೆಲೆನ್(ಯುದ್ಧೊದ ಬೊಕ್ಕ ಸಂಗೀತನಾಟ್ಯೊದ) ತೆರಿಪಾದ್ ಕೊರ್ದು ಮಹಾಶಕ್ತಿ ಉಪ್ಪುನ ದಿವ್ಯಾಸ್ತ್ರೊಲೆನ್ ಕೊರ್ಯೆ ಅಪ್ಸರೆಲೆಡ್ ಒರ್ತಿಯಾಯಿನ ಊರ್ವಶಿ ತನ್ನ ಕಾಮ ಇಚ್ಚೆನ್ ಅರ್ಜುನಗ ತೆರಿಪಾನಗ ಇಂದ್ರಿಯಜಿತೆಯಾದಿತ್ತಿನ ಅರ್ಜುನೆ ನಿರಾಕರಿಸವೆ ಅಯಿಕ್ ಕೋಪೊಡು ಆಳ್ ಅರ್ಜುನಗ್ ನಿಕ್ಕ್ ನಪುಂಸಕ ಪನ್ಪಿ ಪುದರ್  ಬರಡ್ ಪಂದ್ ಶಾಪ ಕೊರ್ಪಲ್.ಆಂಡ ಅವೆಡ್ದ್ ಅರ್ಜುನಗ್ ಉಪಕಾರೊನೆ ಆಂಡ್. ಇಂಚ ವನವಾಸ ಕಾಲೊಡು ಅರ್ಜುನೆ ದುಂಬುದ ಯುದ್ದೊಗು ಮಾತ ಶಸ್ತ್ರಾಸ್ತ್ರೊಲೆನ ರೂಡಿಗೆ ಮಲ್ತೊಂದು ಭೂಲೋಕೊಗು ಬತ್ತ್‌ದ್ ಮೆಗ್ಯ ಪಲಯೆರೆನೊಟ್ಟುಗು ಸೇರೊನುವೆ. ಇಂಚಿತ್ತಿ ಕಠಿಣ ವನವಾಸೊಡುಲ ಸಂಯಮ, ಗುರು ಹಿರಿಯರನೆ ಆಜ್ಞಾ ಪರಿಪಾಲನೆ,  ಕಷ್ಟ ಸಹಿಷ್ಣುತೆ, ಪರಾಕ್ರಮ, ಭಕ್ತಿ, ಜಿತೇಂದ್ರಿಯತ್ವ ಇಂಚ ಅರ್ಜುನನ ಸದ್ಗುಣ ಬೊಕ್ಕ ಸದಾಚಾರ  ತೆರಿದ್ ಬರ್ಪುಂಡು.
ಉಲ್ಲೇಕೊ
ವರ್ಗೊ:ವ್ಯಕ್ತಿಲು
ಶೈಲಪುತ್ರಿ
ಶೈಲಪುತ್ರಿ ಪಾರ್ವತಿ ದೇವಿನ ಸುರೂತ ಅವತಾರ. ನವರಾತ್ರಿದಪಗ ಸುರೂತ ದಿನ ಈ ದೇವಿನ್ ಪೂಜೆ ಮಲ್ಪುವೆರ್. ಪರ್ವತ ಮಹರಾಜೆರಾಯಿನ ಹಿಮವಂತನ ಮಗಲಾಯಿನ ಮೇರ್ ಪಾರ್ವತಿ ದೇವಿನ ಸುರೂತ ಅವತಾರ.
ಹಿನ್ನಲೆ
ದೇವಿ ಶೈಲಪುತ್ರಿ ಆದಿ ಪರಾಶಕ್ತಿ, ಪರ್ವತ ರಾಜೆ ಹಿಮವಂತೆನ ಮಗಲಾದ್ ಪುಟ್ಟಿಯೆರ್. ಪ್ರಜಾಪತಿ ಬ್ರಹ್ಮ ದೇವೆರೆನ ಮಗೆ ದಕ್ಷ ತನ್ನ ೨೭ ಮಗಲರ್ಲೆನ್ ಚಂದ್ರಗ್ ಮದಿಮೆ ಮಲ್ತ್‍ದ್ ಕೊರ್ಪೆರ್. ಅವೆಟ್ಟ್ ಒರಿಯಿನ ದಾಕ್ಷಾಯಿಣಿ ಶಿವ ದೇವೆರೆನ್ ಒಲಿಸಾವೆರ್. ದಕ್ಷ ಮಹಾರಾಜೆರೆಗ್ ಶಿವನ್ ಮರ್ಮಯೆನ ರೂಪೊಡು ಒಪ್ಪರೆ ಇಷ್ಟ ಇಜ್ಜಾಂಡ್. ಮಸಣೊಡ್, ಕಂಟೆಲ್‍ಗ್ ಉಚ್ಚುನ್ ಸುತ್ತುದ್ ಇತ್ತಿನ ಶಿವನೈರ್ದ್ ತನ್ನ ಬಂಗಾರ್‍ದಂಚಿನ ಮಗಲೆಗ್ ನೆರ್ದಲಾ ಎಡ್ಡೆ ಸಂಬಂಧ ತಿಕ್ಕುದು ಪಂಡ್‍ದ್ ಪನೊಂದಿತ್ತೆರ್. ಒರ ದಕ್ಷ ಮಹಾರಾಜೆರ್ ಮಲ್ಲ ಯಜ್ಞೊನ್ ಏರ್ಪಾಡ್ ಮಲ್ತಿತ್ತೆರ್. ಅವೆಕ್ಕ್ ತನ್ನ ಮಾತ ಜೋಕ್ಲೆನ್ ಮರ್ಮಯನಕ್ಲೆನ್ ಲೆತ್ತಿತ್ತೆರ್. ದಕ್ಷ ಮಹಾರಾಜೆರ್ ಅರಮನೆ ದುಲಾಯಿ ಬನ್ನಗ ಮಾತ ಲಕ್ಕ್ ದ್ ಉಂತುದು ಗೌರವ ಕೊರ್ಪೆರ್ ಆಂಡ ಬ್ರಹ್ಮ ದೇವೆರ್ ಬೊಕ್ಕ ಶಿವ ದೇವೆರ್ ಲಕ್ಕ್ ದ್ ಉಂತುಜೆರ್. 'ಶಿವ ದೇವೆರ್ ಆದಿಪ್ಪೊಲಿ ಆಂಡ ಸಂಬಂಧೊಡ್ ಯಾನ್ ಅರೆಗ್ ಮಾಮು ಆವೊಡು ಆ ಸಂಬಂದೊಗ್ ಆಂಡಲಾ ಗೌರವ ಕೊರ್ದು ಲಕ್ಕ್ ದ್ ಉಂತುದೊಲಿ' ಪಂಡ್ಂಡ್ ಮನಸ್ಸ್ ಡೇ ದಕ್ಷ ಮಹಾರಾಜೆರ್ ಕೋಪೊಡು ಎನ್ನೊನ್ವೆರ್. ಅಂಚಾದ್ ಶಿವ ದೇವೆರೆಗ್ ಅವಮಾನ ಮಲ್ಪೊಡು ಪಂಡ್ಂದ್ ನನೊಂಜಿ ಯಜ್ಞೊನ್ ಏರ್ಪಾಡ್ ಮಲ್ತ್‍ದ್ ಅವೆಕ್ಕ್ ಮಗಲ್ ಆಯಿನ ದಾಕ್ಷಾಯಿಣಿ ಅಂಚನೆ ಮರ್ಮಯೆ ಆಯಿನ ಶಿವನ್ ಆ ಯಜ್ಞೊಗ್ ಲೆಪ್ಪೋಲೆ ಕೊರ್ಪುಜೆರ್. ಪೊಪ್ಪ ಯಾಗೊನ್ ಆಯೋಜನೆ ಮಲ್ದಿನ ವಿಸಯೊನ್ ಕೇನ್ದ್ ದಾಕ್ಷಾಯಿಣಿ(ಸತಿ) ತನ್ನ ಕಂಡನೆ ಆಯಿನ ಶಿವ ದೇವೆರೆಡ ನಮಲಾ ಆ ಯಾಗಗ್ ಪೋಯಿ ಪಂಡ್‍ದ್ ಹಠ ಮಲ್ಪುವೆರ್. ಅವೆಕ್ಕ್ ಶಿವ ದೇವೆರ್ ನಮಕ್ ಲೆಪ್ಪೋಲೆ ಇಪ್ಪಂದಿನಲ್ಪ ವೊವ್ವೇ ಶುಭ ಸಮಾರಂಭ ಆವಡ್ ಏಪೊಗ್ಲಾ ಪೋವರೆ ಬಲ್ಲಿ ಅವ್ ಬೇತೆ ಇಲ್ಲಗ್ ಆವಡ್ ಅಪ್ಪೆ ಇಲ್ಲಗ್ ಆವಡ್ ಪಂಡ್‍ದ್ ಪನ್ಪೆರ್. ಆಂಡ ದಾಕ್ಷಾಯಿಣಿ ಪೊಪ್ಪ ಬೇಲೆದ ನಡುಟು ನಮನ್ ಲೆಪ್ಪರೆ ಮದತ್‍ದ್ ಇಪ್ಪೊಡು, ಅಪ್ಪೆ ಇಲ್ಲಗ್ ಪೋವರೆ ಮಗಲೆಗ್ ಲೆಪ್ಪೋಲೆ ದಾಯೆ ಪಂಡ್‍ದ್ ಪ್ರಶ್ನೆ ಮಲ್ಪುವೆರ್. ಪೋಪುನ ಬೊರ್ಚಿಂದ್ ಪಂಡಲಾ ದೇವಿ ಕೇನುಜೆರ್. ಅಂಚಾದ್ ದೇವಿನ ಹಠೊಕ್ಕಾತ್ರ ಶಿವ ದೇವೆರ್ ದಕ್ಷ ಮಹಾರಾಜೆರೆನ ಇಲ್ಲಗ್ ಯಾಗೊಗ್ ಲೆತೊಂದ್ ಪೋಪೆರ್. ಮೊಕ್ಲೆನ್ ಇರುವೆರೆನ್ ತೂದು ದಕ್ಷ ಮಹಾರಾಜೆರ್ 'ಲೆಪ್ಪೋಲೆ ಇಪ್ಪಂದೆನೇ ಈ ಎನ್ನ ಇಲ್ಲಗ್ ಬಯ್ದನಾ? ನಿನ್ನ ಕಂಡನ್ಯನ್ಲಾ ಲೆತೊಂದ್ ಬಯ್ದ ಅತಾ' ಪಂಡ್‍ದ್ ಅವಮಾನ ಮಲ್ಪುವೆರ್. ಅವಮಾನ ಮಲ್ತ್ಂಡಲಾ ಅವೆನ್ ದೇವಿ ತಡೆತೊಂದು ಕುಲ್ಲುವೆರ್. ಕುಡ ಯಾಗ ಸುರು ಆಯಿ ಬೊಕ್ಕ ಶಿವನ್ ದಕ್ಷ ಮಹಾರಾಜೆರ್ ಅವಮಾನ ಮಲ್ಪುವೆರ್. ಮಾತೆರೆನ ಎದುರು ತನ್ನ ಕಂಡನ್ಯಗ್ ಅವಮಾನ ಮಲ್ತೆರ್ ಪಂಡ್‍ದ್ ದೇವಿ ಎದುರಿತ್ತಿನ ಅಗ್ನಿಕುಂಡೊಗು ಲಾಗಿವೆರ್. ಇಂಚ ದೇವಿನ ಸರೀರ ಬಸ್ಮ ಆಪುಂಡು. ಬಸ್ಮ ಆಯಿನ ದೇವಿ ನನೊಂಜಿ ಜನ್ಮೊಡು ಹಿಮವಂತೆನ ಮಗಲ್ ಶೈಲಪುತ್ರಿಯಾದ್ ಜನ್ಮ ಪಡೆಪೆರ್. ಉಂದೆರ್ದ್ ಬೊಕ್ಕ ಶಿವ ದೇವೆರ್ ತನ್ನ ಬೊಡೆದ್ದಿನ್ ಅಪ್ಪೆ ಇಲ್ಲಗ್ ವರ್ಷೊಡ್ ಪತ್ತ್ ಸರ್ತಿ ಮಾತ್ರ ಪೋಪುನ ಅವಕಾಶೊನ್ ಕೊರ್ಪೆರ್. ಇತ್ತೆಲಾ ಮಾರ್ನೆಮಿದ ಸಮಯೊಡು ಮಗಲರ್ಲೆನ್ ಅಪ್ಪೆ ಇಲ್ಲಗ್ ಲೆಪ್ಪುನ ಕ್ರಮ ಉಂಡು.
ಶೈಲಪುತ್ರಿ ಪುದರ್ದ್ ಅರ್ಥ
ಶೈಲಪುತ್ರಿ ಪುದರ್‍ಡ್ ಶೈಲಾ ಪಂಡ್ಂಡ ಪರ್ವತ ಪುತ್ರಿ ಪಂಡ್ಂಡ ಮಗಲ್ ಪಂಡ್‍ದ್ ಅರ್ಥ. ಪರ್ವತ ರಾಜೆನ ಮಗಲ್ ಆಯ್ನರ್ದ್ ಶೈಲಪುತ್ರಿ ಪನ್ಪಿನಪುದರ್ ಈ ದೇವಿಗ್ ಬತ್ತ್ಂಡ್ ಪಂಡ್‍ದ್ ಪನ್ಪೆರ್.
ದೇವಿನ ಕೈಟುಪ್ಪುನ ಅಸ್ತ್ರೊಲು
ಚಂದ್ರದೇವೆರ್ ಅರ್ದ ಆಕಾರೊಡು ದೇವಿನ ಮುಂಡೊಡು ನಿಲೆಯಾತೆರ್. ಈ ದೇವಿನ ಬಲಕೈಟ್ಟ್ ತ್ರಿಶೂಲ ಎಡಕೈಟ್ ತಾವರೆನ್ ಪತೊಂದೆರ್.
ದೇವಿನ ಮಂತ್ರ
''ವಂದೇ ವಾಚ್ಛಿತ ಲಾಭಾಯ ಚಂದ್ರ ಅರ್ಧಕೃತ ಶೇಖರಂ| ವೃಷಾರೂಢ ಶೂಲಧರಂ ಶೈಲಪುತ್ರಿಂ ಯಶಸ್ವಿನೀಂ||'' ಅಥವಾ ಓಂ ಏಂ ಹ್ರೀಂ ಕ್ಲೀಂ ಶೈಲಪುತ್ರಯೈ ನಮಃ
''ಯಾ ದೇವಿ ಸರ್ವಭೂತೇಷು ಮಾ ಶೈಲಪುತ್ರಿ ರೂಪೇಣ ಸಂಸ್ಥಿತಾ ನಮಸ್ತಸ್ಯೈ ನಮಸ್ತಸ್ಯೈ ನಮಸ್ತಸ್ಯೈ ನಮೋ ನಮಃ''
ಉಲ್ಲೇಕೊಲು
ವರ್ಗೊ:ನವದುರ್ಗೆ ವರ್ಗೊ:ದೇವೆರ್
ಪೂವರಿ
ಪೂವರಿ ಉಂದು ಪೂ ಬುಕ್ಕ ಅರಿನ್ ದೈವೊರಾಧನೆತಪಗ ಬೂತಗ್ ಒಸಯ ಬರ್ಪುನ ಪೊರ್ತುಡು ಪಾರಿ/ಪಾರ್ತನೆ ಮಲ್ತ್‌ದಾದ್ ಪಿಂಗಾರ ಬುಕ್ಕ ಅರಿನ್ ಪಾರಾವೆರ್.
ಸಬ್ದರ್ತೊ
ಪೂ ಬುಕ್ಕ ಅರಿ ರಡ್ಡ್ ಸಬ್ದೊತ್ ಪುಟ್ಟುತುಂಡು.
ಉಲ್ಲೇಕೊ
ವರ್ಗೊ:ತುಳು ಜಾನಪದ
ಬ್ರಹ್ಮಚಾರಿಣಿ
ಬ್ರಹ್ಮಚಾರಿಣಿ ದೇವಿ ಪಂಡ್ಂಡ ಪಾರ್ವತಿ ದೇವಿನ ಅವತಾರ. ಪಾರ್ವತಿ ದೇವೆರ್ ಶಿವ ದೇವೆರೆನ್ ಒಲಿಸಾರೆ ಕಠೋರವಾಯಿನ ತಪ್ಪಸ್ಸ್ನ್ ಮಲ್ಪುವೆರ್. ಅಂಚಾದ್ ಈ ತಪಸ್ವಿ ರೂಪೊಗು ಬ್ರಹ್ಮಚಾರಿಣಿ ಪಂಡ್‍ದ್ ಪುದರ್ ಬತ್ತ್ಂಡ್. ಈ ದೇವೆ ಸಾಕ್ಷಾತ್ ಬ್ರಹ್ಮ ದೇವೆರೆನ ಸ್ವರೂಪ ಪಂಡ್ಂಡ ತಪಸ್ವಿನ ರೂಪ. ಈ ಅಪ್ಪೆಗ್ ಭಗವತಿ, ದುರ್ಗಾ, ಶಿವ ಸ್ವರೂಪ, ಗಣೇಶ ಜ್ಞಾನಿ, ನಾರಾಯಣಿ, ವಿಷ್ಣುಮಯ ಬೊಕ್ಕ ಪೂರ್ಣ ಬ್ರಹ್ಮ ಸ್ವರೂಪಿಣಿ ಪನ್ಪಿನ ಪುದರ್ಲಾ ಉಂಡು. ನವರಾತ್ರಿದ ರಡ್ಡನೇ ದಿನೊತ್ತಾನಿ ಈ ದೇವಿನ್ ಪೂಜೆ ಮಲ್ಪುವೆರ್. ಬ್ರಹ್ಮಚಾರಿಣಿ ದೇವಿ ಮದಿಮೆ ಆವಂದಿನ ದೇವಿನ ರೂಪೊ.
ದೇವಿನ ಕತೆ
ಪಾರ್ವತಿಯಾದ್ ದೇವಿ ಹಿಮವಂತೆನ ಮಗಲಾದ್ ಪುಟ್ಟಿ ಬೊಕ್ಕ ಶಿವನ್ ತನ್ನ ಕಂಡನೆಯಾದ್ ಪಡೆವೊಡ್ ಪನ್ಪಿನೈಕ್ ನಾರದನ ಉಪದೇಶೊದಂಚನೆ ದೇವಿ ಕಠೋರ ತಪಸ್ಸ್ ನ್ ಮಲ್ಪುವೆರ್. ಅಂಚಾದ್ ಈ ದೇವಿಗ್ ಬ್ರಹ್ಮಚಾರಿಣಿ ಪನ್ಪಿನ ಪುದರ್ ಬತ್ತ್ಂಡ್. ತಪಸ್ಸು ಮಲ್ಪಿನ ಪೊರ್ತುಡು ದೇವಿ ಒಂತೆ ಸಮಯ ಕಾಲಿ ಪೂ-ಪರ್ಂದ್, ಇರೆನ್ ಸೇವನೆ ಮಲ್ತೊಂದಿತ್ತೆರ್. ಅವೆರ್ದ್ ಬೊಕ್ಕ ಅವೆನ್ಲಾ ತಿನೊಂದಿತಿಜೆರ್. ಅಂಚಾದ್ ಈ ದೇವಿನ್ ಅಪರ್ಣಾ ಪಂದ್ಲಾ ಲೆತ್ತೊಂದಿತ್ತೆರ್. ದೇವಿನ ತಪಸ್ಸ್ ಗ್ ಮೆಚ್ಚಿದ್ ಶಿವ ದೇವೆರ್ ಸನ್ಯಾಸಿ ರೂಪೊಡು ಬತ್ತ್ ದ್ ದೇವಿನ ನಿಷ್ಠೆನ್ ಪರೀಕ್ಷೆ ಮಲ್ಪುವೆರ್. ದೇವಿನ ನಿಷ್ಠಿಗ್ ಮೆಚ್ಚಿದ್ ಅರೆನ ತಪಸ್ಸ್ ಗ್ ಶಿವ ದೇವೆರ್ ಒಲಿವೆರ್.
ದೇವಿನ ಆರಾಧನೆದ ಮಹತ್ವ
ಬ್ರಹ್ಮಚಾರಿಣಿ ದೇವಿ ಮಂಗಳ ಗ್ರಹೊತ್ತ ಅಧಿಪತಿ. ತನ್ನ ಭಕ್ತೆರೆಗ್ ಅದೃಷ್ಟನ್ ಒದಗಿಸಾದ್ ಮಾನಸಿಕ ಕ್ಷೋಭೆನ್ ಪರಿಹಾರ ಮಲ್ತ್‍ದ್ ನೆಮ್ಮದಿನ್ ಒದಗಿಸಾವೆರ್ ಪನ್ಪಿನ ನಂಬುಗೆ ಉಂಡು. ಜಾತಕೊಡು ಮಂಗಳ ಗ್ರಹ ಎಡ್ಡೆ ಸ್ತಾನೊಡು ಇಜ್ಜಿಂಡ ಅಂಚನೆ ಮಂಗಳ ದೋಷ ಇತ್ತ್ಂಡ ಬ್ರಹ್ಮಚಾರಿಣಿ ದೇವಿನ್ ಪೂಜೆ ಮಲ್ಪುವೆರ್.
ಬ್ರಹ್ಮಚಾರಿಣಿ ಪುದರ್‍ದ ಅರ್ಥ
ಬ್ರಹ್ಮಚಾರಿಣಿ ಪನ್ಪಿನವ್ ಸಂಸ್ಕೃತೊದ ರಡ್ಡ್ ಬೇರ್ಲೆರ್ದ್ ಬೈದ್ಂಡ್. ಬ್ರಹ್ಮ ಪದೊತ್ತ ಅರ್ಥ "ಒಂಜಿ ಸ್ವ-ಅಸ್ತಿತ್ವೊದ ಆತ್ಮ, ಸಂಪೂರ್ಣವಾದ್ ವಾಸ್ತವವಾಯಿನ, ಪವಿತ್ರ ಜ್ಞಾನ". ಚಾರಿಣಿ ಪಂಡ್ಂಡ ಚರ್ಯ ಪನ್ಪಿನ ಪದೊತ್ತ ಸ್ರೀ ರೂಪ. ವೈದಿಕ ಗ್ರಂಥೊಲೆಡ್ ಬ್ರಹ್ಮಚಾರಿಣಿ ಪದೊತ್ತ ಅರ್ಥ ಪವಿತ್ರ ಧಾರ್ಮಿಕ ಜ್ಞಾನೊನ್ ಅನುಸರಣೆ ಮಲ್ಪಿನ ಪೊಣ್ಣು ಪಂಡ್‍ದ್ ಅರ್ಥ.
ದೇವಿನ ಮಂತ್ರ
ಓಂ ದೇವಿ ಬ್ರಹ್ಮಚಾರಿಣಿಯೇ ನಮಃ ಓಂ ದೇವಿ ಬ್ರಹ್ಮಚಾರಿಣಿಯೇ ನಮಃ ದಾಧನಾ ಕರ್‌ ಪದ್ಮಭಯಮಕ್ಷಾಮಾಲಾ ಕಮಂಡಲೋ ದೇವೀ ಪ್ರಸಾದಿತು ಮಯಿ ಬ್ರಹ್ಮಚಾರಿಣಿಯನುತ್ತಮ
ಬ್ರಹ್ಮಚಾರಿಣಿ ಕವಚ
ತ್ರಿಪುರ ಮೇ ಹೃದಯಂ ಪಟು ಲಾಲಟೇ ಪಟು ಶಂಕರಾಭಾಮಿನೀ ಅರ್ಪಣಾ ಸದಾಪ್ತು ನೇತ್ರೋ, ಅರ್ಧಾರೀ ಚ ಕಪೋಲೋ ಪಂಚದಶೀ ಕಾಂತೇ ಪಟು ಮಧ್ಯದೇಶೇ ಪಟು ಮಹೇಶ್ವರೀ ಷೋಡಶೀ ಸದಾಪ್ತು ನಭೋ ಗೃಹೋ ಚ ಪದಾಯೋ ಅಂಗ ಪ್ರತ್ಯಂಗಾ ಸತತ ಪಟು ಬ್ರಹ್ಮಚಾರಿಣಿ
ಬ್ರಹ್ಮಚಾರಿಣಿ ಸ್ತೋತ್ರ
ತಪಶ್ಚಾರಿಣಿ ತ್ವಂಹೀ ತಾಪತ್ರಯಾ ನಿವಾರಿಣಿಂ ಬ್ರಹ್ಮರೂಪಧಾರಾ ಬ್ರಹ್ಮಚಾರಿಣೀ ನಮಾಮ್ಯಹಂ ಶಂಕರಪ್ರಿಯ ತ್ವಂಹೀ ಭುಕ್ತಿ- ಮುಕ್ತಿ ದ್ಯಾಯಿನೀ ಶಾಂತಿದಾ ಜ್ಞಾನದಾ ಬ್ರಹ್ಮಚಾರಿಣೀ ಪ್ರಣಮಾಮ್ಯಹಂ
ದೇವಿನ ಕೈಟುಪ್ಪುನ ಅಸ್ತ್ರೊಲು
ಬ್ರಹ್ಮಚಾರಿಣಿ ದೇವಿ ಪಂಡ್ಂಡ ಜ್ಞಾನ ಇಪ್ಪುನ ದೇವಿ. ಶ್ವೇತವಸ್ತ್ರಧಾರಿಣಿ ಆಯಿನ ಈ ದೇವಿನ ಬಲತ್ತ ಕೈಟ್ ಜಪಮಾಲೆ ಎಡತ್ತ ಕೈಟ್ ಕಮಂಡಲ ಉಂಡು. ಈ ದೇವಿಗ್ ಮಲ್ಲಿಗೆ ಪುರ್ಪ ಪಂಡ್ಂಡ ಮಸ್ತ್ ಇಷ್ಟಗೆ ಅಂಚಾದ್ ನವರಾತ್ರಿದ ರಡ್ಡನೇ ದಿನೊತ್ತಾನಿ ಬ್ರಹ್ಮಚಾರಿಣಿ ದೇವಿನ್ ಮಲ್ಲಿಗೆದ ಪೂನ್ ಗಲಸ್‍ದ್ ಅಯ್ತ ಮಲ್ತ್‍ದ್ ಪೂಜೆ ಮಲ್ಪುವೆರ್.
ನವರಾತ್ರಿದಾನಿ ಪಠನೆ ಮಲ್ಪಿನ ದೇವಿನ ಮಂತ್ರ
ಯಾ ದೇವಿ ಸರ್ವಭುತೇಶ್ ಮಾ ಬ್ರಹ್ಮಚಾರಿಣಿ ರುಪನೆ ಸಂಸ್ಥಿತಾ ನಮಸ್ತಸ್ಯೈ ನಮಸ್ತಸಾಯಿ ನಮಸ್ಟಾಸ್ಯೈ ನಮೋ ನಮಃ ನವರಾತ್ರಿ ಎರಡನೇ ದಿನ ಬ್ರಹ್ಮಚಾರಿಣಿ ದೇವಿ ಧ್ಯಾನ ವಂದೇ ವಂಚಿತಾಲಭಯ ಚಂದ್ರಧಾಕೃತ್ರಶೇಖರಂ ಜಾಪಮಾಲಾ ಕಾಮಂಡಲು ದಾರ ಬ್ರಹ್ಮಚಾರಿಣಿ ಶುಭಾಮ್ ಗೌರವರ್ಣ ಸ್ವಧೀತಾನಸ್ಥಿತ ದ್ವಿತೀಯ ದುರ್ಗಾ ತ್ರಿನೇತ್ರಂ ಧವಾಲಾ ಪರಿಧನಾ ಬ್ರಹ್ಮರೂಪಾ ಪುಷ್ಪಲಂಕರ ಭೂಶಿಂತಂ ಪರಮಾ ವಂದನಾ ಪಲ್ಲವರಧರಂ ಕಾಂತ ಕಪೋಲಾ ಪಿನಾ ಪಯೋಧರಂ ಕಾಮನಿಯಾ ಲವಣಯಂ ಶೆರ್ಮಮುಖಿ ನಿಮ್ನಾನಾಭಿ ನಿತಂಬನಿಮ್
ಬ್ರಹ್ಮಚಾರಿಣಿ ಧ್ಯಾನ
ವಂದೇ ವಂಚಿತಾಲಭಯ ಚಂದ್ರಧಾಕೃತ್ರಶೇಖರಂ ಜಪಮಾಲಾ ಕಮಂಡಲು ಧಾರಾ ಬ್ರಹ್ಮಚಾರಿಣಿ ಶುಭಂ ಗೌರವರ್ಣ ಪರಿಧಾನಾ ಬ್ರಹ್ಮ ರೂಪ ಪುಷ್ಪಾಲಂಕರಾ ಭೂಷಿತಂ ಪರಮ ವಂದನಾ ಪಲ್ಲವರಧರಂ ಕಾಂತ ಕಪೋಲ ಪೀನಾ ಪಯೋಧರಂ ಕಾಮನಿಯಾ ಲವಣಾಯಂ ಸ್ಮೆರಾಮುಖಿ ನಿಮ್ನಾನಾಭಿ ನಿತಂಬನಿಮ್‌
ನವರಾತ್ರಿ
ನವರಾತ್ರಿ ಪನ್ಪುನವು ದೇವಿನ್ ಆರಾಧನೆ ಮಲ್ಪುನ ಹಿಂದೂ ಧರ್ಮದ ಪರ್ಬ. ಅಶ್ವಯುಜ ಮಾಸದ ಶುಕ್ಲ ಪಕ್ಷದ ಪ್ರತಿಪದ್(ಪಾಡ್ಯೊ)ಡ್ದ್ ನವಮಿ ಮುಟ್ಟ ದೇವಿನ ನವ(ಒರ್ಂಬ) ರೂಪೊದ ಪೂಜೆ ಮಲ್ತ್‌ದ್ ಪತ್ತ್‌ನೆ ದಿನೊ ವಿಜಯ ದಶಮಿ ಆಚರಣೆ ಮಲ್ಪುವೆರ್. ಮಹಿಷಾಸುರನ ನಾಶೊಗಾತ್ರ ಅವತಾರ ತಾಳಿನ ಶ್ರೀ ದೇವಿನ ಉತ್ಸವ ಪಂಡ ನವರಾತ್ರಿ. ಪುರಾಣದ ಪ್ರಕಾರ ಜಗನ್ಮಾತೆ ರಕ್ಕಸೆರೆನ್ ಕೆರಿಯೆರೆ ಬೋಡಾದ್ ಒಂಜೊಂಜಿ ಅವತಾರ ದೆತೊನುವೆರ್. ಅಂಚ ಪಡೆಯಿನ ಅವತಾರೊಡು ದೇವಿ ರಕ್ಕಸೆರೆನ್ ಸಂಹಾರ ಮಲ್ತ್‌ದ್ ಲೋಕೊನು ರಕ್ಷಣೆ ಮಲ್ಪುವಲ್. 9 ದಿನ ಮುಟ್ಟ ಆದಿ ಶಕ್ತಿನ್ ನವ ವಿಧೊ ರೂಪೊಡು ಪೂಜೆ ಮಲ್ಪುವೆರ್ ಅವೆನೆ ದುರ್ಗೋತ್ಸವ ಪಂದ್ ಪನ್ಪರ್. ಉಂದೆನ್ ಕರ್ನಾಟಕೊಡು ದಸರ ಪಂಡ್‍ದ್‌ಲ, ಪಶ್ಚಿಮ ಬಂಗಾಳೊಡು ದುರ್ಗಾ ಪೂಜಾ ಪಂಡ್‍ದ್ ಆಚರಣೆ ಮಲ್ಪುವೆರ್. ನವರಾತ್ರಿ ಪಂಡ ಒರ್ಂಬ (ನವ) ರಾತ್ರಿಲು, ದೇವಿನ ಒರ್ಂಬ ರೂಪೊಲೆನ್ ಆರಾಧನೆ ಮಲ್ಪುವೆರ್. ಪತ್ತ್‌ನೆ ದಿನೊ 'ವಿಜಯ ದಶಮಿ', ಈ ದಿನ ಶಮಿ ಮರ(ವೃಕ್ಷೊಗು)ಕ್ಕ್ ಪೂಜೆ ಮಲ್ತ್‌ದ್ ಶಮಿ (ಬನ್ನಿ)ನ್ ಪಟ್ಟುನವು ಕರ್ನಾಟಕದ ಆಚರಣೆದ ಪದ್ಧತಿ. ಆ ದಿನ ಮೈಸೂರುಡು ದಸರಾದ ಪರವಾದ್ ಬಂಗಾರ್‌ದ ಅಂಬಾರಿಡ್ ಚಾಮುಂಡೇಶ್ವರಿನ ಮೂರ್ತಿದ ಮೆರವಣಿಗೆಲ ನಡಪುಂಡು.
ಪಿರಾಕ್‌ದ ಹಿನ್ನಲೆ
ಈ ಪರ್ಬ ಮಸ್ತ್ ಪಿರಾಕ್‌ದ ಕಾಲೊಡ್ದು ನಡತೊಂದು ಬತ್ತಿನಂಚ ಉಂಡು. ಸುರುತ ಕಾಲಘಟ್ಟೊಡು ಉಂದು ಕೃಷಿ(ಬೆನ್ನಿ)ಕ್ ಸಂಬಂಧಪಟ್ಟಿನ ಒಂಜಿ ಲೋಕೋತ್ಸವಾದಿತ್ತ್ಂಡ್. ಮರಿಯಾಲೊಡು ಬಿತ್ತಿನ ಸುರುತ ಕೈಯಿ ಇಲ್ಲ್‌ದ ಜಾಲ್‌ಗ್ ಬನ್ನಗ ಸಾಗೊಲಿ ಮಲ್ತಿನಕುಲು ಭಾರಿ ಖುಸಿಟ್ ಈ ಉತ್ಸವೊನು ಆಚರಣೆ ಮಲ್ತೊಂದಿತ್ತೆರ್. ಕಲಶ ತಾಪನೆದ ದಿನ ಕಲಶದ ತಿರ್ತ ಪೀಠೊಡು ಒರ್ಂಬ ಧಾನ್ಯೊಲೆನ್ ಬಿತ್ತ್‌ಬೆರ್. ಕಡೆತ ದಸರಾದಾನಿ ಈ ಧಾನ್ಯೊ ಕೊಡಿತ್‌ನೆನ್ ದೆತ್ತ್‌ದ್ ದೇವೆರೆಗ್ ಅರ್ಪಣೆ ಮಲ್ಪುವೆರ್. ಮಸ್ತ್ ಕಡೆ ಕಂಡೊಡು ಬುಳೆಪಾಯಿನ ಕೈಯಿನ್ ಕೊನತ್‌ದ್ ಅವೆನ್ ಇಲ್ಲ್‌ದ ಎದುರುದ ಬಾಕಿಲ್‌ಗ್ ತೋರಣದಂಚ ಕಟ್ಟುವೆರ್. ಅಂಚಾದ್ ಉಂದು ಒಂಜಿ ಕೃಷಿಗ್ ಸಂಬಂಧ ಪಟ್ಟಿನ ಪರ್ಬಂದ್‌ಲ ಪನೊಲಿ ಬೊಕ್ಕ ಧಾರ್ಮಿಕ ಸ್ವರೂಪ ಪಡೆದು ಉಪ್ಪು ಸಾಧ್ಯತೆ ಉಂಡು
ಪುರಾಣೊಡು
ನವರಾತ್ರಿದ ಬಗೆಟ್ ಮಸ್ತ್ ಉಲ್ಲೇಕೊಲು ಉಂಡು. ಮಸ್ತ್ ಕತೆಕುಲು ಉಂಡು. ನವರಾತ್ರಿಡ್ ಚಾಮುಂಡೇಶ್ವರಿ /ದುರ್ಗದೇವಿ ಮಹಿಷಾಸುರ ಮರ್ದಿನಿಯಾದ್ ಮಹಿಷಾಸುರ ಪನ್ಪಿ ರಕ್ಕಸನ್ ಸಂಹಾರ ಮಲ್ಪುವೆರ್ .ನವರಾತ್ರಿ ಪಂಡ್‌ದ್ ಒರ್ಂಬ ರಾತ್ರೆ ಮನದಾನಿ ಪತ್ತನೇ ದಿನ ವಿಜಯದಶಮಿ. ಮಹಾದುರ್ಗೆ ರಕ್ಕಸೆರೆನ್ ಕೆರ್ದ್ (ವಿಜಯ) ಗೆಲ್ಮೆ ಸಾದಿಸಾಯಿನ ದಿನೊ. ತ್ರೇತಾಯುಗೊಟು ಶ್ರೀರಾಮೆ ದುರ್ಗೆನ್ ಒರ್ಂಬ ದಿನ ಪೂಜೆ ಮಲ್ತ್‌ದ್ ದೇವಿಡ್ದ್ ಶಕ್ತಿ ಬೊಕ್ಕ ಬಲೊನು ಪಡೆದ್ ರಾಕ್ಷಸೆ ರಾವಣನ್ ಕಡೆತ ದಿನೊ ಸಂಹಾರ ಮಲ್ಪುವೆರ್. ಆ ದಿನ ವಿಜಯದಶಮಿದ ದಿನ ಪನ್ಪಿ ನಂಬಿಕೆ ಉಂಡು. ದ್ವಾಪರಾಯುಗೊಟು ಪಾಂಡವೆರ್ ಒಂಜಿ ವರ್ಷ ಅಜ್ನಾತವಾಸ ಮಲ್ಪುನಗ ತಂಕುಲೆನ ಆಯುಧೊಲೆನ್ ಬನ್ನಿ ಮರಟ್ ಮುಚ್ಚಿದ್ ಕಟ್ಟ್ ದ್ ದೀದ್ ಉಪ್ಪುವೆರ್. ದಶಮಿದಾನಿಗ್ ಅಜ್ಞಾತವಾಸ ಮುಗಿದ್ ಅಕುಲು ಬನ್ನಿ ಮರಡ್ದ್ ಆಯುಧೊಲೆನ್ ವಾಪಸ್ಸ್ ಪಡೆದ್ ಕುರುಕ್ಷೇತ್ರ ಯುದ್ಧೊಡು ಕೌರವೆರೆನ್ ಸೋಪಾದ್ ವಿಜಯ ಸಾಧಿಸದೆರ್ ಪಂದ್ ನಂಬಿಕೆ. ಅಂಚಾದ್ ಈ ದಶಮಿನ್ ಮಾತೆರೆನಲ ವಿಜಯದ ಸಂಕೇತವಾದ್ ವಿಜಯದಶಮಿ ಪಂದ್ ಆಚರಣೆ ಮಲ್ಪುನ ಸಂಪ್ರದಾಯ. ನವರಾತ್ರಿ ಪಂಡ ಒರ್ಂಬ ರಾತ್ರಿಲೆನ ಸಮೂಹ. ಒಂಜಿ ಸಂವತ್ಸರೊಡು ೫ ನವರಾತ್ರಿ ಆಚರಣೆಡ್ ಇತ್ತ್ಂಡ್‌. ಇತ್ತೆ ರಡ್ಡ್ ತರತ ನವರಾತ್ರಿ ವಿಶೇಷವಾದಿತ್ತ್‌ದ್ ಆಚರಣೆಡ್ ಉಂಡು. ಒಂಜಿ ಶರನ್ನವರಾತ್ರಿ ಕುಡೊಂಜಿ ಚೈತ್ರ ನವರಾತ್ರಿ. ಇತ್ತೆ ನಮ ಆಚರಣೆ ಮಲ್ಪುನವು ಶರದ್ ಋತುಡು ಬರ್ಪುನ ಶರನ್ನವರಾತ್ರಿ. ಬಾರತೊದ ಮಾತ ಕಡೆಟ್‌ಲ ಆಚರಣೆ ಮಲ್ಪುನ ಈ ಪರ್ಬೊಡು ಶಕ್ತಿ ದೇವಿನ ಆರಾಧನೆ ಈ ಪರ್ಬದ ವಿಶೇಷತೆ. 9 ದಿನ ಕಾಲ ಆಚರಿಸಪಿನ ಈ ಪರ್ಬೊಗು ದುರ್ಗೋತ್ಸವ ಪನ್ಪೆರ್. ವಿಜಯನಗರದ ಅರಸೆರ್ ಅಂಚನೆ ಮೈಸೂರು ಅರಸೆರ್ ಜೈತ್ರಯಾತ್ರೆಡ್ ಗೆಲ್ಮೆ ಸಾಧಿಸದ್ ಸಂಭ್ರಮೊಡು ನಡಪಾಪಿನ ವಿಶೇಷ ಪರ್ಬ ಪನ್ಪಿನವು ಇತಿಹಾಸದ ಉಲ್ಲೇಖ.
ನವರಾತ್ರಿಲು
೧. ವಸಂತ ನವರಾತ್ರಿ:ಉಂದು ಮಾರ್ಚ್ ಎಪ್ರಿಲ್‌ದ ಸಮುಯೊಡು ಬರ್ಪುಂಡು. ಚೈತ್ರ ಶುದ್ಧ ಪಾಡ್ಯಡ್ದ್ ನವಮಿ ಮುಟ್ಟ.ಈ ನವರಾತ್ರಿಡ್ ರಾಮನವಮಿ ಬರ್ಪುನೆಡ್ದಾತ್ರ ಉಂದೆಕ್ ರಾಮನವಮಿಂದಲ ಪುದರ್ ಉಂಡು. ನವಶಕ್ತಿನ ಆರಾಧನೆಲ ನಡಪುಂಡು ೨. ಗುಪ್ತ ನವರಾತ್ರಿ ಅತ್ತ್ಂಡ ಶಾಕಾಂಬರಿ ನವರಾತ್ರಿ:ಆಷಾಡ ಮಾಸದ ಶುಕ್ಲ ಪಕ್ಷದ ಪ್ರತಿಪದೆ(ಪಾಡ್ಯ)ಡ್ದ್ ನವಮಿ ಮುಟ್ಟ ದೇವಿನ ಆರಾಧನೆ, ಈ ಸಮಯೊಡು ವಿಶೇಷವಾದ್ ಗಾಯತ್ರಿ ಮಾತೆನ ಆರಾಧನೆ ನಡಪುಂಡು ೩. ಶರನ್ನವರಾತ್ರಿ ಅತ್ತ್ಂಡ ಶಾರದಾ ನವರಾತ್ರಿ:ಇತ್ತೆ ನಮ ಆಚರಣೆ ಮಲ್ಪುನವು ಶರದ್ ಋತುಡು ಬರ್ಪುನ ಶರನ್ನವರಾತ್ರಿ. ಉಂದೆಕ್ ಮಹಾನವರಾತ್ರಿ ಪನ್ಪೆರ್ ಉಂದು ಅಶ್ವಿನಿ ಮಾಸ ಪಂಡ ಸಪ್ಟೆಂಬರ್ ಬೊಕ್ಕ ಒಕ್ಟೋಬರ್‌ದ ನಡುಟು ಬರ್ಪುಂಡು
ತುಳುನಾಡ್‌ದ್ ನವರಾತ್ರಿ
ತುಳುನಾಡಡ್ ನವರಾತ್ರಿನ್ ಮಾರ್ನೆಮಿ ಪಂದ್ ಆಚರಣೆ ಮಲ್ಪುವೆರ್. ಕೆಲವು ಮಲ್ಲ ರಾಜ ಮನೆತನದ ಇಲ್ಲಡ್ ಒರ್ಂಬ ದಿನ ಇಜ್ಜಿಂಡ ಒಂಜಿ ದಿನ ದೇವಿನ ವಿಗ್ರಹದೀದ್ ಪೂಜೆ ಮಲ್ಪುನ ಪದ್ದತಿ ಇನಿಕ್‌ಲ ನಡತೊಂದು ಬೈದ್ಂಡ್. ಮುಲ್ಪದ ಕೊಡೊಂಜಿ ವಿಶೇಷ - ಪಿಲಿವೇಷ ಅಂಚನೆ ಬೇತೆ ಬೇತೆ ವೇಷ ಪಾಡೊಂದು ಇಲ್ಲ್ ಇಲ್ಲಗ್ ನಟ್ಟೆರೆ ಪೋಪಿನಿ ಅದಗ ಸಂಗ್ರಹವಾಯಿನ ಕಾಸ್‌ನ್ ದೇವಿನ ಕ್ಷೇತ್ರೊಗು ಸಮರ್ಪಣೆ ಮಲ್ಪುನ ಸಂಪ್ರದಾಯ ಪದ್ಧತಿ ಇತ್ತ್ಂಡ್. ತುಳುನಾಡ್‌ಡ್ ಮಸ್ತ್ ದೇವಿ ಕ್ಷೇತ್ರೊಲು ಉಂಡು ಅಲ್ಪ ನವರಾತ್ರಿಡ್ ದೇವಿಗ್ ವಿಶೇಷ ಪೂಜೆ, ಆರಾಧನೆ ನಡತೊಂದು ಉಂಡು ಇತ್ತೆ ಮಂಗಳೂರು ದಸರಾ ಊರೊರ್ಮೆ ಭಾರಿ ಪುಗರ್ತೆ ಪಡೆದ್ಂಡ್.
ನವದುರ್ಗೆನಕುಲು
ನವದುರ್ಗೆನಕುಲು: "'ಪ್ರಥಮಂ ಶೈಲಪುತ್ರೀ ಚ ದ್ವಿತೀಯಮ್ ಬ್ರಹ್ಮಚಾರಿಣೀ""""ಪಂಚಮಂ ಸ್ಕಂದ ಮಾತೇತಿ ಷಷ್ಠಂ ಕಾತ್ಯಾಯನೀತಿ ಚ"""""
ನವರಾತ್ರಿಡ್ ದೇವಿನ್ ಬೇತೆ ಬೇತೆ ರೂಪೊಡು ಆರಾಧನೆ ಮಲ್ಪುವೆರ್
ಪುರಾಣೊಡು
ನವರಾತ್ರಿದ ಬಗೆಟ್ ಮಸ್ತ್ ಉಲ್ಲೇಕೊಲು ಉಂಡು ಮಸ್ತ್ ಕಥೆಕುಲು ಉಂಡು. ನವರಾತ್ರಿಡ್ ಚಾಮುಂಡೇಶ್ವರಿ /ದುರ್ಗದೇವಿ ಮಹಿಷಾಸುರ ಮರ್ಧಿನಿಯಾದ್ ಮಹಿಷಾಸುರ ಪನ್ಪಿ ರಾಕ್ಷಸನನ್ನು ಸಂಹಾರ ಮಲ್ಪುವೆರ್ .ನವರಾತ್ರಿ ಪಂಡ್ ಒರ್ಬ ರಾತ್ರೆ ಮನದಾನಿ ಪತ್ತನೇ ದಿನ ವಿಜಯದಶಮಿ. ಮಹಾದುರ್ಗೆ ರಾಕ್ಷಸೆರೆನ್ ಸಂಹಾರ ಮಲ್ತ್‌ದ್ ವಿಜಯ(ಗೆಲ್ಮೆ) ಸಾಧಿಸದಿನ ದಿನ. ತ್ರೇತಾಯುಗೊಟು ಶ್ರೀರಾ್ಮೆ ರಾವಣನ್ ಸಂಹಾರ ಮಲ್ತಿನ. ಆ ದಿನ ವಿಜಯದಶಮಿದ ದಿನ ಪನ್ಪಿ ನಂಬಿಕೆ ಉಂಡು. ದ್ವಾಪರಾಯುಗೊಟು ಪಾಂಡವೆರ್ ಒಂಜಿ ವರ್ಷ ಅಜ್ನಾತವಾಸ ಮಲ್ಪುನಗ ತಂಕುಲೆನ ಆಯುಧೊಲೆನ್ ಬನ್ನಿ ಮರಟ್ ಮುಚ್ಚಿದ್ ದೀದ್ ಉಪ್ಪುವೆರ್. ದಶಮಿದಾನಿಗ್ ಅಜ್ಞಾತವಾಸ ಮುಗಿದ್ ಅಕುಲು ಬನ್ನಿ ಮರಡ್ದ್ ಆಯುಧೊಲೆನ್ ವಾಪಸ್ಸು ಪಡೆದ್ ಕುರುಕ್ಷೇತ್ರ ಯುದ್ಧೊಡು ಕೌರವೆರೆನ್ ಸೋಪಾದ್ ವಿಜಯಸಾಧಿಸದೆರ್ ಪಂದ್ ನಂಬಿಕೆ.ಅಂಚಾದ್ ಈ ದಶಮಿನ್ ಮಾತೆರೆನಲ ವಿಜಯದ ಸಂಕೇತವಾದ್ ವಿಜಯದಶಮಿ ಪಂದ್ ಆಚರಣೆ ಮಲ್ಪುನ ಸಂಪ್ರದಾಯ. ನವರಾತ್ರಿ ಪಂಡ ಒರ್ಬ ರಾತ್ರಿಲೆನ ಸಮೂಹ .ದುಂಬುಡು ೫ ತರತ ನವರಾತ್ರಿ ಆಚರಣೆಡ್ ಇತ್ತ್ಂಡ್‌ಗೆ. ಇತ್ತೆ ರಡ್ಡ್ ತರತ ನವರಾತ್ರಿ ವಿಶೇಷವಾದಿತ್ತ್‌ದ್ ಆಚರಣೆಡ್ ಉಂಡು. ಒಂಜಿ ಶರನ್ನವರಾತ್ರಿ ಕುಡೊಂಜಿ ಚೈತ್ರ ನವರಾತ್ರಿ. ಇತ್ತೆ ನಮ ಆಚರಣೆ ಮಲ್ಪುನವು ಶರನ್ನವರಾತ್ರಿ. ಬಾರತೊದ ಮಾತ ಕಡೆಟ್‌ಲ ಆಚರಣೆ ಮಲ್ಪುನ ಈ ಪರ್ಬೊಡು ಶಕ್ತಿ ದೇವಿನ ಆರಾಧನೆ ಈ ಪರ್ಬದ ವಿಶೇಷತೆ. 9 ದಿನ ಕಾಲ ಆಚರಿಸಪಿನ ಈ ಪರ್ಬೊಗು ದುರ್ಗೋತ್ಸವ ಪನ್ಪೆರ್ .ವಿಜಯನಗರದ ಅರಸೆರ್ ಅಂಚನೆ ಮೈಸೂರು ಅರಸೆರ್ ಜೈತ್ರಯಾತ್ರೆಡ್ ಗೆಲ್ಮೆ ಸಾಧಿಸದ್ ಸಂಭ್ರಮೊಡು ನಡಪಾಪಿನ ವಿಶೇಷ ಪರ್ಬ ಪನ್ಪಿನ ಇತಿಹಾಸದ ಉಲ್ಲೇಕೊ. ಏಳ್ನೆ ದಿನ ಪಂಡ ಸಪ್ತಮಿಡ್ದ್ ಬೊಕ್ಕ ತ್ರಿದಿನ ದುರ್ಗಾಪೂಜೆ ಪಂದ್ ಆಚರಣೆ ಮಲ್ಪುನ ಕ್ರಮಲ ಉಂಡು. ಪಂಡ ಮಹಾಕಾಳಿ, ಮಹಾಲಕ್ಷ್ಮಿ, ಮಹಾಸರಸ್ವತಿ ಪೂಜೆ ಮಲ್ಪುವೆರ್. ನವರಾತ್ರಿಡ್ ಸಪ್ತಮಿಗ್ ವಿಶೇಷತೆ ಉಂಡು. ಸಪ್ತಮಿ್ದ ಮೂಲಾನಕ್ಷತ್ರದಾನಿ ಬೂಕು, ಪವಿತ್ರಗ್ರಂಥೊಲೆನ್,ಬೊಳ್ಳಿ, ಬಂಗಾರ್‌ನ್ ಪೂಜೆಗ್ ದೀಪೆರ್. ಅಂಚನೆ ನವಮಿದಾನಿ ಆಯುಧೊಲೆಗ್ ಪೂಜೆ ಮಲ್ತ್‌ದ್ ಆಯುಧಪೂಜೆ ಆಚರಣೆ ಮಲ್ಪುವೆರ್ ಅವೆತ ಒಟ್ಟುಗು ಆ ದಿನೊನೆ ಪುಸ್ತಕ ದೀದ್ ಪೂಜೆ ಮಲ್ಪುನ ವಾಡಿಕೆ ಉಂಡು ಉಂದೆಕ್ ಸರಸ್ವತಿ ಪೂಜೆ ಪನ್ಪೆರ್
ಆಯುಧ ಪೂಜೆ
ನವರಾತ್ರಿ ಪೂಜೆದ ನವಮಿದಾನಿ ನಮ ಗಳಸುನ ವಾಹನ, ಯಂತ್ರೋಪಕರಣೊ,ಹತ್ಯಾರ್‌ಲೆಗ್ ಮಾತ ಪೂಜೆ‌ ಮಲ್ಪುನ ಪದ್ಧತಿ ಉಂದೆಕ್ ಆಯುಧ ಪೂಜೆ ಪನ್ಪ. ಅವೆನ್ ಆನಿ ದಾಯೆ ಮಲ್ಪುವೆರ್ ಪನ್ಪಿನೆಕ್ ಒಂಜಿ ದಂತಕಥೆಲ ಉಂಡು. ದೇವಿ ಚಾಮುಂಡೇಶ್ವರಿನ ಅವತಾರ ತಾಳ್‌ದ್ ಮಹಿಷಾಸುರ ವಧೆ ಮಲ್ಪುವೆರ್ ಅವೆಡ್ದ್ ಬೊಕ್ಕ ದೇವಿ ತನ್ನ ಕೈಟ್ ಇತ್ತಿನ ಅಯುಧೊಲೆನ್ ಪಿರ ಉಪಯೋಗ ಮಲ್ಪಂದೆ ದಕ್ಕುವೆರ್ ಅ ಆಯುಧೊಲೆಗ್ ಅವೆಡ್ದ್ ಬೊಕ್ಕ ಪೂಜೆ ಮಲ್ಪುನ ಪದ್ದತಿಯಾಂಡ್ ಅವೆತ ಸಂಕೇತೊನೆ ಆಯುಧ ಪೂಜೆ. ಅಂಚನೆ ಮಹಾಭಾರೊತೊಡುಲ ಆಯುಧ ಪೂಜೆದ ಉಲ್ಲೇಖ ಉಂಡು ದ್ವಾಪರಾಯುಗೊಟು ಪಾಂಡವೆರ್ ಒಂಜಿ ವರ್ಷ ಅಜ್ನಾತವಾಸ ಮಲ್ಪುನಗ ತಂಕುಲೆನ ಆಯುಧೊಲೆನ್ ಬನ್ನಿ ಮರಟ್ ಮುಚ್ಚಿದ್ ದೀದ್ ಉಪ್ಪುವೆರ್. ಅಜ್ಞಾತವಾಸ ಮುಗಿದ್ ಅಕುಲು ಬನ್ನಿ ಮರಡ್ದ್ ಆಯುಧೊಲೆನ್ ವಾಪಸ್ಸು ಪಡೆದ್ ಆಯುಧ ಪೂಜೆದಾನಿ ಪೂಜೆ ಮಲ್ತೆರ್. ಅಂಚಾದ್ ಕುರುಕ್ಷೇತ್ರ ಯುದ್ಧೊಡು ಕೌರವೆರೆನ್ ಸೋಪಾದ್ ವಿಜಯಸಾಧಿಸದೆರ್ ಪಂದ್ ನಂಬಿಕೆ.
ಅಕ್ಷರಾಭ್ಯಾಸ
ವಿದ್ಯಾರಂಭ ಪಂಡ ಒಂಜಿ ಸಂಸ್ಕಾರ. ಶಿಕ್ಷಣೊಗು ಅಡಿಪಾಯನೆ ಅಕ್ಷರಾಭ್ಯಾಸ. ನವರಾತ್ರಿಡ್ ವಿಜಯ ದಶಮಿದ ಶ್ರವಣ ನಕ್ಷತ್ರೊಡು ಅಕ್ಷರಾಭ್ಯಾಸದ ಪ್ರಾರಂಭ ಬಾರಿ ಎಡ್ಡೆ. ಸರಸ್ವತಿನ ವರ ತಿಕ್ಕ್‌ದ್ ವರಪುತ್ರೆರಾಪೆರ್ ಪನ್ಪಿ ನಂಬಿಕೆ.ಶಾಲೆಲೆಡ್, ಮಂದಿರೊಲೆಡ್ ವಿಜಯ ದಶಮಿದಾನಿ ಜೋಕುಲೆನ್ ಅರಿಟ್ ಪತ್ತಾಪಿನ ಕ್ರಮ ಉಂಡು.
ಉಲ್ಲೇಕೊ
ವರ್ಗೊ:ತುಲುವೆರೆ ಪರ್ಬೊಲು ವರ್ಗೊ:ಪರ್ಬೊಲು
ಭಾರತದ ಪೆರ್ಮರಿ
ಪೆರ್ಮರಿ(ಕನ್ನಡ-ಭಾರತೀಯ ಕಲ್ಲು ಹೆಬ್ಬಾವು) ನಮ ರಾಜ್ಯೊಡೊರ್ಮೆ ತೂವರ ತಿಕ್ಕುನ ಒಂಜಿ ಉಚ್ಚು. ಸಂಸೋಧನೆಲೆಡ್ ತೆರಿದ್ ಬತ್ತಿನಂಚ, ಪೆರ್ಮರಿ ಜಾತಿದುಲಾಯಿ ಒಟ್ಟು ೧೩ ಬಗೆತ್ತ ಉಚ್ಚುಲು ಉಲ್ಲ. ಉಂದೆಟ್ ೩ ಬಗೆತ್ತ ಪೆರ್ಮರಿಲು ನಮ ದೇಸೊಡು ಉಲ್ಲ. ಈ ಉಚ್ಚುಲೆನ ದೈಹಿಕ ಲಕ್ಷಣೊಲು ತೂವರ ಒಂಜೇ ರೀತಿ ಇಪ್ಪುನೆಡ್ದಾವರ ಮಾತ ಉಚ್ಚುಲೆಗ್‌ಲಾ ಪೆರ್ಮರಿ ಪಂದೇ ಲೆಪ್ಪುವೆರ್. ಉಂದು ಇಸದಾಂತಿನ ಉಚ್ಚು. ಪೆರ್ಮರಿ Pythonidae ಕುಟುಮೊದ Python ಕುಲೊಕ್ಕು ಸೇರ್ದಿನ ಉಚ್ಚು. ಉಂದೆತ್ತ ಪ್ರಾಣಿಶಾಸ್ತ್ರೀಯ ಪುದರ್ Python molurus.
ತೂವರ
ವರಕ್ ತೂನಗ ಮಸ್ತ್ ಮಲ್ಲ ಬುಕ್ಕ ಉದ್ದವಾಯಿನ ಮೈ ಈ ಉಚ್ಚುಗು ಉಂಡು. ಪುಟ್ಟುನಗ ೫೦ ಸೆಂಟಿಮೀಟರ್ ಉದ್ದ ಇಪ್ಪುನ ಪೆರ್ಮರಿ, ಸರಿಯಾದ್ ಬುಳೆನಗ ೬ ಮೀಟರ್ ಮುಟ್ಟ ಉದ್ದ ಇಪ್ಪುಂಡು. ಬಾಣದ ಕೊಡಿತಲೆಕ್ಕ ಇಪ್ಪುನ ಮಂಡೆ, ಮುಂಡು ಬೀಲದ ಕೊಡಿ, ಮೈತ ಮಿತ್ತ್ ಕಪ್ಪು ಅತ್ಂಡ ಕಂದ್ ಬಣ್ಣದ ಮಜೆ ಇಪ್ಪುಂಡು. ಪಶ್ಚಿಮ ಘಟ್ಟ ಬುಕ್ಕ ಅಸ್ಸಾಮ್‌(ಉತ್ತರ ಭಾರತ)ಡ್ ತೂವರ ತಿಕ್ಕುನ ಉಚ್ಚುಲೆನ ಸರೀರೊದ ಬಣ್ಣ ಒಂತೆ ಕಡು ಬಣ್ಣ ಇತ್ಂಡ, ದಕ್ಷಿಣ ಭಾರತ ಬುಕ್ಕ ಮೂಡಾಯಿ ಕಡಲ ಬರೀತ ಪ್ರದೇಸೊಲೆಡ್ ಇಪ್ಪುನ ಉಚ್ಚುಲೆನ ಮೈಬಣ್ಣ ಒಂತೆ ಹದ ಬಣ್ಣ ಇಪ್ಪುಂಡು. ಸರೀರೊದ ಅಡಿಭಾಗ ಮಜೊಲ್ ಬೊಳ್ದು ಬಣ್ಣೊಡು ಇಪ್ಪುಂಡು.
ಜಾಗೆ
ಸಾಮಾನ್ಯವಾದ್ ಪೆರ್ಮರಿಲು ಬೋಟೆ ಗೊಬ್ಬರ ಬುಕ್ಕ ಪಗೆನ ಪ್ರಾಣಿಲೆಡ್ದ್ ತಪ್ಪಾವರ ವಿಶಾಲವಾಯಿನ ಜಾಗೆ ಐಕ್ ಬೋಡು. ಅತ್ತಂದೆ ಎಂಚಿತ್ತಿನ ಪರಿಸರೊಕ್ಕು ಹೊಂದೊಂದು ಪೆರ್ಮರಿ ಬದ್ಕುಂಡು. ಕಲ್ಲ ಪೊಟರೆ, ಪುದೆಲ್, ಬೋಟೆ ಎಚ್ಚ ಸಿಕ್ಕುನ ಜಾಗೆಲಾಯಿನ ಎಲಿತ್ತ ಮಾಟೆ, ತುದೆ ಬರಿ, ಮರತ್ತ ಮಾಟೆ, ಬೂರ್ದಿನ ಪರ ಇಲ್ಲ್- ಇಂಚಿತ್ತಿನ ಜಾಗೆಡ್ ಪೆರ್ಮರಿ ಇಪ್ಪುಂಡು.
ಸ್ವಭಾವ
ಪೆರ್ಮರಿ ಒಂಜಿ ಇಸದಾಂತಿನ ಉಚ್ಚು. ಪಗೆಲ್‌ಡ್ ಜಾಸ್ತಿ ತೂವರ ತಿಕ್ಕುಜಿ, ನೆಕ್ಲೆನ ಚಟುವಟಿಕೆ ಕಡಿಮೆ. ನಿದೆರ್‌ದ್ ಇಪ್ಪುವ. ಬಯ್ಯಗ್ ಇಜ್ಜಿಡ ಕತ್ತಲೆಗ್ ಆಹಾರ ನಾಡೋಂದು ಬೋಂಟೆಗ್ ಪಿದಾಡುವ. ಮಸ್ತ್ ಸೋಮಾರಿ ಸ್ವಭಾವದ ಈ ಉಚ್ಚು ಪಗೆನ ಪ್ರಾಣಿ ಬೆರಿಪತ್ತಿಂಡ, ವಾಸನೆ ಇಪ್ಪುನ ಒಂಜಿ ಜಾತಿದ ಪಸೆ ಬುಡ್ಕಡೆ ಮಲ್ಪುಂಡು. ನನಲ್ಲಾ ಜಾಸ್ತಿ ಉಪದ್ರ ಆನಗ, ಜೋರಾದ್ ಬುಸುಗುಟ್ಟುದು ಮೈತ್ತ ಮಿತ್ ಲಾಗಿಯುಂಡು.
ತೆನಸ್
ಸಾಮನ್ಯವಾದ್ ಪೆರ್ಮರಿ ತನ್ನಡ್‍ದ್ ಕಿನ್ಯ ಪ್ರಾಣಿಲೆನ್ ಬೋಟೆ ಗೊಬ್ಬುಂಡು. ಆಂಡ ತಿನರ ದಾಲ ತಿಕ್ಕಿಜಿಡ ತನ್ನೆಡ್‍ದ್ ಮಲ್ಲ ಪ್ರಾಣಿಲೆನ್ ಪತ್ತ್‌ದ್ ತಿನ್ಪುನಲಾ ಉಂಡು. ಬೋಟೆ ಮಲ್ಪುನ ಪ್ರಾಣಿಗ್ ಗೊತಾವಂದಿಲೆಕ ಬೆರಿ ಪತ್ತ್‌ದ್, ವರನೆ ಐತ ಮಿತ್ತ್ ಬೂರುದು, ಬೋಂಟೆದ ಮೈಕ್ ಸುತ್ತು ಪಾಡ್‍ದ್ ಉಸುಲುಕಟ್ಟಾವುಂಡು. ನರಿ, ನಾಯಿ ಜಿಂಕೆ ಎಲಿ ಪಕ್ಕಿ ಕೋರಿ, ಕೋರಿದ ತೆತ್ತಿ ಮೇರ್ - ಉಂದೆನ್ ಮಾತ ಪೆರ್ಮರಿ ತಿನ್ಪುಂಡು. ವರಕ್ ಪೆರ್ಮರಿ ತನ್ನ ತೆನಸ್ ತಿಂದಿ ಬುಕ್ಕ, ಅತ್ಂಡ ಮಲ್ಲ ಪ್ರಾಣಿನ್ ನಿಂಗ್‍ದಿತ್ತ್ಂಡ, ಬಂಜಿಡ್ ಇತ್ತಿನ ಆಹಾರ ಕರಾಪಿನೆಟ, ತನ್ಕ್ ಅನುಕೂಲ ಆಪಿ ಜಾಗೆಡ್ ಬೂರೊಂಬುಂಡು. ಇಂಚ ಒಂಜಿ ವಾರ ಮುಟ್ಟ ಮರಕಟ್ಟಿಲೆಕ ಬೂರೊಂಬುನ ಉಂಡು. ಪೆರ್ಮರಿದ ಬಂಜಿಡ್ ಉಂಡಾಪುನ ಜಠರ ರಸೊಡ್ದು ಬಂಜಿದ ಆಹಾರ ಕರಾಪುಂಡು. ಸಾಮಾನ್ಯವಾದ್ ಪೆರ್ಮರಿ ನರಮಾನಿನ್ ಬೋಂಟೆ ಮಲ್ಪುಜಿ. ನಮ ದೇಸೊಡು ಪೆರ್ಮರಿ ನರಮಾನಿನ್ ನಿಂಗ್‌ದಿನ ಉದಾರ್ಮೆ ಇಜ್ಜಿ ಪನೊಲಿ.
ಸಂತಾನಾಭಿವೃದ್ಧಿ
ಪೆರ್ಮರಿ ಪೊಣ್ಣು ಉಚ್ಚು ತೆತ್ತಿ ದೀದ್ ಕಿನ್ನಿ ಮಲ್ಪುಂಡು. ಆಣ್ ಪೊಣ್ಣು ಪೆರ್ಮರಿ ವರ ಸೇರ್ನಗ, ಆಣ್ ಪೆರ್ಮರಿದ ವೀರ್ಯಾಣುನು ತನ್ನ ಗರ್ಭಾಶಯೊಡು ಸಂಗ್ರಹ ಮಲ್ತ್ ದೀದ್, ಬೋಡಾನಗ ಆಣ್ ಪೆರ್ಮರಿಡ್ ಸೇರಂದೆನೆ ತೆತ್ತಿ ದೀಪುನ ಸಾಮರ್ಥ್ಯ ಪೊಣ್ಣು ಪೆರ್ಮರಿಗ್ ಉಂಡು. ವರಕ್ ಪೊಣ್ಣು ಪೆರ್ಮರಿ ಸುಮಾರ್ ೧೦೦ ಮುಟ್ಟ ತೆತ್ತಿ ದೀಪುಂಡು, ತೆತ್ತಿಲು ಕುಕ್ಕುದಾತ್ ಮಲ್ಲ ಇಪ್ಪುವ. ಸಾಮಾನ್ಯವಾದ್ ಡಿಸೆಂಬರ್ ತಿಂಗೊಲುಡ್‍ದು ಜೂನ್ ಮುಟ್ಟ ಪೆರ್ಮರಿದ ಮಿಲನ ಬುಕ್ಕ ಸಂತಾನೋತ್ಪತ್ತಿ ಬೇಲೆ ನಡಪ್ಪುಂಡು.
ತೆತ್ತಿ ದೀಬುಕ್ಕ ಪೊಣ್ಣು ಪೆರ್ಮರಿ ಸಾಮಾನ್ಯ ೨-೩ ತಿಂಗೊಲು ಮುಟ್ಟ ಕಾವು ಕೊರ್ಪುಂಡು. ತೆತ್ತಿಡ್‍ದ್ ಪಿದಯಿ ಬತ್ತಿನ ಕಿನ್ನಿಲು ೪೫-೬೦ ಸೆಂಟಿಮೀಟರ್ ಮುಟ್ಟ ಉದ್ದ ಇಪ್ಪುವ. ಅಂಚನೆ, ೨-೩ ವರ್ಸೊಡು ಕಿನ್ನಿಲು ಮಲ್ಲ ಆಪ.
ಮುಲ್ಪ ಮಾತ ಉಲ್ಲ
ನಮ ದೇಸೊದ ಸುತ್ತ ಇಪ್ಪುನ ದೇಸೊಲಾಯಿನ ಶ್ರೀಲಂಕಾ, ನೇಪಾಳ, ಪಾಕಿಸ್ತಾನ, ಭೂತಾನ್, ಬಾಂಗ್ಲಾದೇಶ, ಬರ್ಮಾ(ಮಯಾನ್ಮಾರ್) ಮುಲ್ಪ ಮಾತ ಪೆರ್ಮರಿ ವಾಸ ಮಲ್ಪುಂಡು.
ಬಸವ ನಲಿಕೆ
ಬಸವ, ಬಸವೆ ಪಂಡ ಬುಜ ಇತ್ತ್ ನ ಬೋರಿಲೆನ್ ಕೆಲವುದಕ್‍ಲ್ ಇಲ್ಲ್ ಇಲ್ಲ್ ನಲಿಪಾವೊಂದು ಬರ್ಪರ್. ಅಂಚ ನಲಿಪಾದ್ ಇಲ್ಲದಕುಲು ಕೊರ್ ನ ದುಡ್ಡು, ಅರಿ ತಾರಾಯಿ ಕುಂಟು ದೆತೊಂದು ಪೋಪೆರ್.
ಸತಿ (ದೇವಿ)
ವ್ಯುತ್ಪತ್ತಿ
ಸತಿ ಪದೊದ ಅರ್ಥ - ಸತ್ಯ ಪಂಡ್‍ದ್. ಸತಿಗ್ ದಾಕ್ಷಾಯಿಣಿ, ದಕ್ಷಕನ್ಯ ಬೊಕ್ಕ ದಕ್ಷಜಾ ಪನ್ಪಿನ ಪುದರ್ಲಾ ಇಪ್ಪುಂಡು.
ಪುಟ್ಟು ಬೊಕ್ಕ ಪಿರಾಕ್‍ದ ಜೀವನೊ
ಪ್ರಜಾಪತಿ ದಕ್ಷೆ ಸೃಷ್ಟಿಕರ್ತೆರಾಯಿನ ಬ್ರಹ್ಮ ದೇವೆರೆನ ಮಗೆ. ಆರ್ ಮನು ಬೊಕ್ಕ ಶತರೂಪ ದಂಪತಿಲೆನ ಪುತ್ರಿ ಪ್ರಸೂತಿನ್ ಮದಿಮೆ ಆಪೆರ್. ಸತಿ ದಕ್ಷೆರೆನ ಕಡೇತ ಮಗಲ್. ಶಿವ ಪುರಾಣ, ಮತ್ಸ್ಯ ಪುರಾಣ ಬೊಕ್ಕ ಕಾಳಿಕಾ ಪುರಾಣೊದ ಪ್ರಕಾರೊ ಅಸಿಕ್ನಿ ಸತಿನ ಅಪ್ಪೆ ಪಂಡ್‍ದ್ ಉಂಡು. ಶಕ್ತ ಪಟ್ಯೊಲೆಡ್ ದೇವಿ ಭಾಗವತ ಬೊಕ್ಕ ಮಹಾಭಾಗವತ ಪುರಾಣದ ಪ್ರಕಾರೊ ಬ್ರಹ್ಮ ದೇವೆರ್ ಮಗೆ ದಕ್ಷೆಗ್ ಮಹಾದೇವಿನ ಧ್ಯಾನ ಮಲ್ತ್‍ದ್ ತನ್ನ ಮಗಲಾದ್ ಸತಿನ ರೂಪೊಡ್ ದೇವಿ ಪುಟ್ಟೊಡು ಪನ್ಪಿನ ಸಲಹೆನ್ ಬ್ರಹ್ಮ ದೇವೆರ್ ದಕ್ಷೆರೆಗ್ ಕೊರ್ಪೆರ್ಂದ್ ಪನ್ಪುಂಡು. ದೇವಿ ನೆಕ್ಕ್ ಒಪ್ಪುವೆರ್, ಆಂಡ ಒಂಜಿ ವೇಳೆ ಮಗಲೆನ ರೂಪೊಡಿಪ್ಪುನಗ ಅರೆನ ಅವಮಾನ ಮಲ್ತ್ಂಡ ಆ ದೇಹೊನ್ ತ್ಯಾಗ ಮಲ್ಪುವೆ ಪನ್ಪಿನ ಪಾತೆರೊನ್ಲಾ ಪಂಡ್‍ದಿಪ್ಪುವೆರ್.
ಮದಿಮೆ
ಸತಿನ ಕಾಲೊಡ್ ಸತಿ ಮಸ್ತ್ ಪೊರ್ಲಿತ್ತೆರ್, ಅಂಚನೆ ಅರೆನ ಬಕ್ತಿ ಬೊಕ್ಕ ತಪಸ್ಸ್ ಗ್ ಶಿವ ದೇವೆರ್ ಒಲಿಯೆರ್ ಪನ್ಪಿನವು ದಂತಕತೆಕುಲೆಡ್ ಉಂಡು. ಅಂಚನೆ ಸತಿ ಅಪ್ಪರ ಇಲ್ಲದ ಆರಾಮದ ಜೀವನೊನ್ ಬುರ್ದು ಕಾಡ್‍ಡ್ ಶಿವ ದೇವೆರೆನ ತಪಸ್ಸ್ ನ್ ಮಲ್ತೊಂದಿತ್ತೆರ್ ಪನ್ಪಿನ ಕತೆಲಾ ಉಂಡು. ಸತಿನ್ ತಪಸ್ಸ್ ಗ್ ಮೆಚ್ಚಿದ್ ಶಿವ ದೇವೆರ್ ಸತಿನ ಆಸೆದಂಚೆನೆ ಅರೆನ್ ಮದಿಮೆ ಆವರೆ ಒಪ್ಪುವೆರ್. ದಕ್ಷ ಮಹಾರಾಜೆರೆಗ್ ಶಿವನ್ ಮರ್ಮಯೆನ ರೂಪೊಡು ಒಪ್ಪರೆ ಇಷ್ಟ ಇಜ್ಜಾಂಡ್. ಮಸಣೊಡ್, ಕಂಟೆಲ್‍ಗ್ ಉಚ್ಚುನ್ ಸುತ್ತುದ್ ಇತ್ತಿನ ಶಿವನೈರ್ದ್ ತನ್ನ ಬಂಗಾರ್‍ದಂಚಿನ ಮಗಲೆಗ್ ನೆರ್ದಲಾ ಎಡ್ಡೆ ಸಂಬಂಧ ತಿಕ್ಕುದು ಪಂಡ್‍ದ್ ಪನೊಂದಿತ್ತೆರ್. ಪೊಪ್ಪಗ್ ಇಷ್ಟ ಇಜ್ಜಾಂಡಲಾ ಸತಿ ಶಿವ ದೇವೆರೆನ್ ಪೊಪ್ಪನ ವಿರುದ್ದ ಪೋದು ಮದಿಮೆ ಆಪೆರ್.
ದಕ್ಷ ಯಜ್ಞ
ಒರ ದಕ್ಷ ಮಹಾರಾಜೆರ್ ಮಲ್ಲ ಯಜ್ಞೊನ್ ಏರ್ಪಾಡ್ ಮಲ್ತಿತ್ತೆರ್. ಅವೆಕ್ಕ್ ತನ್ನ ಮಾತ ಜೋಕ್ಲೆನ್ ಮರ್ಮಯನಕ್ಲೆನ್ ಲೆತ್ತಿತ್ತೆರ್. ದಕ್ಷ ಮಹಾರಾಜೆರ್ ಅರಮನೆ ದುಲಾಯಿ ಬನ್ನಗ ಮಾತ ಲಕ್ಕ್ ದ್ ಉಂತುದು ಗೌರವ ಕೊರ್ಪೆರ್ ಆಂಡ ಬ್ರಹ್ಮ ದೇವೆರ್ ಬೊಕ್ಕ ಶಿವ ದೇವೆರ್ ಲಕ್ಕ್ ದ್ ಉಂತುಜೆರ್. 'ಶಿವ ದೇವೆರ್ ಆದಿಪ್ಪೊಲಿ ಆಂಡ ಸಂಬಂಧೊಡ್ ಯಾನ್ ಅರೆಗ್ ಮಾಮು ಆವೊಡು ಆ ಸಂಬಂದೊಗ್ ಆಂಡಲಾ ಗೌರವ ಕೊರ್ದು ಲಕ್ಕ್ ದ್ ಉಂತುದೊಲಿ' ಪಂಡ್ಂಡ್ ಮನಸ್ಸ್ ಡೇ ದಕ್ಷ ಮಹಾರಾಜೆರ್ ಕೋಪೊಡು ಎನ್ನೊನ್ವೆರ್. ಅಂಚಾದ್ ಶಿವ ದೇವೆರೆಗ್ ಅವಮಾನ ಮಲ್ಪೊಡು ಪಂಡ್ಂದ್ ನನೊಂಜಿ ಯಜ್ಞೊನ್ ಏರ್ಪಾಡ್ ಮಲ್ತ್‍ದ್ ಅವೆಕ್ಕ್ ಮಗಲ್ ಆಯಿನ ದಾಕ್ಷಾಯಿಣಿ ಅಂಚನೆ ಮರ್ಮಯೆ ಆಯಿನ ಶಿವನ್ ಆ ಯಜ್ಞೊಗ್ ಲೆಪ್ಪೋಲೆ ಕೊರ್ಪುಜೆರ್. ಪೊಪ್ಪ ಯಾಗೊನ್ ಆಯೋಜನೆ ಮಲ್ದಿನ ವಿಸಯೊನ್ ಕೇನ್ದ್ ದಾಕ್ಷಾಯಿಣಿ(ಸತಿ) ತನ್ನ ಕಂಡನೆ ಆಯಿನ ಶಿವ ದೇವೆರೆಡ ನಮಲಾ ಆ ಯಾಗಗ್ ಪೋಯಿ ಪಂಡ್‍ದ್ ಹಠ ಮಲ್ಪುವೆರ್. ಅವೆಕ್ಕ್ ಶಿವ ದೇವೆರ್ ನಮಕ್ ಲೆಪ್ಪೋಲೆ ಇಪ್ಪಂದಿನಲ್ಪ ವೊವ್ವೇ ಶುಭ ಸಮಾರಂಭ ಆವಡ್ ಏಪೊಗ್ಲಾ ಪೋವರೆ ಬಲ್ಲಿ ಅವ್ ಬೇತೆ ಇಲ್ಲಗ್ ಆವಡ್ ಅಪ್ಪೆ ಇಲ್ಲಗ್ ಆವಡ್ ಪಂಡ್‍ದ್ ಪನ್ಪೆರ್. ಆಂಡ ದಾಕ್ಷಾಯಿಣಿ ಪೊಪ್ಪ ಬೇಲೆದ ನಡುಟು ನಮನ್ ಲೆಪ್ಪರೆ ಮದತ್‍ದ್ ಇಪ್ಪೊಡು, ಅಪ್ಪೆ ಇಲ್ಲಗ್ ಪೋವರೆ ಮಗಲೆಗ್ ಲೆಪ್ಪೋಲೆ ದಾಯೆ ಪಂಡ್‍ದ್ ಪ್ರಶ್ನೆ ಮಲ್ಪುವೆರ್. ಪೋಪುನ ಬೊರ್ಚಿಂದ್ ಪಂಡಲಾ ದೇವಿ ಕೇನುಜೆರ್. ಅಂಚಾದ್ ದೇವಿನ ಹಠೊಕ್ಕಾತ್ರ ಶಿವ ದೇವೆರ್ ದಕ್ಷ ಮಹಾರಾಜೆರೆನ ಇಲ್ಲಗ್ ಯಾಗೊಗ್ ಲೆತೊಂದ್ ಪೋಪೆರ್. ಮೊಕ್ಲೆನ್ ಇರುವೆರೆನ್ ತೂದು ದಕ್ಷ ಮಹಾರಾಜೆರ್ 'ಲೆಪ್ಪೋಲೆ ಇಪ್ಪಂದೆನೇ ಈ ಎನ್ನ ಇಲ್ಲಗ್ ಬಯ್ದನಾ? ನಿನ್ನ ಕಂಡನ್ಯನ್ಲಾ ಲೆತೊಂದ್ ಬಯ್ದ ಅತಾ' ಪಂಡ್‍ದ್ ಅವಮಾನ ಮಲ್ಪುವೆರ್. ಅವಮಾನ ಮಲ್ತ್ಂಡಲಾ ಅವೆನ್ ದೇವಿ ತಡೆತೊಂದು ಕುಲ್ಲುವೆರ್. ಕುಡ ಯಾಗ ಸುರು ಆಯಿ ಬೊಕ್ಕ ಶಿವನ್ ದಕ್ಷ ಮಹಾರಾಜೆರ್ ಅವಮಾನ ಮಲ್ಪುವೆರ್. ಮಾತೆರೆನ ಎದುರು ತನ್ನ ಕಂಡನ್ಯಗ್ ಅವಮಾನ ಮಲ್ತೆರ್ ಪಂಡ್‍ದ್ ದೇವಿ ಎದುರಿತ್ತಿನ ಅಗ್ನಿಕುಂಡೊಗು ಲಾಗಿವೆರ್. ಇಂಚ ದೇವಿನ ಸರೀರ ಬಸ್ಮ ಆಪುಂಡು.
ಪುನರ್ಜನ್ಮೊ
ಬಸ್ಮ ಆಯಿನ ದೇವಿನ ಸರೀರ ವಿಸ್ವೊದ 51 ಜಾಗೆಡ್ ಬೇತೆ ಬೇತೆ ಅಂಗಾಂಗೊಲು ಬೂರ್ದ್ ಪೋಪುಂಡು. ಅವ್ವೇ ದುಂಬಗ್ ಶಕ್ತಿ ಪೀಟ ಆಪುಂಡು. ಇಂಚ ಬಸ್ಮ ಆಯಿನ ದೇವಿ ನನೊಂಜಿ ಜನ್ಮೊಡ್ ಪಾರ್ವತಿ ಆದ್ ಪುಟ್ಟುವೆರ್.
ಉಲ್ಲೇಕೊಲು
ವರ್ಗೊ:ಪಾರ್ವತಿ ದೇವಿ ಅವತಾರೊಲು ವರ್ಗೊ:ದೇವೆರ್
ನೀತು ಘಂಘಾಸ್
ನೀತು ಘಂಘಾಸ್ ಒರ್ತಿ ಭಾರತದ ಪ್ರಖ್ಯಾತ ಬಾಕ್ಸರ್ ಆದುಲ್ಲೆರ್
ಪುಟ್ಟು ಬೊಕ್ಕ ಬಾಲ್ಯ
ನೀತು ಘಂಘಾಸ್ ಹರಿಯಾಣದ ಭಿವಾನಿ ಜಿಲ್ಲೆದ ಧನನಾ ಗ್ರಾಮೊಡು 19 ಅಕ್ಟೋಬರ್ 2000 ನೇ ಇಸವಿಡ್ ಪುಟ್ಟಿನಾರ್. ಆರೆನ ಅಮ್ಮೆರ್ ಜೈ ಭಗವಾನ್ ಚಂಡೀಗಢದ ಹರಿಯಾಣ ರಾಜ್ಯಸಭೆಟ್ ಉದ್ಯೋಗಿಯಾದಿತ್ತೆರ್. ಅಪ್ಪೆನ ಪುದರ್ ಮುಖೇಶ್ ದೇವಿ. ನೀತುಗು ಅಕ್ಷಿತ್ ಕುಮಾರ್ ಪನ್ಪಿ ಸಹೋದರೆ ಉಲ್ಲೆರ್.ನೀತು ಘಂಘಾಸ್ ತನ್ನ 12 ನೇ ವರ್ಸೊ ಪ್ರಾಯೊಡು ತರಬೇತಿನ್ ಸುರು ಮಲ್ತೆರ್. ಆಂಡ ಸುರುತ ರಡ್ಡ್ ವರ್ಷ ಒವ್ವೆ ಯಶಸ್ಸು ತಿಕ್ಕಂದಿನ ಕಾರಣ  ನಿರಾಶೆ ಆಯಿನ ನೀತು ಘಂಘಾಸ್ ಕ್ರೀಡೆನ್ ಬುಡ್ಪಿನ  ನಿರ್ಧಾರ ಮಲ್ಪುವೆರ್. ಆಂಡ ನೀತುನ ಅಮ್ಮೆರ್  ತನ್ನ ಮಗಳ್ ಬಾಕ್ಸರ್ ಆಪಿನ ಕನನ್ ನಿಜ ಮಲ್ಪೆರೆ ತನ್ನ ಕೆಲಸೊಡ್ದು ಮೂಜಿ ವರ್ಷದ  ರಜೆ ಪಾಡ್ದ್ ತನ್ನ ಒಂಜಿ ಎಲ್ಯ ಕೃಷಿ ಭೂಮಿಡ್  ಚೂರು ಕೃಷಿ ಮಲ್ತೊಂದು. ಆರೆ ಖುದ್ದ್ ಉಂತುದ್ ನೀತುನ ತರಬೇತಿ ಬೊಕ್ಕ ತೆನಸ್ಸ್‌ದ ಬಗ್ಗೆ ತೂವೊಂದಿತ್ತೆರ್.ನೀತು ತನ್ನ ಅಮ್ಮೆರೆನ ಸ್ಕೂಟರ್‌’ಡ್ ಪ್ರತಿದಿನ 40 ಕಿ.ಮೀ ದೂರ ತರಬೇತಿಗಾದ್ ಪೋವೊಂದಿತ್ತೆರ್ ಅವ್ವೆ ಸಮಯೊಡು ಖ್ಯಾತ ಭಿವಾನಿ ಬಾಕ್ಸಿಂಗ್ ಕ್ಲಬ್‌ದ ಸಂಸ್ಥಾಪಕ ವಿಜೇಂದರ್ ಸಿಂಗ್ ಅರೆನ ಮಾರ್ಗದರ್ಶಕೆರೆಡ್ ಒರಿ ಖ್ಯಾತ ತರಬೇತುದಾರ ಜಗದೀಶ್ ಸಿಂಗ್ ನೀತು ಘಂಘಾಸ್‌ನ್ ಗೊಬ್ಬುದ ಬಗ್ಗೆನ್ ತೂಪೆರ್  ಕಡೆಕ್ ಶ್ರೀ ಗುರು ಗೋಬಿಂದ್ ಸಿಂಗ್ ಕಾಲೇಜ್‌ದ ಬಿಎ ವಿದ್ಯಾರ್ಥಿನಿಯಾದಿತ್ತಿನ ನೀತು, ಭಿವಾನಿ ಬಾಕ್ಸಿಂಗ್ ಕ್ಲಬ್‌’ಗ್ ಸೇರುವೆರ್.
ಮೂಲೆ ಪಲಯಿ
ಮೂಲೆ ಪಲಯಿ ಪಂಡ ವಸ್ತುಲೆನ್ ದೀಯೆರೆಂದ್ ರಡ್ಡ್‌ ಗೋಡೆಲು ಸೇರುನ ಮೂಲೆಡ್ ಉಪ್ಪುನ ಮರತ ಪಲಯಿ. ಈ ಪಲಯಿ ಅಡ್ಡ ಬೊಕ್ಕ ನೀಟೊದ ಗೋಡೆ ಸೇರುನಲ್ಪ ಉಪ್ಪುಂಡು. ಉಂದು ತೂಯೆರೆ ವಿ ಆಕಾರೊಡು ಉಪ್ಪುಂಡು
ಉಪಯೋಗ
ಇಲ್ಲ್‌ಗ್ ಉಪಯೋಗ ಮಲ್ಪುನ ವಸ್ತುಲೆನ್ ದೀಯೆರೆ. ಜೋಕುಲು ಬಾಲೆಲೆಗ್ ಕೈಕ್ ತಿಕ್ಕಂದಿಲೆಕ್ಕ ಒವ್ವೆ ವಸ್ತುಲೆನ್ ಮಿತ್ತ್ ದೀಯೆರೆ.
ಉಲ್ಲೇಕೊ
ವರ್ಗೊ:ತುಲುವೆರೆ ಸೊತ್ತುಲು ವರ್ಗೊ:ವಸ್ತುಲು
ಲಕ್ಷ್ಮೀಶ
ಲಕ್ಷ್ಮೀಶೆ ಪನ್ಪಿನ ಕನ್ನಡದ ಕವಿ. ಲಕ್ಶ್ಮೀಶೆ ಬರೆಯಿನ 'ವಾರ್ಧಕ ಷಟ್ಪದಿಡ್ ಉಪ್ಪುನ ಜೈಮಿನಿ ಭಾರತ ಪನ್ಪಿನ ಬೂಕು ತುಲುನಾಡ್ದ ಇಲ್ಲ್ ಇಲ್ಲಡ್ ದುಂಬು ಓದೊಂದಿತ್ತೆರ್. ಆ ಕತೆ, ಪದೊಕುಲು ಆಟೊ-ಕೂಟೊಲೆದ ಭಾಗವತಿಕೆಡ್, ಅರ್ಥದಾರಿಕೆಗ್ ಬೆರಿಸಾಯ ಕೊರ್ತುಂಡು. ಲಕ್ಷ್ಮೀಶೆರ್ ಚಿಕ್ಕಮಗಳೂರು ಜಿಲ್ಲೆದ ಅರಸೀಕೆರೆತ ಕೈತಲ್ದ ದೇವನೂರುಡು ಪುಟ್ಟಿಯೆರ್. ಅದ್ವೈತ ತತ್ತ್ವನ್ ಅನುಸರಿಯೊಂದಿತ್ತೆರ್ಂದ್ ಕೆಲವೆರ್ನ ಅಭಿಪ್ರಾಯ; ಕೆಲವೆರ್ ಈ ಕವಿ ರಾಮಾನುಜೆರ್ನ ವಿಶಿಷ್ಟಾದ್ವೈತದ ಶ್ರೀವೈಷ್ಣವದ ಅನುಯಾಯಿಂದ್ ಪನ್ಪೆರ್. ದೇವನೂರುದ ಲಕ್ಶ್ಮೀಕಾಂತ ದೇವಸ್ತಾನೊಡು ಲಕ್ಷ್ಮೀಶನ ಮೂರ್ತಿ ಉಂಡು. ಲಕ್ಶ್ಮೀಶಗ್ ಇತ್ತ್ಂಡ್. "ವಿದ್ವತ್ಸಭಾವಲಯಮರಿಯೆ ವಿರಚಿಸಿದಂ ಭ| ರದ್ವಾಜಗೋತ್ರ ಭವನಣ್ಣಮಾಂಕನ ಸುತಂ| ಸದ್ವಿನುತ ಕರ್ನಾಟಕವಿಚೂತವನಚೈತ್ರ ಲಕ್ಷ್ಮೀಶನೆಂಬೋರ್ವನು|| ಆಯನ ಕಾವ್ಯೊಡು ತನ್ನ ಬಗ್ಗೆ ಆಯೆ ತಾನ್ ಭಾರದ್ವಾಜ ಗೋತ್ರದ ಅಣ್ಣಮಾಂಕನ ಮಗೆಂದ್‌ಲಾ ಕರ್ನಾಟ ಕವಿಚೂತ ವನಚೈತ್ರ ಪನ್ಪಿನ ಬಿರುದುಲಾ ಮಾತ್ರಾ ತೆರಿಪಾದಿನಿ. ಲಕ್ಶ್ಮೀಶೆ ಬರೆಯಿನಿ ಸಂಸ್ಕೃತ ಜೈಮಿನಿ ಭಾರತದ ಕನ್ನಡ ರೂಪ. ವ್ಯಾಸಭಾರತೊಡು ಅಶ್ವಮೇಧ ಪರ್ವ ಎಲ್ಯೆಡ್ ಉಂಡು. ವ್ಯಾಸ ಮುನಿನ ಶಿಷ್ಯೆ ಜೈಮಿನಿ ಮುನಿ ಅಶ್ವಮೇಧ ಪರ್ವೊನು ವಿಸ್ತಾರ ಮಲ್ತ್‌ದ್ ಸಂಸ್ಕ್ರತೊಡು ಬರೆತೆ. ಲಕ್ಶ್ಮೀಶೆ ಅವೆನ್ ತನ್ನ ಸ್ವಂತ ಕಾವ್ಯದಂಚಿನ ಪೊರ್ಲುಡು ಕನ್ನಡೊಗು ಕನದೆ. ಉಂದೆಟ್ಟ್ ಕೃಷ್ಣ ಮಹಿಮೆನೇ ಮಲ್ಲೆ ಆದುಂಡು. ವ್ಯಾಸ ಭಾರತೊದ ೧೦ ಪರ್ವೊಲೆನ್ ಕುಮಾರವ್ಯಾಸೆ ಕನ್ನಡೊಡು ಬರೆಯೆ. ಒರಿನ ಎನ್ಮ ಪರ್ವೊಲೆನ್ ತಿಮ್ಮಣ್ಣ ಕವಿ ಬರೆಯೆ. ಲಕ್ಷ್ಮೀಶೆ ಮಹಾಭಾರತದ ಅಶ್ವಮೇಧ ಪರ್ವೊನು ಮಾತ್ರಾ ಮಲ್ಲೆ ಮಲ್ತ್ ಬರೆತೆರ್. ಕವಿನ ಕಾಲ ಲಕ್ಶ್ಮೀಶ ಕವಿನ ಕಾಲದ ಬಗ್ಗೆ ಚರ್ಚೆ ಉಂಡು. ಗೋವಿಂದ ಪೈಕುಲು : ೧೪೫೦ತ್ತ ಬೊಮ್ಮರಸನ ಸೌಂದರ ಪುರಾಣೊಡು ಲಕ್ಷ್ಮೀಶನ ಕಾವ್ಯದ ಪ್ರಭಾವ ಉಂಡುಂದು, ಅಂಚಾದ್ ಲಕ್ಶ್ಮೀಶನ ಕಾವ್ಯ ಅವೆಡ್ದ್ ದುಂಬು ಪಂಡ ೧೩೩೫ಡ್ದ್ ೧೩೫೨ತ್ತ ನಡುಟುಂದು ಆರ್ ಪಂಡಲಾ ಬೇತೆ ವಿದ್ವಾಂಸೆರ್ ಒಪ್ಪಿಜೆರ್. ಇತಿಹಾಸಕಾರೆ ರಾಜಪುರೋಹಿತೆರ್ : ಲಕ್ಶ್ಮೀಶನ ಕಾಲ ೧೩೩೭ ಡಿ.ಎಲ್.ನರಸಿಂಹಾಚಾರ್ಯೆರ್ :ಲಕ್ಶ್ಮೀಶೆ ೧೬೦೦ಕ್ಕ್ ದುಂಬುದಾಯೆ ಬೇಂದ್ರೆ : ಲಕ್ಶ್ಮೀಶನ ಕಾವ್ಯೊಡು ಸುಡುಮರ್ದ್ ದ ಸುದ್ದಿ ಬೈದಿನೆಡ್ದ್ ಆಯನ ಕಾಲ ೧೫೨೦. ತಿತಾಶರ್ಮ : ಲಕ್ಶ್ಮೀಶನ ಕಾಲ ೧೫೩೦ ರಂಶ್ರೀಮುಗಳಿ : ಲಕ್ಶ್ಮೀಶನ ಕಾಲ ೧೫೫೦ ಹಯವದನರಾಯೆರ್ : ಲಕ್ಶ್ಮೀಶನ ಕಾಲ ೧೬೭೫ ಡ್ದ್ ೧೭೦೪ ಆರ್ ನರಸಿಂಹಾಚಾರ್ಯೆರ್ : ೧೭೨೪- ಕಾರಣ ಅವೆಡ್ದ್ ದುಂಬುದ ವೊವ್ವೇ ಕಾವ್ಯೊಲೆಡ್ ಲಕ್ಶ್ಮೀಶನ ಪುದರ್ ಬೈದಿಜಿ. ೧೭೨೪ಡ್ದು ಬೊಕ್ಕದ ಮಸ್ತ್ ಕಾವ್ಯೊಲೆಡ್ ಆಯನ ಪುದರ್ ತಿಕ್ಕುಂಡು. ಅಂತೂ ಪದಿನಾಜಿ- ಪದಿನೇಳನೇ ಶತಮಾನೊಡು ಇತ್ತೆಂದ್ ಹೆಚ್ಚಿನ ಸಂಶೋಧಕೆರೆನ ಅಭಿಪ್ರಾಯ.
ಮಿಲನ ನಾಗರಾಜ್
ಮಿಲನ ನಾಗರಾಜ್ (ಪುಟ್ಟು: ೨೫ ಏಪ್ರೀಲ್ ೧೯೮೯) ಮೇರ್ ಭಾರತೀಯ ನಟಿ ಮುಕ್ಯವಾದ್ ಕನ್ನಡ ಸಿನಿಮೊಲೆಡ್ ನಟನೆ ಮಲ್ದೆರ್. ಮೇರ್ ತನ್ನ ವೃತ್ತಿಜೀವನೊನ್ ನಮ್ ದುನಿಯಾ ನಮ್ ಸ್ಟೈಲ್ ಸಿನಿಮೊದ ಮೂಲಕ ಸುರು ಮಲ್ತೆರ್. ಮೇರ್ "ಮಿಸ್ ಕರ್ನಾಟಕ" ಸ್ಪರ್ದೆಡ್ "ಮಿಸ್ ಬೆಸ್ಟ್ ಪರ್ಸನಾಲಿಟಿ" ಪಂಡ್‍ದ್ ಬಿರುದುನು ಪಡೆವೊಂದೆರ್.
ಪುಟ್ಟು
ಮೇರ್ ೨೫ ಏಪ್ರಿಲ್ ೧೯೮೯ ನೇ ಇಸವಿಡ್ ಹಾಸನಡ್ ಪುಟ್ಟಿಯೆರ್.
ಬರವ
ಮಿಲನಾ ನಾಗ್ರಾಜ್ ತನ್ನ ಸಾಲೆ ಬುಕ್ಕ ಕಾಲೇಜ್ದ ಬರವುನು ಹಾಸನಡೇ ಕಲ್ತೆರ್.
ಉಲ್ಲೇಕೊಲು
ವರ್ಗೊ:ಪೊಂಜೊವುಲು ವರ್ಗೊ:ವ್ಯಕ್ತಿಲು
ತುಳಸಿ(ವೃಂದಾ)
ತುಳಸಿ(ವೃಂದಾ) ಹಿಂದೂ ನಂಬೊಲಿಗೆಡ್ ಒಂಜಿ ಪವಿತ್ರವಾಯಿನ ಗಿಡ. ತುಳಸಿನ್ ಲಕ್ಷ್ಮಿನ ಅವತಾರ ಪಂದ್ ಪನ್ಪೆರ್. ಕತೆಕ್ಲೆಡ್ ವೃಂದಾ(ತುಳಸಿ) ಪನ್ಪಿನಾರ್ ಜಲಂಧರನ್ ಮದಿಮೆ ಆಪೆರ್. ಹಿಂದುಲು ಇಲ್ಲದ ಎದುರುಡ್ ಜಾಲ್‍ಡ್ ತುಳಸಿಗ್ ಕಟ್ಟೆ ಮಲ್ತ್‍ದ್ ತುಳಸಿ ನಡ್ಪೆರ್.
ಕಂಡನೆ
ವೃಂದಾನ ರೋಪೊಡಿಪ್ಪುನಗ ಜಲಂಧರ, ತುಳಸಿನ ರೂಪೊಡು ವಿಷ್ಣುನ ಬೊಡೆದಿ.
ಉಲ್ಲೇಕೊಲು
ವರ್ಗೊ:ದೇವೆರ್